
1.
Alkusana
1.1.
Mikä oon kielen nimi

Tässä grammatiikissa oon aivan systemaattisesti käytetty opittaavasta kielestä nimmee kainun kieli ja siitä ihmistokasta, joka sitä kieltä puhhuu eli jonka materivanheemat oon sitä puhunheet, nimmee kainulainen. Tämä oon vanhaa sana, jonka vielä jokku kaikkiin vanhiimat ihmiset muistethaan. Tavalinen se ei ole ollu ennää käytössä. Moni oon käskeny kieltä suomen kieleksi eli sitte kväänin kieleksi. Joku saattaa haluta käskeet kieltä meiðän kieleksi eli meänkieleksi. Eli käskethään kieltä samala nimelä ko Tornionväylän varrela Ruottin puolela käskethään kainun kielen likisukulaista. 


Nyt oon niin, ette sen saattaa jokhainen itte omassa mielessä funteerata, miksi kieltä halluu käskeet. Minusta vain sanat kainun kieli ja kainulainen oon somat sanat ja sovithaan hyvin tähään meiðän kielheen.

1.2.
Mistä tämä kieli oon pantu kokhoon

Kainun kieltä oon tähään asti kirjoitettu hyvin vähän. Ainuat, jokka enämpi oon sillä kielelä kirjoittannheet, oon pyssyjokelaiset Alf Børsskog ja Terje Aronsen. Etelävarenkilainen Olav Beddari oon kans kirjoittannu sommii tarinoita hänen omala kielellä, josta hän kyllä meinaa, ette se oon suomen kieltä. Lisäksi meilä oon Agnes Eriksen, joka oon antanu ulos kainunkielissii lorrui. Vanhoita tekstii meilä oon jo kohta sata vuotta vanhaat Johan Beronkan ja Just Qvigstadin muistelukset, jokka oon kovottu Pohjais-Tromssasta, Porsangista ja Vesisaaresta.


Ko mie olen freistanu panna tätä kieltä kokhoon, se mie olen käyttäny kaikkii niitä trykätyitä tekstii, mikkä oon olemassa. Lisäksi minula oon kans ollu pieni joukko transkriptiita Isostavuonosta, Raisista, Alattiosta, Porsangista, Vesisaaresta, Vuoreasta, Tenosta ja Etelä-Varengista. Nämät oon otettu ylös 1960–1980-luvuila. – Iso apu minule oon ollu kans siitä kainun kielen sanakirjan manuskriptistä, minkä Terje Aronsen oon antunu minule käytthöön. Sitte mie olen tietysti kattonu niitä tutkimuksii, mitä meilä oon tehty kainun kielen dialektiista, niin ko Anna-Riitta Lindgrenin tohtorinväitöskirja kainun kielen verbintaivutuksesta. Mutta vielä meilä oon paljon assiita, mitä ei ollenkhaan ole tutkittu.

1.3.
Dialektipohjan valitteminen
Kielessä oon aina paljon varianttii, ja niin oon kainun kielessäki. Se ei ole vain yksi kieli vain alusta alkkain monta kieltä. Ko kieltä sitte alkkaa kirjoittamhaan ja planeeramhaan, se häyttyy päättäät, ette millä prinsiipillä sitä tehðään. Yksi prinsiippi oon semmoinen, ko freistathaan tehðä kompromissii kaikkiin kielen variantiitten välilä. Siiheen laihiin oon rakenettu 1800-luvula esimerkiksi suomen kirjakieltä, ko siiheen otethiin myötä kielen haamui ja sannoi sekä öystä- ette vestadialektiista. Pohjaiset murtheet ei kuitenkhaan olheet myötä siinäkä kirjakielen rakenuksessa. – Vähän samhaan laihiin oon tehty, ko ns. uusruiða oon 1800-luvula pantu kokhoon.


Toinen kaava tehðä kieltä oon lähteet siitä dialektista, mikä oon eniten käytössä ja millä oon eniten kirjoitettu. Se oon sitte ylheensä ollu kans administratiivinen kieli. Niin oon pantu kokhoon esimerkiksi ruottin kirjakielen ja ranskan kirjakielen.


Molemilla strategiilla oon hyvät ja huonot puolet. Ko rakenethaan ns. kompromissikielen, se se ei ole ennää kenenkhään kieltä. Ja näyttää ouðolta kaikile. Jos sitte taas rakenethaan kieli vain yhðen dialektin pohjale, se muitten dialektiitten puhhuujat tykäthään, ette seki oon väärin.


Mie olen tässä käyttäny enämpi ruottin strategii ko suomen strategii: tässä ehðotettu kainun kieli oon paljossa rakenettu Porsangin dialektin pohjale. Miksikäs niin? Mie freistaan selvittäät. Valtaosa tekstiistä oon Porsangista. Sielä sitä oon opetettu kans koulussa ja tehty oppimateriaalii. Se oon minula ollu helpoin lähteet siitä kielestä erittäinki, ko minun oma äitinkieli ei ole kainun kieli vaan kokonhansa muu. Lisäksi se oon kohta näyttäny siltä, ette muutoinki ihmisillä oon issoin intressi kainun kielen säilyttämisheen ja elästyttämisheen justhiin Porsangissa.


Mutta niinhän se ei tarvitte olla aina. Se saattaa assiintila muuttuut. Meile saattaa tulla vaikka minkälaissii kirjailijoita vaikka mistä kainun dialektin puhhuujista ja oppiijoista. Se oon tässä meininkinäki, ette saama impulssii kans muista paikoista, ja ette kieli sitte uussiin ihmisten myötä muuttuu ja kasvaa.

1.4.
Grammatiikin systeemistä
Tässä grammatiikissa oon valtaprinsiippinä olheet kaksi assiita. Toinen oon se, ette se freistaa olla niin systemaattinen ko mahðolista, ja toinen oon se, ette se freistaa olla niin yksinkertainen ko mahðolista. Ja nethän oonki yksi ja sama assii: ko kieli oon systemaattinen, se tullee kans helpomaksi oppiit. Sillä tässä oon välilä häytyny vähän suoristella mukkii. Mie otan esimerkin:


Kainun kielen murtheissa oon suuri variattii siinä, ette kunka haamustethaan pluraalin 3. persoonan haamui. Sanothaan esim. preesensissä (het) juovat, kulkkeevat ~ kulkevat, pölkkäävät ~ pölkäävät, mutta (het) menhään ~ menevät, kävelhään, kyytithään. Preteritissä kuitenki sanothaan (het) juothiin ~ joit, kuljethiin ~ kuljit, pöläthiin ~ pölkäsit, menthiin ~ menit, kävelthiin ~kävelit, kyytithiin~ kyytittit. (Kaikista oon kans variantti, jossa oon vain yksi eli lyhykäinen vokaali viimi tavussa.) Nyt oon tässä grammatiikissa tehty niin, ette kaikkhiin pluraalin 3. persoonan taivutushaamhuin, sekä preesenshiin ette preterithiin, oon valittu suffiksin, joka loppuu VVn eli loppuu kahtheen vokaalhiin ja n:ään. Tämä oon sama haamu, jota käytethään kans passiivin haamustuksessa. Näin meile tullee helpompi sääntö, ko piðämä haamustaat pluraalin 3. persoonaa.


Toinen esimerkki saattaa olla se, ette mie tässä käytän t:n graadivaihetteluparina ääntä [δ], joka oon ns. dentaalispirantti, ja jonka saattaa kirjoittaat pukstaavilla đ eli ð. Niin ko hän tiettää : mie tieđän. Tässä kohðasssa oon paljon varianttii kainun kielen dialektiissa. Tämä [δ] oon tääpänä käytössä tyhä Porsangissa, vaikka se varhemin oon ollu käytössä muissaki dialektiissa. Nyt muissa dialektiissa oon sillä kohðalla [r] eli [j] eli [v] eli ei mithään, eikä aina ole hyvä tiettäät, mitä häyttyisi käyttäät. Sillä mie olen tähään pannu t:n graadivaihettelupariksi aina đ:n eli ð:n. Niile jokka saattaa suomen kieltä, assii tullee vielä helpomaksi, ko se dentaalispirantti oon aina samassa paikassa ko suomen d.

Esimerkkii tämmöisistä tappauksista, jossa oon freistattu valita yksinkertaisiin variantti, oon vaikka kunka paljon. Mutta aina ei kuitenkhaan ole valittu kaikkiin yksinkertaisinta varianttii. Jos vaikka kattoma verbiin pluraalin 1. persoonan haamustusta, se tässä grammatiikissa sillä oon kaksi varianttii: ma ~ mä ja mma ~ mmä. Niin ko (met) saa/ma, lähðe/mä mutta kirjoita/mma. Helpointa olis tietenki, ko tässä olis tyhä yksi variantti, joko ma ~ mä tahi mma ~ mmä. Nyt oon kuitenki läpi kainun kielen kaikissa sen dialektiissa semmoinen prinsiippi, ette visseissä kohðissa pitkä mm lyhenee m:ksi, ja sillä oon ollu systemaattisiinta valita kaksi varianttii pluraalin 1. persoonan persoonasuffikshiinki.


Mie halluisinki käskeet tätä ehðotusta kainun kielen kirjakieleksi systematiseeratuksi kainun kieleksi. Mutta tämä oon tyhä vain ehðotus, enkä mie saata ollenkhaan sannoot, ette tämä olis paras systeemi, mikä tähään grammatiikkhiin nyt oon valittu. Sitä saatama yhðessä paranttaat koko aijan.


Mutta tärkkeetä oon muistela, ette koko verbintaivutus (kapitteli 5) ja nominiitten taivutus (kapitteli 6), oon kans käyty läpi siinä pikku työjoukossa, joka oon työtely ”Norsk senter for kvænsk språk og kultur”-senterin alla. Joukkhoon kuuluthaan Irene Andreassen, Terje Aronsen ja mie.

1.5.
Kunka tätä grammatiikkii käytethään?
Tämä grammatiikki ei ole vielä ollenkhaan valmis. Niin ko eðelä sanothiin, sitä saatethaan, ko hyvvii ehðotksii tullee, muuttaat vaikka mistä kohtaa. Mutta se ei ole valmis muutoinkhaan. Kaikista kapitteliista vailuu vielä paljon, kohta valmis oon vain kapitteli 6 eli nominiitten taivutus. Tähään grammatiikkhiin kirjoitethaan lissää koko aijan, ko tämä kainun kielen oppikurssi jatkuu.


Kuitenki se, mitä tässä jo seissoo, saattaa näyttää hirmuisen paljolta. Mutta nyt oon niin, ette mie en ollenkhaan luule, ette kukhaan heti lukis tahi oppis kaikkee, mitä tässä seissoo. Tämä oon meinattu apuneuvoksi, ko tahtoo nähðä, ette kunka joku assii häyttyis kirjoittaat. Erittäinki kapittelit 5 ja 6, verbiin ja nominiitten taivutus oon semmoiset kapittelit, ette niitä vasta hiljemin tulevalla semesterilä kattoma tarkemin. Mutta niissä oon tabeliita, jokka mie uskon ette tet saatatta käyttäät, ko freistaatta kirjoittaat kainun kieltä.


Mutta ensimäiset kapittelit, kapittelit 1–4, net kyllä kannattaa lukkeet heti läpi kaikki. Ei sillä ette heti kaiken muistais, mutta ette ymmärtäis, ette mikä oon se kainun kielen perusrakenus.
2. Kainun kielen rakenus

Selvitämmä tässä vähän sitä, ette kunka kainun kieli on rakenettu eli pykätty. Kattoma, minkälaiset äänet siinä oon, kunka nämät äänet kirjoitethaan, minkälaisista elementeistä sanat oon rakenettu ja kunka sanat panhaan yhtheen syntakteiksi.

2.1. Äänet ja ortografii

2.1.1. Äänet

Kainun kielen äänet oon [a ð e f h i j k l m n ŋ o p r s t u v y ä ö]. Näistä vokaaleja oon [a e i o u y ä ö]. Loput oon konsonantit. Lainasanoista löyttyy vielä konsonantit [b d g š]. Tämä [š] äänethään samhaan laihiin ko engelskan kielen sh eli siinä [s] suhisee.


Vokaaleista [o u ö y] oon labiaaliita eli ymmyräisiä. Se meinaa, ette ko niitä äännethään, se huulet oon ymmyräisinä. Muut oon levveitä. Konsonanteista [f h k p s t] oon äänettömmiitä eli ko niitä äänethään, se suun ilmareikä oon kiini. Konsonantit [j m n ŋ r] oon äänelissii eli ilmareikä ei ole kiini ko alussa. Vokaalit oon aina äänelissii ja ilmareikä oon auki koko ääntämisen aijan..


Konsonanttiita [k p t] käskethään klusiiliiksi. Net oon ruiðan kielessä aspireerattuita, mutta kainun kielessä net äänethään ilman aspiraattiita. Sillä ruiðalainen helposti kuulee net ko [g b t]. Net oon kuitenki kainun kielessä – niin ko ruiðan kielessäki – äänettömmiitä.

2.1.2. Pukstaavit

Kainun kielessä oon sama valtaprinsiippi ko suomen kielessäki: yhtä ääntä vastaa yksi pukstaavi. Ainua isompi poikkeema oon [ŋ]-äänen kirjoittaminen. Se löyttyyki vain lyhykäisenä [k]:n eðestä ja pitkänä [ŋk]:n graadivaihetteluparina. Niin ko [keŋkä : keŋŋän] eli [faŋki : faŋŋin]. Tässä [ŋk] kirjoitethaan nk ja [ŋŋ] kirjoitethaan ng. 

	Kainun kielen pukstaavit oon siis a, b, d, ð, e, f, g, h, i, j, k, l, m, n, o, p, r, s, š, t, u, v, y, ä, ö.  


Joissaki vieraslainoissa eli sitaattilainoissa saatehaan kirjoittaa kans c, q, w, x, z, å lähtökielen kaavan jälkhiin.

2.1.3. Ääniin pittuus ja kirjoittaminen

Kainun kielessä oon opposittii lyhykäisten ja pitkiin ääniin välilä. Tätä opposittiita merkithään siiheen llaihiin, ette ko kysymyksessä oon lyhykäinen ääni, se kirjoitethaan vain yksi pukstaavi, ko kysymyksessä oon pitkä ääni, se kirjoitethaan kaksi ääntä. Niin ko tuli [tuli], tuuli [tu:li], tulli [tul:i], tullii [tul:i:].

2.2.
Tavvu, tavvupaino ja tavvun pittuus

2.2.1.
Mikä on tavvu?

Sana oon pantu kokhoon tavvuista, jokka taas oon pantu kokhoon äänistä. Niin ko sana

kai-nu-lai-sis-ta

oon pantu kokhoon viiðestä tavvusta.


Missä se tavvun raja sitte oikhein kulkkee? 

	Valtasääntö oon, ette jokhaisen konsonantin ja vokaalin kombinasionin eðessä oon tavvuraja.


Joskus tavvuraja saattaa kulkkee kanssa kahðen vokaalin välistä, niin sanassa A-lat-ti-o. Tämä ei kuitenkhaan ole tavalista, ko usseimitten ko kaksi vokaalii oon pöräkkäin, se net haamustethaan diftongin. Ja silloin ei niitten välissä tietenkhään ole mithään tavvurajjaa.

2.2.2.
Tavvupaino

Kainun kieli oon hirmu helppo siinä, ette sillä oon hyvin säänölinen tavvupaino. Painoo oon kolmee lajjii: valtapaino (eli issoin paino), sivvupaino (vähän pienempi paino] ja painoton (vielä pienempi paino eli kohta ei ollenkhaan painoo). Sääntö oon yksinkertainen:

	Ensi tavvussa oon aina valtapaino. Sen jälkhiin joka toinen tavvu oon painoton, joka toinen sivvupainolinen. Viimi tavvu oon aina painoton.


Esimerkiksi sanassa kai-nu-lai-ses-sa-ki ensi tavvu kai oon valtapainolinen, toinen tavvu nu oon painoton, kolmas tavvu lai oon sivvupainolinen, neljäs tavvu ses oon painoton, viiðes tavvu sa oon sivvupainolinen ja kuuðes tavvu ki oon painoton.

2.2.3.
Tavvun pittuus
Tavvupaino ei kainun kielessä vaikuta mithään tavvun pittuutheen. Siinä kainun kieli oon erilainen ko esimerkiksi ruiðan kieli. Tavvun pittuuðella oon kuitenki merkitystä siinä, minkälainen graadivaihettelu sanassa oon eli oonko siinä ollenkhaan mithään graadivaihettelluu.


Tavvui kakttothaan, ette niitä oon kaksi pittuutta: lyhykäissii tavvui ja pitkii tavvui.

	Lyhykäinen oon semmoinen tavvu, joka loppuu lyhykäisheen vokaalhiin. Pitkä oon semmoinen tavvu, joka loppuu pitkhään vokaalihiin eli konsonantthiin.


Esimerkiksi sana ko-ta oon pantu kokhoon kahðesta tavvusta, jokka molemat oon lyhykäissii. Sana pien-ni oon kans pantu kokhoon kahðesta tavvusta, mutta ensimäinen oon pitkä, toinen lyhykäinen. Sanassa kai-nu-lai-ses-ta pitkät oon ensi tavvu, komas tavvu ja neljäs tavvu, lyhykäiset oon toinen tavvu ja viiminen tavvu.
2.3.
Sanan rakenus

2.3.1.
Morfeemiitten oorninki
Kainun kieli oon ns. agglutineeraava kieli. Se meinaa sitä, ette siinä sanan oon pantu kokhoon morfeemeista, jokka panhaan perätysten ja jokka joka ainua vähäsen vaihettaa sanan merkitystä eli funktiita. Kainun kielessä löyttyy kans sanan sisäistä morfofonologista vaihettelluu, joka kuitenkhaan ei ylheensä vaikuta sanan merkityksheen eli funktiisheen.


Morfeemiita saatama erottaat seuraavan laissii: juurimorfeemiita, jokka oon se sanan pienin osa, jolla oon oma ittenäinen merkitys; derivaattiimorfeemiita, joila sanasta tehðään uusi sana; taivutusmorfeemiita, jokka muistelhaan lukkuu, tempusta, modusta jne. tahi minkälainen sanan  funktii on syntaktissa. Ko nämät derivaattiimorfeemit ja taivutusmorfeemit aina lisäthään sanhaan juuren pörhään eikä sen etheen, se näitä voiðhaan kumppaaki käskeet suffiksiiksi. 


Sitte oon vielä enkliittiitä, jokka ei varsinaisesti kuulu sanhaan, mutta muistelhaan, kunka se liittyy muihin sanhoin eli vaikka muihiin syntaktiishiinki.


Sanojen rakenus oon tämmöinen:

	Nominit: juuri (+ derivaattiisuffiksi, + derivaattiisuffiksi . . .) (+ luku) (+kaasus) (+ enkliitit)


Esim.

 (Sanasta kainu > kainulainen)

kainu +
 lais + 
i +
la +
ki

[juuri
der.suff.
luku
kaasus
enkliitti

	Finiittiverbit: juuri (+ derivaattiisuffiksi, + derivaattiisuffiksi . . .) (+tempus/modus) + persoonasuffiksi (+ enkliitti)


Esim.

(Sanasta muistaa > muistella)

muist +
 el + 
i+
mma +
ko

[juuri
der.suff.
tempus
pers.suff.
enkliitti

Infiniittisillä verbihaamuila oon saman tapainen rakenus. Valta-assii oon, ette sanoissa aina ensi osana oon sanan juuri, sitte derivaattiisuffiksit, sitte muut suffiksit ja sitte viimisenä enkliitit, jos sanhaan semmoissii kuuluu.


Yksi poikkeema oon kuitenki: kainun kielessä oon kans yks prefiksi, nimittäin epä, joka panhaan siis aina sanan alkhuun, ennen juurta. Semmoinen sana oon esimerkiksi epätavalinen, jossa sanan ensi morfeemi on prefiksi epä.
2.3.2.
Sanan rangat

Sitä sanan ossaa, johoon taivutusmorfeemit lisäthään, käskethään tässä rangaksi. Ranka saattaa pittää sisälä vain juurimorfeemin, mutta jos sanassa oon kans derivaattiimorfeemiita, se nämät kans kuuluthaan rankhaan.


Nominiitten kohðala tämä ranka saattaa joskus olla sama ko sanan nominatiivihaamu, joka kans oon sanan hakusanahaamu eli se sanan haamu, ko seissoo sanakirjassa. Tämmöissii oon esimerkiksi yksitavvuiset sanat (esim. maa : maa/n : maa/ta) ja ns. i-rankaiset sanat (esim. maanantai : maanantai/na : maanantai/ta). Aina ei kuitenkhaan ole näin, mutta sanan ranka häyttyy hakkeet sen muista kaasusmuoðoista. Esimerkiksi seuraavista sanoista häyttyy rangat hakkeet genetiivistä ja partitiivista: pieni : piene/n : pien/tä, tytär : tyttäre/n : tytär/tä, rakas : rakkhaa/n  : rakas/ta :kainulainen : kainulaise/n : kainulais/ta.

Kun oon kysymys verbiistä, ei ranka koskhaan ole sama ko hakusanahaamu. Hakusanana sanakirjoissa ja sanalistoissa prukathaan käyttäät verbin 1. infinitiivin haamuu, niin ko lähte/et, kulkke/et, kirjoitta/at, tul/la, men/nä, kiusa/ta. Näissä siis aina oon myötä kans 1. infinitiivin suffiksi. Aina oon siis niin, ette sanasta häyttyy ottaa pois taivutussuffiksit, ette esile saaðhaan ranka.


Samala sanala saattaa olla erilaissii rankkoi. Valtajako oon se, ette erotamma vokaalirangat ja konsonanttirangat. Niin ko selvä oon, vokaaliranka oon semmoinen ranka, joka loppuu vokaalhiin, konsonanttiranka semmoinen, joka loppuu konsonantthiin. Niin ko ko meilä oon verbi, joka taippuu (1.inf) tul/la : (sg.1.p.) tule/n : (sg.3.p.) tulle/e, se 1. infinitiivin ranka tul oon verbin konsonanttiranka ja tulle ja tule vokaalirankkoi. Ko meilä kuitenki oon kans semmoissii taivutushaamui ko adjektiivi (sg.nom.) pieni : (sg. iness.) piene/n : (sg.part.) pien/tä : (pl. iness.) pien/i/ssä, se sanothaan, ette konsonanttiranka oon näistä haamuista vain sg. partitiivin haamussa pien/tä. pl. inessiivin haamun pien/i/ssä analysoiðhaan siiheen laihiin, ette siinä oon vokaalirankhaan  piene lisätty pl. i, jonka eðeltä sitte e oon kaðonu. Eli tähään laihiin:

pien + tä > pien/tä

piene + i + ssA > pien/i/ssä

	Kattothaan siis, ette konsonanttiranka essiinttyy vain semmoisen suffiksin eðelä, joka itte alkaa konsonantila. Muutoin sanan rankana oon vokaaliranka.


Kaikila sanoila oon siis vokaaliranka, konsonanttiranka oon vain joittenki taivutustyyppien sanoila. Näitä taivutustyyppii käsittelemä, ko käsittelemä verbiin ja nominiitten taivutusta.

2.4.
Syntaktin rakenus
Syntaktilla meinathaan tässä semmoista kokonaisuutta, joka pittää sisälä finiittisen verbihaamun, johoon sitte liittyy muita jäseniitä eli komplementtiita, niin ko subjekti, objekti, adverbiaali eli predikatiivi. 
2.4.1.
Syntaktin valtarakenus

Kainun kieli oon – niin ko ruiðan kieliki – ns. SVO-kieli. Tällä meinathaan sitä, ette normaalisyntaktissa ensin oon subjekti(fraasi), sitte verbi ja viimisenä komplementti, niin ko objekti. Tähään laihiin:

Nilla
assuu
Alattiossa.

subj
verbi
advli-komplementti

Nilla
viei 
preivin


kuninkhaalle.

subj
verbi
obj-komplementti
advli-komplementti

Nilla
oli
kainulainen.

subj.
verbi
pred-komplementti

Syntaktiissa ylipuolela kaikki niissä olleevat jäsenet oon välttämättömiitä eli pakolissii: ilman niitä ei syntaktit olis täyðelissii eli jotaki jäisi vailumhaan. Käsekemä niitä verbin pakolisiksi jäseniksi eli komplementiiksi.

Syntaktissa saattaa olla kans lisäjäseniitä, jokka ei ole pakollissii. Eli syntakti oon täyðelinen ilmanki niitä jäseniitä. Näitä saatama käskeet raamiadverbiaaliksi, ko net niin ko annethaan raamin syntaktin ytimelle. Niin ko:

Raavhaana
[Nilla asui Alattiossa.]

raamiadvli
yðinsyntakti

[Nilla
viei 
preivin
kuninkhaalle]
aprilikuussa.

yðinsyntakti





raamiadvli

Kainun kielessä oon kans syntaktiita, joista kokonhansa vailuu subjekti. Silloin pruukathaan syntaktin alkhuun siirttäät joku muu verbin komplementti, niin ko objekti eli adverbiaali. Niin sie saatat verrata seuraavii syntaktiita:

Nilla
pyyttää
kallaa
Alattionjovesta.

subj
verbi
obj
advli

Alattionjovesta
pyyðethään
kallaa.

advli
verbi(passiivi) obj

	Muutoinki ideena kainun kielessä oon aina se, ette semmoissii syntaktiita, joissa verbi olisi aivan syntaktin alussa eli lopussa, freistathaan välttäät.


2.4.2.
Syntaktikaavat: totteema, kysymys ja käsky
Syntaktit saattaa jakkaat kolmheen valtajoukkhoon sen jälkhiin, ette minkälainen puheakti syntakti oon: konstateeraus eli totteema, kysymys ja käsky. Näilä kolmela oon erilainen rakenus.


Konstateeraava syntakti eli konstateeraus eli totteema oon semmoinen syntakti, jossa vain toðethaan, kunka assii oon. Net on semmoissii syntaktiita, jokka eðelä esitethiin kainun kielen valtasyntaktiiksi. Niin ko

Nilla pyyttää kallaa Alattionjovesta.

Alationjovesta pyyðethään kallaa.

Kysymys oon sitte tietenki syntakti, jolla jotaki kysythään. Kysymyksii saattaa kainun kielessä tehðä kahðela valtatavala: kysymäsanan avula eli kO-enkliitin avula. Kysymäsanala alkkaavhaan syntakthiin saattaa vastata vaikka millä sanala, vastaus oon vapaa. Esimerkkii kysymyksistä ja vastauksista:

Missä Nilla assuu?

Alattiossa. / Ruottissa. / Tornionväylän varrela.

Kuka pyyttää Alattionjovessa?

Nilla. / Kainulaiset. / Englanin herrat. / Fiskuseura. / Ei kukhaan.

Mitä sie pölkkäät?

Hukkaa. / Pappii. / Kuningasta. / Emänttää. / Tauttii. / En mithään.

kO-kysymyksheen häyttyy vastata joko myöntämällä eli kieltämällä. kO-kysymyksessa se sana, jota kysythään, häyttyy panna syntaktin alkhuun ja sitte sen sanan pörhään enkliitti kO. Esimerkiksi:

Assuuko Nilla Alattiossa?

Assuu. / Ei (asu).

Pyyttääkö Nilla Alattionjovessa?

Pyyttää. / Ei (pyyðä).

Pölkkäätkö sie hukkaa?

Pölkkään. / En (pölkkää).

Myönttäät saattaa kans myöntämäsanoila niin ko joo eli kyllä. Niin ko eðelä saattaisi kysymyksheen ”Pyyttääkö Nilla Alattionjovessa?” vastata kans, ette ”Joo, pyyttää se.” tahi ”Kyllä hän pyyttää.”
Käsky ei aina ole juuri käsky, se saattaa olla kans pyyntö eli ehðotus. Kuttuma sitä kuitenki tässä käskyksi. Käsky oon erilainen ko totteema siinä, ette siinä syntaktin verbi siirethään syntaktin alkhuun ja subjekti jää kokonhansa pois. Verbi oon kans erikoisessa käskyhaamussa eli imperatiivissa. Esimerkkii käskystä:

Mene
kothiin.

imp sg2p
advli

Luje
preivin.

imp sg2p
obj

Menkkää
kothiin.

imp pl2p
advli

Lukekkaa
preivin.

imp pl2p
obj

Kunka se imperatiivi haamustethaan, siitä puhuma, ko puhuma verbiin taivutuksesta.

2.4.3.
Kieltosyntakti

Kainun kielessä kieltäminen eli kieltosyntakti haamustethaan siiheen laihiin erikoisesti, ette itte kieltäminen tapattuu kieltoverbilä. Tällä kieltoverbilä oon persoonataivutus mutta ei tempusta eli modusta. Haamustuksessa itte kieltoverbi tullee ensistä, sitte valtaverbin ns. kieltohaamu. Normaalisyntaktissa kielto ei muuta syntaktin muitten jäseniitten sijjaa syntaktissa. Verttaa esimerkiksi seuraaviita syntaktiita:

Heikka
pölkkää
hukkaa.

subj sg3p
verbi sg3p
obj

Kaisa
ei 
pölkkää
hukkaa.

subj sg3p
verbi sg3p
kieltohaamu
obj

Met
asuma
Alattiossa.

subj pl1p
verbi pl1p
advli

Met
emmä
asu

Alattiossa.

subj pl1p
verbi pl1p
kieltohaamu
advli

Kieltoverbiin taivutuksesta ja verbin kieltohaamusta met puhuma, ko puhuma muutoinki verbiin taivutuksesta.

2.4.4.
Kongruenssi
Kongruenssilla meinaama semmoista fenomeenii, ko syntaktin kaksi jäsentä johoonki laihiin seurathaan toinen toisen kaavaa. Kainun kielessä oon kaksi tyypilistä kongruenssifenomeenii: subjektin ja predikaatin kongruenssi ja adjektiiviattribuutin ja valtasanan kongruenssi.


Subjektin ja predikaatin kongruenssi oon luku- ja persoonakongruenssii. Se meinaa sitä, ette ko subjekti oon vaikka pluraalin 1. persoonassa, se finiittiverbi oon kans pluraalin 1. persoonassa. Esimerkiksi:

Mie
lujen 
kirjaa.

subj sg.1.p.
verbi sg1p
obj

Sie 
lujet
kirjaa.

subj sg.2.p.
verbi sg2p
obj

Hän/Pekka
lukkee
kirjaa.

subj sg.3.p.
verbi sg3p
obj

Met
lujema
kirjaa.

subj pl.1.p.
verbi pl1p
obj

Tet
lujetta 
kirjaa.

subj pl.2.p.
verbi pl2p
obj

Het/tyttäret
lujethaan
kirjaa.

subj pl.3.p.
verbi pl3p
obj

Sitä oon kans olemassa syntaktiita, joissa ei subjektin ja verbin välilä ole kongruenssii. Niistä puhuma, ko kattoma tarkemmin eri syntaktityyppii.

Adjektiiviattribuutin ja valtasanan kongruenssi meinaa sitä, ette valtasanan – joka tavalisesti substantiivi – eðessä olleeva adjektiivi eli pronomini oon samassa luvussa ja kaasuksessa ko sen jälkhiin tulleeva valtasana, josta se jotaki muistelee. Niin ko

Siljola oon 
iso

huonet.



sg.nom.
sg.nom.

Isossa
huonheessa oon
fiinii
toolii.

sg.nom.
sg.nom.
pl.part.
pl.part.

On joku harva adjektiivi ja pronomini, jokka ei ollenkhaan taivu ja sillä ei ole kongruenssissa valtasanan kans. Yks semmoinen oon adjektiivi pikku. Esim. Met istuma pikku lomassa. 

3.
Äänenvaihettelluita

3.1.
Graadivaihettelu

Kainun kielessä sanan sisälä olleevat konsonantit vaihetelhaan eri graadeissa. Käskemä sitä vaihettelluu tässä graadivaihetteluksi. Vaihettelu koskee kaikkii konsonanttiita ilman kielessä aivan uussii konsonanttiita niin ko b, d ja g, jokka löyðythään vain aivan uusista lainasanoista. Pukstaavi g löyttyy kyllä kans aivan genuiineistaki kainun kielen sanoista, mutta silloin se essiinttyy pukstaavin n pörässä, ja se lausuthaan niin ko nasaali ŋ. 
Kainun kielen konsonantit oon f, h, j, k, l, m, n, p, r, s, t ja v. Konsonantit k, t, p ja s vaihetelhaan kaikenlaisissa tavvupaikoissa, konsonantit h, j, l, m, n, r ja v vain silloin, ko niitten eðelä oon lyhykäinen ja painolinen tavvu. Konsonantti f ei löyðy semmoisesta paikasta, ette se olisi myötä graadivaihettelussa. Konsonantiila k, t ja p oon kolme erilaista vaihettelugraadii, muila konsonantiila vain kaksi. Häyttyy huomata, ette yksi ja sama verbiranka saattaa essiinttyyt kaikissa kolmessa graadissa, aina riippuin siitä, ette missä taivutushaamussa se oon.

Kans semmoiset konsonanttikombinasionit vaihetelhaan, joissa myötä toisena komponenttina oon k, t, p tai s. Mutta silloin sen kombinasionin eðelä häyttyy olla joku äänelinen konsonantti eli l, m, n tai r. Lyhykäinen t vaihettellee kans, ko sen eðelä oon h. Muunlaiset konsonanttikombinasionit ei vaihettele.

Graadii oon siis kolme: II-graadi, I-graadi ja 0-graadi. I- ja II-graadiila mainathaan tässä semmoissii graadii, missä molemissa oon sama konsonantti, I-graadissa yksi ja II-graadissa kaksi. Niin ko k : kk, t : tt, p : pp, s : ss jne. 0-graadila meinathaan taas semmoista graadii, jossa konsonantti oon kokonhansa erilainen ko I- ja II-graadissa tahi sitten 0-gradissa ei ole ollenkhaan mithään konsonanttii (sanoma siinä oon kato ja sitä saatama merkitä merkillä Ø). Niin ko ette I-graadin t vaihettellee 0-graadin ð:n kans ja I-graadin k vaihettellee 0-graadin j:n eli v:n eli Ø:n kans. Konsonantiista vain k, t ja p oon semmoiset, ette niilä oon kans 0-graadi, muila oon vain I- ja II-graadi.

Vaihettelu on seuraavanlaista:

Tabeli III.1: Graadivaihettelu

	
	II graadi
	I graadi
	O-graadi

	kk : k : Ø, j, v, h
	aikkaa
	aika
	aijat

	
	akkaa : akka
	akat
	

	
	makkaa
	makais
	maata

	
	tekkee
	teki
	tehen

	
	pukkuu
	puku
	puvut

	
	rikkhaat
	rikas
	

	
	
	rukhiit
	ruvis

	nkk : nk : ng
	vankkaa : vankka
	vankat
	

	
	aurinkkoo
	aurinko
	auringon

	
	kenkkää
	kenkä
	kengät

	
	
	kuninkhaat
	kuningas

	
	henkkaa
	henkais
	hengata

	rkk : rk : r, rj
	tarkkaa : tarkka
	tarkat
	

	
	märkkää
	märkä
	märät

	
	
	varkhaat
	varas

	
	särkkeet
	särkeny
	särjen

	lkk : lk : l, lj(, lv)
	jälkkee
	jälki
	jäljet

	
	kulkkeet
	kulki
	kuljen

	
	pölkkää
	pölkäis
	pölätä

	
	pulkka
	pulkat
	

	
	nälkkyyt
	nälkyi
	näl(v)yn

	
	parkkuut
	parkui
	par(v)un

	tt : t : ð
	katto
	katot
	

	
	tiettäät
	tietäny
	tieðän

	
	pattoo
	pato
	paðot

	
	kattoo
	katois
	kaðota

	ntt : nt : nn
	ranttaa
	ranta
	rannan

	
	emänttää
	emäntä
	emänän

	
	kontti
	kontit
	

	
	lenttäät
	lentäny
	lennän

	rtt : rt : rr
	parttaa
	parta
	parran

	
	siirttyyt
	siirtyny
	siiryn

	
	hurtta
	hurtan
	

	ltt : lt : ll
	ilttaa
	ilta
	illan

	
	polttaat : polttanu
	poltan
	

	ht : hð
	
	lähteet
	lähðen

	pp : p : v
	appuu
	apu
	avut

	
	pappi : pappii
	papin
	

	
	leppää
	lepäis
	levätä

	
	leppä
	lepän
	

	
	
	leipä
	leivät

	mpp : mp : mm
	amppuut
	ampui
	ammun

	
	kumppaa
	kumpi
	kummat

	
	tumppu
	tumput
	

	
	temppaa
	tempais
	temmata

	rpp : rp : rv
	
	turpheet
	turvet

	
	korppi
	korpit
	

	
	
	varphaat
	varvas

	
	turppaa
	turpa
	turvat

	lpp : lp : lv
	kelppaa
	kelpais
	kelvata

	
	helppo
	helpot
	

	
	halppaa
	halpa
	halvat

	hh : h
	puhhuut
	puhun
	

	
	liha
	lihhaa
	

	
	sahhaa
	sahata
	

	jj : j
	ajjaat
	ajan
	

	
	rajjaa
	raja
	

	
	vajjoo
	vajota
	

	ll : l
	kallaa
	kala
	

	
	sullaa
	sulata
	

	
	pillaa
	pilata
	

	mm : m
	rummaa
	ruma
	

	
	kummoo
	kumota
	

	nn : n
	ennoo
	eno
	

	
	sannoot
	sanoi
	

	
	sannaa
	sana
	

	rr : r
	kirroo
	kirota
	

	
	herrää
	herätä
	

	
	pirruu
	piru
	

	ss : s
	kiussaa
	kiusata
	

	
	kanssaa
	kansa
	

	
	ossaa
	osata
	

	
	kiussaa
	kiusa
	

	
	ossaa
	osa
	

	vv : v
	hyvvää
	hyvä
	

	
	levvii
	levitä
	

	
	
	
	

	
	
	
	


Nyt ei kainun kielen kaikki sanat ole myötä graadivaihettelussa. Semmoiset sanat oon tavalisesti sanoja, joila kaikissa haamuissa oon konsonantiitten f, h, j, l, m, n, r, s tai v II-graadi. Niin ko kumma : kumma/n, Tromssa : Tromssa/n, herra : herra/n. Sitte oon vielä joukko sannoi, joissa oon vaihettelematon tt, niin ko kattoot : katto/o : katto/n. Tämmöinen vaihettelematon tt oon kans aina semmoisissa 2-joukon verbeissä, joitten pitkä vokaaliranka loppuu itte, niin ko kyytitte/e : kyytitten.

Se, mikä graadi koskaki häyttyy käyttäät, henkkaa siitä, ette mistä taivutustyypistä  ja mistä haamusta oon kysymys. Missä kohðassa ja haamussa oon mikäki graadi, siitä puhuma aina jokhaisen eri taivutuskategoriin kohðala.

	Yksi semmoinen hyvä sääntö oon, ette ko rangan konsonanttii seuraa pitkä vokaali (kaksi samanlaista vokaalii V1V1 eli kaksi erilaista vokaalii V1 V2), se usseimissa tappauksissa sen eðelä oon II-graadi.


3.2.
Äänelisten konsonantiitten l, r, m ja n lyheneminen
Äänellissii konsonanttiita l, r, m ja n koskee kans toisenlainen vaihettelu ko graadivaihettelu. Kainun kielessä oon tavalisesti niin, ette pitkä eli gemineeranu ll, rr, mm ja nn lyhethään joissaki aivan visseissä paikoissa. Tästä oon tämmöinen yksinkertainen sääntö:

	Pitkät konsonantit ll, rr, mm ja nn lyhethään, ko niitten eðelä oon pitkävokaalinen valtapainolinen tavvu tahi ko niitten eðelä oon painoton tavvu.


Tämän saattaa nähðä kans eri suffiksiitten vaihetteluna. Niin ko

Tabeli III.2: Äänelisten konsonantiitten pittuus

	
	Eðessä pitkävok. valtapainolinen tavvu → yksi konsonantti
	Eðessä painoton tavvu

→ yksi konsonantti
	Eðessä lyhytvok. sivvupainolinen tavvu → kaksi konsonanttii
	Eðessä lyhytvok. valtapainolinen tavvu → kaksi konsonanttii

	Pl. 1. p. pers.suff.

mmA : mA
	saa/ma

sai/ma

juo/ma

juoi/ma
	lähðe/mä

lähði/mä

kirjoittele/ma

kirjoitteli/ma
	kirjoita/mma

kirjoiti/mma

puhele/mma

puheli/mma
	e/mmä

	Partis. perf.

nnU : nU

l/lU : l/U
	saa/nu

juo/nu
	lähte/ny

kirjoitutta/nu

puhel/u
	kirjoitta/nnu

ajatel/lu


	ol/lu

tul/lu

	1. inf.

l/lA : l/A
	kuul/a

luul/a
	puhel/a

muistel/a
	puhutel/la

kohðatel/la
	tul/la

	Adess.

llA : lA
	jää/lä

tuo/la
	siljo/la

kevväi/lä

kainulaise/la
	hevose/lla

amtmani/lla
	jo/lla

si/llä

	Allat.

lle : le
	tei/le

mui/le
	matka/le

minu/le
	kuninkhaa/lle

amtmani/lle
	 si/lle

tä/lle


Tämä tämmöinen pittuuðen vaihettelu näkkyy kans rangan sisälä ja derivaatiosuffiksiissa. Esim. kuunel/a : kuuntelee, kumarttaa : kumaran; tavalinen pro kuninkhaallinen.
Kunka met sitte tieðämä, oonko tavvu valtapainolinen, sivvupainolinen eli painoton? Se oon ylhensä aina hyvin helppoo. Räknäämä näin:

1. tavvu oon valtapainolinen, 2. tavvu oon painoton, 3. tavvu oon sivvupainolinen, 4. tavvu oon painoton, 5. tavvu oon sivvupainolinen, 6. tavvu oon painoton jne. Mutta viimi tavvu oon aina painoton. Katto kans sivvu Tavvupaino. 

Saatama siis ihan vain räknäämällä tiettäät, ette häyttyykö geminaattakonsonantti ll, rr, mm eli nn lyhetä eli ei.

3.3.
Vokaalinvaihettelu suffiksin i:n eðelä
Kainun kielessä oon muutama suffiksi, jossa suffiksi oon i eli se alkkaa i:lä. Semmoisten suffiksiitten eðelä oon ushein vaihettelluu rangan loppuvokaalissa. Tärkkeimät semmoiset suffiksit oon pluraalin i ja preteritin i. Kattoma tässä, mihiin laihiin rangan loppuvokaali vaihettelee näitten eðelä.

Tabeli III.3: Vokaalinvaihettelu pluraalin i:n ja preteritin i:n eđelä 
	Rangan loppuvokaali
	Pluraalin i
	Preteritin i

	1. V1V1 + i > V1i
	pää : pä/i/ssä

karkkee : karkke/issa
	saa : sa/i

	2. V1V2 + i > V1V2i
	tie : tie/i/ssä
	vie : vie/i

	3. Vi + i > Vi
	maanantai : maananta/i/ssa
	

	4. O, U + i > Oi, Ui
	poro : poro/i/la

koivu : koivu/i/ssa
	usko/n : usko/i/n

häyðy/n : häyðy/i/n

	5. e + i > i
	piene/ssä : pien/i/ssä

kainulaise/na : kainulais/i/na
	tule/n : tul/i/n

kuuntele/n : kuuntel/i/n

	6. i + i > ii (nominiissa), i (verbiissä)
	papi/la : papi/i/la

kläpi/lä : kläpi/i/lä
	sovi/n : sov/i/n

	7. a + i > i eli oi
	poika : poj/i/la

hukka : huk/i/la

ranta : ranno/i/la

kala : kalo/i/la
	juða/n : juð/i/n

ota/n : ot/i/n

saata/n : saato/i/n

anna/n : anno/i/n

	8. ä + i > i
	lehmä : lehm/i/lä

tyhmä : tyhm/i/lä
	lennä/n : lens/i/n

pyyðä/n : pyys/i/n


Näjemä, ette (1) ko rangassa oon kaksi samanlaista vokaaliita, se toinen niistä kattoo pluraalin ja preteritin i:n eðestä. Ko rangassa oon (2) kaksi erilaista vokaaliita, se molemat niistä säilythään. Mutta jos se toinen vokaali oon i (3), se i kuitenki kattoo. Yksinkertaiset vokaalit o, ö, u ja y säilythään aina suffiksin i:n eðessä (4), ko e taas aina kattoo (5). Ko rangan vokaali oon i, se siinä oon erotus niminiitten ja verbiin välilä (6): pluraalin i:n eðessä se säilyy, mutta preteritin i:n eðeltä se kattoo. 


Hankaliimat oon rankavokaalit a ja ä. Ko oon kysymys kaksitavvuisista rangoista, niin ko ylipuolela tabelissa olleevissa esimerkiissä, se kuitenki oon olemassa selvät säänöt: a-rankaisissa (7) a + i > i, ko ensi tavvun ensi vokaali oon o eli u, siis ymmyräinen vokaali, muutoin a+ i > oi. Eli voima sannoot, ette ko ensi tavvun ensi vokaali oon ymmyräinen, se ei toisheen tavvhuun ennää haluta ymmyräistä vokaalii. 


Rangan ä (8) kattoo kaksitavvuisissa rangoissa aina pluraalin ja preteritin i:n eðestä. Usseempitavvuisista rangoista oon vähän vaikkeempi anttaat mithään selvää säänttöö. Yksi oon kuitenki varma: ko ranka loppuu va eli vä, se tuloksena oon aina vi.

	Saatama siis sannoot, ette usseimissa tappauksissa oon sama sääntö, oli sitte kysymys nominirangan loppuvokaalista ja pluraalin i:stä eli sitte verbin loppuvokaalista ja preteritin i:stä.


3.4.
ti > si –muutos 

Graadivaihettelussa näjimä, ette t:llä oon vaihettelu tt : t : ð. Kuitenki meilä oon aivan frekventtiitä sannoi, joissa t:n sijasta oonki s. Niin ko (verbii) tiettä/ät : tietä/ny : tieðä/n : ties/i : ties/i/n, huutta/at : huuta/nu : huuða/n : huus/i : huus/i/n, ymmrättä/ät : ymmärtä/ny : ymmärä/n : ymmärs/i : ymmärs/i/n; (nominiita) vuosi :  vuote/na : vuot/ta : vuot/heen : vuoðe/n : vuoss/i/i, uusi : uute/na : uut/ta : uut/heen : uuðe/n : uuss/i/i, hirsi : hirte/nä : hirt/tä :  hirt/heen : hirre/n : hirss/i/i.
	Tässä oon kysymys semmoisesta fenomeenista, ette i:n eðessä ussein t muuttuuki s:ksi.



Tämmöinen ti > si –muutos oon tavalinen ensistäki semmoisten verbiin preteritissä, joissa oon II:I:0-graadivaihettelu. Toiseksi muutos oon aivan säänölinen semmoisissa nominiissa, joissa nominatiivin viimi vokaali oon i ja joila tavutusrangassa oon e. Muutos tapattuu nominatiivissa ja pluraalin i:n eðelä.

	Silloin ko sanan graadivaihettelu oon tyyppii II:I, ei tämmöistä ti > si muutosta ollenkhaan essiiny.


3.5.
Vokaaliharmonii
Kainun kielessä oon vielä yksi vaihettelu, jota käskemä vokaaliharmoniiksi. Se meinaa semmosta fenomeniita, ette sanan juuren vokaaliitten kvaliteetti vaikuttaa suffiksiitten vokaaliitten kvaliteethiin. Niin ko (nomininhaamui) joki : jove/ssa, huone : huonhee/ssa : huonet/ta, kota : koða/ssa mutta niemi : nieme/ssä, elämä : elämä/ssä, meri : mere/ssä : mer/tä. Tahi (verbinhaamui) lukke/et : luje/ma : luke/nu mutta lähte/et : lähðe/mä : lähte/ny. 



Vokaaliharmonii näkkyy kans derivaattisuffiksiissa. Esim. kirjoi/tta/at mutta lähä/ttä/ät.


Vokaaliharmonii oon, ko sen yksinkertaisesti sanothaan, tämmöinen:

	Ko sanan juuressa oon takavokaali, se suffiksistaki käytethään takavokaalista varianttii. Muutoin käytethään etuvokaalista varianttii.


Takavokaaliita eli vokaliita, jokka äänethään suun takaosassa, oon seuraavat: a, o ja u. Kaikki muut vokaalit eli e, i, ä, ö ja y oon etuvokaaliita. Vokaalit hamustethaan paralelliita siiheen laihiin, ette a:n etuvokaalinen variantti oon ä, o:n etuvokaalinen variantti oon ö ja u:n etuvokaalinen variantti oon y.


Tässä oppimateriaalissa oon tapana merkitä sufffiksiitten taka- ja etuvokaalissii varianttiita seuraavhaan laihiin:

a ~ ä > kirjoitethaan A

o ~ ö > kirjoitethaan O

u ~ y > kirjoitethaan U

4.
Syntaksii

Tässä kapittelissa kattoma, kunka sannoi panhaan yhtheen. Eli minkälaissii syntaktiita kainun kielessä oon. Mutta ennen ko menet etheenpäin, se luje laita Syntaktin rakenus. 
4.1.
Syntakti

Syntaktilla meinathaan tässä semmoista sannoin raittoo, jossa oon sentterissä finiittiverbi. Niin ko Met lähðemä aikamatkale tahi Nilla antoi preivin kuninkhaalle oon kumpiki yksi syntakti. Niissä oon kummassaki yksi finiittiverbi eli verbin persoonamuoto, ensimäisessä lähðemä ja toisessa antoi. Syntaktissa saattaa kyllä olla usseempiki finiittiverbi, mutta net häyðythään silloin olla paralleelit.


Syntaktiita oon kans joukkosyntaktiita, joka meinaa sitä, ette usseempi syntakti oon pantu yhtheen joukkhoon eli liitetty jollaki laila toinen toisheen. Esimerkiksi syntaktit (1) Met lähðemä aikamatkale ja tulema kohta takaisin ja (2) Nilla sanoi emänälle, ette hän oon kauheen vainpunu oon kumpiki joukkosyntaktiita. Kummassaki oon kaksi syntaktiita. Mutta siinä net oon erilaiset, ette ensimäisessä joukkosyntaktissa (1) syntaksit oon paralellit eli samala plaanilla: molemat oon valtasyntaktiita. Toisessa joukkosyntaktissa (2) ensimäinen osa oon valtasyntakti ja toinen eli ette-syntakti oon siinä jäsenenä, eli se oon sivvusyntakti.
4.2.
Syntaktityyppii

Kaikkiin syntaktiitten tärkkein ja hallitteeviin jäsen oon syntaktin finiittiverbi. Kattelemma tässä syntaktiita sen jälkhiin, ette minkälainen verbi niissä oon ja minkälaisissa syntaktityypiissä eri verbit essiinythään. Se, missä haamussa syntaktin muut jäsenet, subjektit, objektit ja muut komplementit oon syntaktissa, riippuu näistä kahðesta assiista. 

Tärkkeitä syntaktityyppii oon mm. seuraavat tyypit, joita nyt kattelemma heti alkhuun: lokattii, eksistenssi, omistus, predikattii, teko, liike, emottii, kognittii, perkeptii,  puheakti. Meilä oon näistä kaikista esimerkkii jo ensimäisessäki kapittelissa. Mutta kyllä kainun kielesstä löyttyy vielä muitaki syntaktityyppii.


Ylipuolela luvetellut syntaktityypit oon hyvä jakkaat kahtheen eri valtajoukkhoon. Käytämä niistä tässä termii suorat  ja referatiiviset. Suorat oon semmoissii, jokka suorhaan muistelhaan jostakin assiintilasta, referatiiviset oon semmoissqii, jokka refereerathaan jonkun tuntteita eli sannoi eli ajatuksii eli sanssihavanoita. 


Näilä kahðela valtajoukola oon yksi suurempi ero, ko kattoma niitten struktuurii: Suorat verbit ei saa komplementiksi eli välttämättömäksi jäseneksi ette-sivvusyntaktii ja harvoin muutakhana sivvusyntaktii tahi verbifraassii . Referatiivisillä verbiilä verbifraasi ja sivvusyntakti oon tavaliset komplementit.

Vielä oon kolmaski syntaktityyppi: Modaaliset syntaktit, joissa finiittiverbinä oon joku modaalinen verbi, niin ko häyttyyt, saađa, jouttuut jne. Nämät modaaliset verbit ei muistele mithään assiintilasta eikä kans refereeraa mihinkhään tuntheesheen tahi ajatuksihiin tahi muihiinkhaan muuhuunkhaan. Net tyhä modifiseerathaan syntaktin muistelemmaa assiintillaa.

4.2.1.
Suorat syntaktityypit

1. Lokattii muistelee, että joku eli jotaki oon jossaki. Tavalisiin verbi oon olla, mutta kaikki muutki ns. olemaverbit oon mahðoliset. Esim. 

Met
olema
[siinä lomassa].

PRON[pl1p, nom.]
V[olla, pl1p]
N[iness.]

SUBJ
V
ADVLI

Het
seisothaan
[vaaran laiðala].

PRON[pl3p, nom.]
V[seissoot, pl3p]
N[adess.]

SUBJ
V
ADVLI

[Paha Amtmani]
assuu
Jovensuussa.

N[sg. nom.]
V[assuut, sg3p]
N[iness.]

SUBJ
V
ADVLI

Mie
istun
täälä.

PRON[pl1p, nom.]
V[istuut, sg1p]
ADV

SUBJ
V
ADVLI

Näjemä, ette lokaattiisyntaktissa subjekti (SUBJ) oon syntaktin alussa, sitte tullee verbi (V) ja viimisenä adverbiaali (ADVLI), joka muistelee, missä subjekti oon. Subjekti oon nominatiivissa, ja se oon verbin kans kongruenssissa eli samassa luvussa ja persoonassa. Adverbiaali oon nomini olemakaasuksessa, eli inessiivissä eli adessiivissa, tahi adverbi (ADV).


Tyyppi oon siis:

	SUBJ(N[nom.]) + V(olemaverbi, subjektikongruenssi) + ADVLI(N[iness./adess.]/ADV)


2. Eksistenssi muistelee, ette joku eli jotaki oon olemassa. Tavalisin verbi eksistenssi-syntaktissa oon olla. Mutta oon niitä muitaki, nimittäin kaikki ns. olemaverbit oon kans mahðoliset. Esim.

Siljola
oon
[iso kartano]. 

N[sg. adess]
V[olla, sg3p]
N[sg.nom.]

ADVLI
V
SUBJ

Kartanossa
oon
loma.

N[sg. iness]
V[olla, sg3p]
N[sg.nom.]

ADVLI
V
SUBJ

Lomassa
istuu
[studenttii, tytärtä ja poikkaa].

N[sg. iness]
V[istuut, sg3p]
[N, sg.part]

ADVLI
V
SUBJ

Jovessa
oon
kallaa.

N[sg. iness]
V[olla, sg3p]
N[sg.part.]

ADVLI
V
SUBJ

Kentällä
seissoo
[paljon ihmistä].

N[sg. adess.]
V[seissoot, sg3p]
KF[paljon+part.]

ADVLI
V
SUBJ

Sieltä
löyttyy
[kymmenen toolii].

ADV
V [löyttyyt, sg3p]
KF[kardinaali+part.]

ADVLI
V
SUBJ

Näjemä, ette eksistenssisyntaktissa subjekti (SUBJ) oon viimisenä syntaktissa. Adverbiaali (= ADVLI, joka siis muistelee missä subjekti oon) oon syntaktin alussa. Adverbiaali oon ylheensä olemakaasusksessa eli inessiivissä tahi adessiivissa, tahi sitte se oon joku olema-adverbi. Poikkeema oon verbi löyttyyt, jonka kans adverviaali oon erroomasijassa eli elatiivissa tahi ablatiivissa. 


Verbi oon tavalisesti singulaarin 3. persoonassa, ja subjekti-N oon joko nominatiivissa tahi partitiivissa. Tavalinen oon kans semmoinen subjekti, jossa oon joku kvanttori eli paljoutta ilmoittaava sana (niin ko paljon, vähän) eli lukusana ja sen kans nomini sg. partitiivissa. Tämmöistä fraasii eli syntaktin ossaa käskemä tässä kvanttorifraasiksi (= KF).


Setningtypen er altså: 

	ADVLI(N[iness./adess.]/adverbi) + V(sg3p) + SUBJ(N[sg. nom./part.] / kvanttorifraasi).


3. Omistus muistelee, ette jollaki oon jotaki. Verbi oon aina olla. Esimerkkii:
Meilä
oon
[erilaiset vaatheet].

PRON[pl2p, adess.]
V[olla, sg1p]
N[pl.nom.]

ADVLI
V
SUBJ

Hänelä
oon
[hirmuinen nälkä].

PRON[sg3p, adess.]
V[olla, sg3p]
 N[sg. nom.]

ADVLI
V
SUBJ

Villelä
on
[tillaa oðottaat].

N[sg1p, adess.]
V[olla, sg3p]
N[sg.part. + V[1.inf.]]

ADVLI
V
SUBJ

Meilä
oon
sijjaa
Villele.

PRON[pl1p, adess.]
V[olla, sg3p]
N[sg.part.]
N[sg.allat.]

ADVLI
V
SUBJ
ADVLI

Heilä
oon
lapsii.

PRON[pl3p, adess.]
V[olla, sg3pl]
N[pl.part.]

ADVLI
V
SUBJ

Nillala
olthiin
sivakat
myötä].

N[sg1p. adess.]
V[olla, pl3p]
N[pl.nom.]
ADV

ADVLI
V
SUBJ
ADVLI

Omistussyntaktissa oorninki oon semmoinen, ette syntaktin alussa oon adverbiaali, joka oon adessiivissa ja muistelee, kuka oon omistaaja, kenelä jotaki oon. Sitte tullee olla-verbi. Verbin jälkhiin tullee subjekti, joka muistelee sen, mitä jollaki oon. Tämä subjekti oon nominatiivissa eli partitiivissa. Silloin ko subjekti oon pluraalin nominatiivissa ja syntakti (eli verbi) oon preteritissä, se olla-verbi kans oon pluraalin 3. persoonassa  (= sg.  oon, flrt.  olthiin), eli se kongrueeraa subjektin kans. Ko subjekti oon partitiivissa, se subjekti ja verbi ei kongrueeraa.


Syntaktissa saattaa vielä olla neljeski jäsen eli adverbiaali, joka muistelee, kenele jotaki oon eli missä jotaki oon.


Näjemä, ette kainun kielen omistus haamustethaan aivan erhiin laihiin ko ruiðan kielessä: kainun kielessä omistaaja oon adverbiaali, ja se ko omistethaan, oon subjekti. Ruiðan kielessä omistaaja oon subjekti, se ko omistethaan oon objekti.
Syntaktit oon siis tyyppii: 

	ADVLI(N [adess.]) + V[olla, sg/pl3p] + SUBJ(N[pl/sg. nom./part.])


4. Predikattii oon kahta valtatyyppii. 

4.1. Ensimäinen muistelee, ette joku/jokku oon jonkulainen/jonkulaiset.Näissä verbi oon kohta aina olla. Esim.

[Se aikamasiiniki
oon
ymmyräinen.

N[sg. nom.]
V[olla, sg1p]
ADJ[sg. nom.]

SUBJ
V
PREDVI

Ragnhild]
oon
ruiðalainen].

N[sg. [nom]
V[olla, sg3p]
ADJ[sg. nom.]

SUBJ
V
PREDVI

Het]
oon
[kovin iloiset].

PRON[pl3p[nom.]
V[olla, sg/pl3p]
ADJ[pl. nom.]

SUBJ
V
PREDVI

Mie]
olen
[Maijan Kreeta].

PRON[sg1p, nom.]
V[olla, sg1p]
N[sg, nom.]

SUBJ
V
PREDVI
Tet]
oletta
[soma joukko].

PRON[pl2p, nom.]
V[olla, pl2p]
N[sg. nom.]

SUBJ
V
PREDVI

 Matkustaminen]
oon
jännittäävää].

N[sg. nom]
V[olla, sg3p]
ADJ[sg. part.]

SUBJ
V
PREDVI

[Nämät porot]
oon
Liisan].

N[pl. nom.]
V[olla, sg/pl3p]
N[sg. gen.]

SUBJ
V
PREDVI

 [Maija ja Nilla]
oon
[Niilan Oulan issoo sukkuu].

N[sg. + sg. nom.]
V[olla, sg3p]
N[sg. part]

SUBJ
V
PREDVI

Tässä predikattii oon semmoinen, että siinä ensimäisenä oon syntaktin nominatiivihaamuinen subjekti eli se, kenestä eli mistä jotaki muistelhaan. Sitte oon olla-verbi, joka kongrueeraa subjektin kans. Viimisenä oon predikatiivi, joka saattaa olla substantiivi eli adjektiivi.


Predikatiivi (PREDVI) kongrueeraa subjektin kanssa luvussa. Eli jos subjekti oon singulaarissa, se predikaattiki oon singulaarissa. Mutta jos subjekti oon pluraalissa, se predikatiiviki oon pluraalissa.


Predikatiivi oon usseimitten nominatiivihaamussa. Muutamisti se saattaa olla partitiivissaki. 


Tämä predikattiisyntakti oon siis seuraavaa tyyppii:

	SUBJ(N[nom.]) + V(olla, subjektikongruenssi) + PREDVI(ADJ/N[nom./part., lukukongruenssi])


Sitä oon muitaki muunki tyyppissii tämmöissii predikatiivillissii syntaktiita, niin ko ylipuolela kaksi viimistä esimerkkii. Niistä puhuma hiljemin.

4.2. Toinen predikattiin valtatyyppi oon semmoinen, joka muistelee minkälaiseksi joku tullee tahi mitä jostaki tullee. Tavalisiimat verbit oon tulla tahi kasuta. Syntaktiita oon kahta tyyppii.

Esimerkiksi:

Mie
tulen
hulluksi.

Pojat
kasuthiin
isoksi.

Maikosta 
tuli
varas.

Liisasta
tuli
opettaaja.

Matista
kasuis
kommee poika.

KESKENERÄINEN!

5. Teko muistelee, ette joku tekkee jotaki. Semmoisessa syntaktissa oon myötä joku, joka tekkee, toimii, työtelee,sillä ko itte niin tahtoo. Tämä oon, niin ko sanothaan, AGENTTI. Agentti oon usseimitten ihminen, mutta saattaa se olla elläinki. 


Teko-syntaktissa agentti tekkee eli vaikuttaa, ette jotaki uutta synttyy, eli se tekkee, ette jossaki tapattuu joku muutos. Tai sitte se agentti muutoin oon itte myötä jossaki aktiviteetissa.


Ussein tämmöisissä syntaktiissa oon myötä objekti eli se, jolle jotaki tapattuu tahi joka synttyy sen tevon resultaattina. Mutta jos oon kysymyksessä vain agentin aktiviteetti, se syntaktista saattaa objekti vailuutki.

Pappi
kirjoitti
preivin.

N[sg. nom.]
V|kirjoittaat, sg3p]
N[sg. gen.]

SUBJ
V
OBJ

Amtmani
hävitti
mettän.

N[sg. nom.]
V[hävittäät, sg3p]
N[sg. gen.]

SUBJ
V
OBJ

Minä
rakensin
huonheen.

PRON[sg1p, nom.]
V[rakenttaat, sg3p]
N[sg. gen.]

SUBJ
V
OBJ

Liisa
lahtasi
porot.

N[sg. nom.]
V[lahðata]
N[pl. nom.]

SUBJ
V
OBJ

Amtmani
hävitti
mettää.

N[sg. nom.]
V[hävittäät, sg3p]
N[sg.part.]

SUBJ
V
OBJ

Mie
studeeraan
kainun kieltä.

PRON[sg1p, nom.]
V[studeerata, sg1p]
N[sg. part]

SUBJ
V
OBJ

Pekka
pyyttää
kallaa.

N[sg. nom.]
V[pyyttäät, sg3p]
N[sg. part]

SUBJ
V
OBJ

Kuningas
luki
preivin.

N[sg. nom.]
V[lukkeet, sp3p]
N[sg. gen.]

SUBJ
V
OBJ

[Terje]
[laulaa].

N[sg. nom.]
V[laulaat, sg3p]

SUBJ
V

Tämmöisissä syntaktiissa subjekti ja verbi aina kongrueerathaan. Subjekti oon aina nominatiivissa. Jos siinä oon kans objekti, se objekti saattaa olla genetiivissä eli nominatiivissa eli partitiivissa.


 Partitiivissa objekti oon aina, jos syntakti oon kielttäävä eli siinä oon kieltoverbi ei eli joku sen haamu. Objekti saattaa olla partitiivissa kans, ko se teko, mitä tehðhään, ei vielä ole valmis eli siitä ei vielä ole keritty eli sitä vielä jatkathaan.


Muutoin teko-syntaktin objekti oon tavalisesti singulaarissa genetiivissä, pluraalissa nominatiivissa. Persoonapronominiitten pluraalihaamuila oon oma objektihaamu, jota kans käskethään ”akkusatiiviksi” (meiđät, teiđät, heiđät).

Prototyyppinen teko-syntakti oon siis seuraanalainen:

	SUBJ(N[nom.]) + V[tekoverbi, subjektikongruenssi] + OBJ(N[gen. og nom. / part.])


6. Liike muistelee, ette joku kulkkee jostaki eli johonki. Verbiksi soppii mikä tahansa liikkumaverbi eli verbi, jolla ilmaisthaan, ette joku liikkuu. Tavalissii oon esimerkiksi tulla, mennä, lähteet ja käyðä. Verbiin komplementtina oon subjektin lisäksi adverbiaali, joka muistelee, mistä eli mihiin liikuthaan. Olemaverbiki saattaa muutamisti saaða liikkumaverbin funktion, niin ko alapuolela verbi istuut.


Esim.

Met
lähðemä
aikamatkale.

PRON[pl1p, nom.]
V[lähteet, pl1p]
N[sg. allat.]

SUBJ
V
ADVLI

Met
menemä
aikamasiinhiin.

PRON[[pl1p, nom.]
V[mennä, pl1p]
N[sg. illat.]

SUBJ
V
ADVLI

Met
tulema
Alattihoon.

PRON[pl1p, nom.]
V[tulla, pl1p
 N[sg. illat.]

SUBJ
V
ADVLI

Tet
käyttä
Alattiossa.

PRON[pl2p, nom.]
V[käyðä, pl2p]
N[sg. iness.]

SUBJ
V
ADVLI

Nilla
likeni
Aaronniemestä.

Nsg. [sg. nom.]
V[lijetä, sg3p]
N[sg. elat.]

SUBJ
V
ADVLI

Nilla
hihtais
[Alattiosta Kööpenhaminhaan].

N[sg. nom.]
V[hihðata, sg3p]
[N[sg. elat.] N[sg. illat.]]

SUBJ
V
ADVLI

Ville
istui
[Stiinan Leenan vierheen].

N[sg. nom.]
V[istuut, sg3p]
N[postp.]

SUBJ
V
ADVLI

Tämän tyypin syntaktiissa subjekti oon aina nominatiivissa, ja se oon verbin kans kongruenssissa. Verbinä oon liikkumaverbi, ja sen jälkhiin tullee adverbiaali, joka oon tavalisesti errooma- (elatiivi eli ablatiivi) eli tulemakaasuksessa (illatiivi eli allatiivi), eli sitte semmoinen nomini, jonka kans oon preposittii eli postposittii.

Erikoinen oon verbi käyðä, siksi ko sen kans oon aina olemakaasus, joko inessiivi tahi adessiivi.

Tyypilinen liike-syntakti hamustethaan seuraavhaan laihiin:

	SUBJ(N[nom.]) + N(liikeverbi, subjektikongruenssi]) + ADVLI(N[elat./illat./ablat./allat.]/adverbi)


Ko joku siirttyy jonku sisäpuolele, käytämä sisäistä lokaalikaasusta (elatiivii tahi illatiivii), ko joku siirttyy jonku ulkopuolele, käytämä ulkoista lokaalikaasusta (ablatiivi tahi allatiivi)
. Paikannimmiin kans käytämä tavalisesti sisäistä lokaalikaasusta.

7. Kolmen komplementin syntaktit oon semmoiset syntaktit, joissa verbi ođottaa kolmee komplementtii. Eđelä syntaktityypiissä 1–6 verbilä oli tyhä kaksi komplementtii eli subjektin lisäksi objekti, adverbiaali tahi predikatiivi; passiivisyntaktiista subjekti vailuu. Kolmen komplementin syntaktit oon semmoiset, ette niilä subjektin lisäksi oon kaksi muuta komplementtii. Niitä oon usseemppaa tyyppii ja kattoma niitä tässä jokhaista eriksheen.

7.1. Habitattii muistelee, ette joku saa tahi ottaa joltaki jotaki tahi anttaa tms. jolleki jotaki. Saatama jakkaat verbit ottamisverbhiin ja antamisverbhiin. Ottamisverbii oon esim. saađa, ottaat, varastaat ja ostaat, antamisverbii esim. anttaat, myyđä ja ojenttaat.

Esimerkiksi:

Pekka
sai
palkinon
Kalevalaseuralta.

N[sg.nom.)
V[sg3p]
N[sg.gen.]
N[sg.abl.]

SUBJ
V
OBJ
ADVLI

Pekka
ei saanu
palkinttoo
kruunulta.

N[sg.nom.]
V[kielt. sg3p]
N[sg.part.]
N[sg.abl.]

SUBJ
V
OBJ
ADVLI

Aaro
varasti
minulta
syđämen.

N[sg.nom.]
V[sg3p]
PRON[abl.]
N[sg.gen.]

SUBJ
V
ADVLI
OBJ

Matti
ei ostanu
minulta
ruokkaa.

N[sg.nom.]
V[kielt.sg3p]
PRON[sg.abl]
N[sg.part.]

SUBJ
V
ADVLI
OBJ[sg.part.]

Liisale
annethiin
preivit.

N[sg.allat.]
V[passiivi]
N[pl.nom.]

ADVLI
V
OBJ[pl.nom.]

Stiina
antoi
Mikole
piilin.

N[sg.nom.]
V[sg3p]
N[sg.allat.]
N[sg.gen.]

SUBJ
V
ADVLI
OBJ

Pekale
ojenethiin
palkinon.

N[sg.allat.]
V[pass.]
N[sg.gen.]

ADVLI
V
OBJ

Prototyyppinen habitattii oon sitte tämmöinen:

	SUBJ(N[nom.] + V(ottaminen/antaminen) + OBJ(N[sg.gen./pl.nom./part.] + ADVLI(ablatiivi/allatiivi)


Ottamisverbiin kans käytämä sitte ablatiivii (-ltA-kaasusta), antamisverbiin kans allatiivii (-[l]le-kaasusta). Näjemä kans, ette syntaktiissa adverbiaalin ja objektin paikka saattaa vaihetella – päinvastoin ko ruiđan kielessä, missä objekti oon aina heti verbin pörässä.


Saatama verrata habittiita kans omistuksen kans. Omistussyntaktiissa jollaki oon jotaki, ottamissyntaktiissa joku saa eli ottaa joltaki jotaki, antamissyntaktiissa joku anttaa jolleki jotaki. Kaikissa näissä oon ns. ulkoinen lokaalikaasus eli l-kaasus.


Ylipuolela olleevista esimerkiistä näjemä, ette objektin kaasuksen reekelit oon habittiissa samat ko tekosyntaktiissaki (ks. ylipuolela kohta 5.).

Oon kans koko joukko verbii, jokka käytethään nk. referatiivisissa syntaktiissa (ks. alipuolela kohta 4.2.2.) ja joile oon tavalista saada sekä objekti ette adverbiaali aivan samhaan laihiin ko ylipuolela käsitellyile verbiile. Verbinä saattaa olla esim. pyyttäät, puhhuut, kirjoittaat, näyttäät, muistela ja opettaat.


Esimerkiksi:

Kaisa
sanoi
Maijale
tottuuđen.

N[sg.nom.]
V[sg3p]
N[sg.allat.]
N[sg.gen.]

SUBJ
V
ADVLI
OBJ

Matti
pyysi
minulta
ruokkaa.

N[sg.nom.]
V[sg3p]
PRON[sg.abl.]
N[sg.part.]

SUBJ
V
ADVLI
OBJ

Mie 
puhuin
hänelle
kaunhiita sannoi.

PRON[sg1p]
V[sg1p]
PRON[allat.]
N[pl.part.]

SUBJ
V
ADVLI
OBJ

Stiina
ei muistelu
Mikole
tottuutta.

N[sg.nom.]
V[kielt.sg3p]
N[sg.allat.]
N[sg.part.]

SUBJ
V
ADVLI
OBJ

Oppiijoille
opetethiin
suomen kieltä.

N[pl.allat.]
V[passiivi]
N[sg.part.]

ADVLI
V
OBJ

Studentiille
näytethiin
eksaamenitehtävän.

N[pl.allat.]
V[passiivi]
N[sg.gen.]

ADVLI
V
OBJ

Leena 
näytti 
studentiille 
uussii kuvvii.

N[sg.nom.]
V[sg3p]
N[pl.allat.]
N[pl.part.]

SUBJ
V
ADVLI
OBJ

7.2. Siirtäminen tarkoittaa semmoista syntaktii, jossa joku siirttää eli liikuttaa jotaki jostaki eli johoonki. Syntaktin subjektina oon se, joka siirttää, objektina oon se, mikä siirttyy ja adverbiaalina paikka, johoon tahi josta objekti siirethään. Siirtämistä saattaa verrata habittiisheen: molemissa jonku (objektin) posittii vaihettuu. Habiittissa omistaaja vaihettuu, siirtämisessä jonku paikka vaihettuu, ko joku sitä siirttää.


Siirtämisverbii oon esim. siirttäät, liikuttaat, tuođa, vieđä, panna, nouttaat jne.


Esim.

Pekka
siirsi
toolin
siljole.

N[sg.nom.]
V[sg3p]
N[sg.gen.]
N[sg.allat.]

SUBJ
V
OBJ
ADVLI

Einari
tuoi
piilin
Tyskästä.

N[sg.nom.]
V[sg3p]
N[sg.gen]
N[sg.elat.]

SUBJ
V
OBJ
ADVLI

Sie
et pannu
kuppii
hyllyle.

PRON[sg2p]
V[kielt.sg2p]
N[sg./pl.part.]
N[sg.allat.]

SUBJ
V
OBJ
ADVLI

Miina
oon noutanu
minun
kothiin.

N[sg.nom.]
V[sg3p]
PRON[gen.]
N[sg.illat.]

SUBJ
V
OBJ
ADVLI

Pekkaa
ei nouđettu 
taivhaasheen.

N[sg.part]
V[kielt.pass.]
N[sg.illat.]

OBJ
V
ADVLI

Muori
viei
pojan
lastentarhaasheen.

N[sg.nom.]
V[sg3p]
N[sg.gen.]
N[sg.illat.]

SUBJ
V
OBJ
ADVLI

Sisaret
olthiin viemässä
poikkaa
lastentarhaasheen.

N[pl.nom.]
V[pl3p]
N[sg.part.]
N[sg.illat.]

SUBJ
V
OBJ
ADVLI

Mettästä
löyđethiin
kuolheen ketun.

N[sg.elat.]
V[passiivi]
N[sg.gen.]

ADVLI
V
OBJ

Äiji
ei löytäny
kuolutta kettuu
siljolta.

N[sg.nom.]
V[kielt. sg3p]
N[sg.part.]
N[sg.allat.]

SUBJ
V
OBJ
ADVLI

Kaapista
viskathiin 
vanhaat ruvat.

N[sg.elat.]
V[passiivi]
N[pl.nom.]

ADVLI
V
OBJ

Prototyyppinen siirtäminen oon sitte tämmöinen:

	SUBJ(N[nom.]) + V(siirtäminen] + OBJ(N[sg.gen./pl.nom./part.]) + ADVLI(N[erroomakaasus/tulemakaasus])


Adverbiaali oon jossaki lokaalikaasuksessa. Reekelit siiheen, käytämäkö sisäistä eli ulkoista lokaalikaasusta (s- eli l-kaasusta), oon samat ko silloinki, ko joku ittestänsä siirttyy johoonki (vrt. eđelä kohta 6. Liike): Ko joku siirethään jonku sisäpuolele, käytämä sisäistä lokaalikaasusta (elatiivii tahi illatiivii), ko joku siirethään jonku ulkopuolele, käytämä ulkoista lokaalikaasusta (ablatiivii tahi allatiivii). Paikannimimmiin kans käytämä tavalisesti sisäistä lokaalikaasusta.

7.3. Arvelu oon semmoinen syntakti, jossa joku arvelee jotaki: joku pittää jotaki jonaki eli luulee jotaki joksiki. Tavaliset verbit oon luula ja pittäät.

Esimerkiksi:

Matti
pittää 
minnuu
hulluna.

N[sg.nom.]
V[sg3p]
PRON[part]
ADJ[sg.ess.]

SUBJ
V
OBJ
PREDVI

Het
piđethään
meitä
hulluna.

PRON[pl3p]
V[pl3p]
PRON[pl.part]
ADJ[sg.ess.]

SUBJ
V
OBJ
PREDVI

Joonas
piti
valasta
kalana.

N[sg.nom]
V[sg3p]
V[sg.part.]
N[sg.ess.]

SUBJ
V
OBJ
PREDVI

Mie
luulin 
sinnuu
viishaaksi.

PRON[sg1p]
V[sg1p]
PRON[sg.part.]
ADJ[sg.transl.]

SUBJ
V
OBJ
PREDVI

Perunka 
luuli
meitä
kummitukseksi.

N[sg.nom.]
V[sg3p]
PRON[sg.part.]
N[sg.transl.]

SUBJ
V
OBJ
PREDVI

Meitä
luulthiin
tyhmäksi.

PRON[pl.part.]
V[passiivi]
ADJ[sg.transl.]

OBJ
V
PREDVI

Prototyyppinen arvelu oon sitte tämmöinen:

	SUBJ(N[sg.nom./pl.nom.]) + V(pittäät/luula) + OBJ(N[sg.part./pl.part.]) + PREDVI(ADJ/N[sg.ess./sg.transl.])


pittäät-verbin kans käytämä siis essiivii, luula-verbin kans translatiivii. Objekti eli se, jota jonaki piđethään tahi joksiki luulhaan, oon aina (singulaarin) partitiivissa.
Tähään asti olema puhunheet tyhä semmoisista syntaktityypiistä ja niitten verbiistä, jokka ilmaisthaan suorhaan jotaki assiintillaa. Tämmöissii oon vielä monta muutaki syntaktityyppii. Kattomma niitä hiljemin. Seuraavaksi kattoma toista syntaktityyppiin valtaluokkaa, referatiivissii syntaktiita. 

4.2.2. Referatiiviset syntaktit

Referatiiviset syntaktit oon syntaktiita, joila ilmaisthaan mentaalista assiintillaa eli jotaki siitä, minkälainen suhðet puhhuujalla eli kirjoittaajalla oon johoonki assiintillaan. Näilä häyttyy subjektina olla joku elläävää olento, ihmistä eli elläintä, meinaava sana. Ussein nämät verbit oon semmoissii, ette niitten kans oon mahðolinen semmoinen sivvusyntakti, joka oon komplementtina valtasyntaktin verbile. Kans verbifraasi oon mahðolinen komplemantti.

1. Emottii oon syntaktityyppi, joka muistelee, minkälaissii tuntheita subjektilla oon. Niissä verbinä oon joku tunnetverbi, niin ko rakastaat, vihata, tykätä. Verbilä oon kaksi komplementtii, subjekti ja objekti.


Esimerkiksi:

Nuutti
rakastaa
Kreettaa.

N[sg., nom.]
V[rakastaat, sg3p]
N[sg. part.]

SUBJ
V
OBJ

Nuutti
rakastaa
hihðata.

N[sg. nom.]
V[rakastaat, sg3p]
VP[1. inf.] (VP = verbifraasi]

SUBJ
V
OBJ

Kreeta
vihhaa
Nillaa.

N[sg3p, nom.]
V[vihata, sg3p]
N[sg. part.]

SUBJ
V
OBJ

Met
toivoma
rauhaa.

PRON[pl1p, nom.]
V[toivoot, pl1p]
N[sg. part.]

SUBJ
V
OBJ

Met
toivoma,
[ette Nilla tullee takaisin].

PRON[pl1p]
V[toivoot, pl1p]
S[ette-syntakti] (S = syntakti)
SUBJ
V
OBJ

(Paras olis siirttäät toivoot kognittiin alle!)

Mie
tykkään
ruiðalaisista.

PRON[sg1p, nom.]
V[tykätä, sg1p]
N[pl. elat.]

SUBJ
V
OBJ

Näissä syntaktiissa subjekti oon aina nominatiivissa, ja se kongrueeraa verbin kans. Objekti oon tavalisesti partitiivissa, mutta löyttyy kanssa verbii, joitten kans se oon elatiivissa, niin ko tykätä ja pittää. Mahðolinen objekti oon kans verbifraasi eli ette-syntakti.

Tyypilinen emottiisyntakti haamustethaan seuraavhaan laihiin:

	SUBJ(N[nom.] + V[tunnetverbi, subjektikongruenssi] + OBJ(N[part]/VP/ette-syntakti)


2. Kognittii kans ilmaissee jonkulaista psykoloogista tillaa, mutta enämpi tieðolista ko tuntheelista. Kognitiivissii verbii oon esimerkiksi muistaat, tiettäät ja luula. Verbiilä oon kaksi komplementtii, subjekti ja objekti. Tyypilistä oon, ette objekti ei olekhaan nomini mutta verbifraasi tahi sivvusyntakti, joka tässä oon ette-syntakti. Joittenki verbiin kans, niin ko kielteisten muistaat- ja tiettäät-verbiin kans, objektina saatta olla kans kysymyssyntakti. Niin ko

Pekka
muisti,
[ette hän häyttyy lukkeet preivin].

N[sg. nom.]
V[muistaat, sg3p]
S[ette-syntakti]

SUBJ
V
OBJ

Pekka
ei muistanu,
[(ette) oliko hän ollu Porsangissa].

N[sg. nom.]
V[muistaat, kielt.]
S[kysymyssyntakti]

SUBJ
V
OBJ
Pekka
muisti
[lukkeet preivin].

N[sg. nom.]
V[muistaat, sg3p]
VP[1. inf. + N[sg. gen]] 



(VP = verbifraasi)

SUBJ
V
OBJ

Sie
tieðät,
[että mie olen täälä].

PRON[sg2p]
V[tiettäät, sg2p]
S[ette-syntakti]

SUBJ
V
OBJ

Sie
et tieny
[(ette) olinko mie täälä].

PRON[sg2p]
V[tiettäät]
S[kysymyssyntakti]
Het
luulthiin,
[ette kainun kieltä ei ole olemassakhaan].

PRON[pl3p]
V[luula, pl3p]
S[ette-syntakti]

SUBJ
V
OBJ

Met
aijoma
[lähteet aikamatkale].

PRON[pl1p]
V[aikkoot, pl2p]
VP[1. inf. + N[sg. allat.]]

SUBJ
V
OBJ

Subjekti oon aina nominatiivissa, ja verbi kongrueeraa sen kans.


Kongnittiisyntktit oon siis tavalisesti tämmöissii:

	SUBJ(N[nom.]) + V(kognittiiverbi, subjektikongruenssi) + OBJ(VP/ette-syntakti/kysymyssyntakti)


3. Perkeptii oon syntaktityyppi, jossa verbi ilmaissee jotaki sanssihavainttoo. Tämmöiset sanssiverbit oon esim. kuula, nähðä, haistaat, maistaat ja tuntteet. Verbilä oon kaks komplementtii, subjekti ja objekti. Objekti saattaa olla nomini, mutta se saattaa olla sivvusyntaktiki. Sivvusyntakti saattaa olla ette-syntakti tahi ko-syntakti.


Esimerkkii:

[Kylän ihmiset]
nähthiin,
[ette Nuutti tuli Aaronniemestä].

N[pl. nom.]
V[nähðä, pl3p]
S[ette-syntakti] (S = syntakti)

SUBJ
V
OBJ

[Kylän ihmiset]
nähthiin,
[ko Nuutti tuli Aaronniemestä].

N[pl. nom.]
V[nähðä, pl3p]
[ko-syntakti]

SUBJ
V
OBJ

[Kylän ihmiset]
ei nähnheet
[(ette) tuliko Nuutti Aaroninniemestä].

N[pl. nom.]
V[nähđä, pl3p, kielt.]S[kysymyssyntakti].

Mie
näjin
aikamasiinin.

PRON[sg1p, nom.]
V[nähðä, sg1p]
N[sg. gen.]

SUBJ
V
OBJ

Mie
[en nähny]
aikamasiinii.

PRON[sg1p, nom.]
V[nähðä, sg1p]
N[sg. part.]

SUBJ
V
OBJ

Het
tunnethiin,
[ette masiini lensi avaruuðen läpi].

PRON[pl3p, nom.]
V[tuntteet, pl3p]
S[ette-syntakti]

SUBJ
V
OBJ

Ragnhild
kuuli,
[ette vielä oli sijjaa aikamasiinissa].

N[sg. nom.]
V[kuula, sg1p]
S[ette-syntakti]

SUBJ
V
OBJ

Met
kuulima
kitarinpellaamista.

PRON[pl1p, nom.]
V[kuula, pl1p]
N[sg. part.]

SUBJ
V
OBJ

Subjekti oon aina nominatiivissa ja se kongrueeraa verbin kans. Jos verbin objekti oon nomini, se se saattaa olla singularissa genetiivissä tahi pluraalissa nominatiivissa. Objekti saattaa olla kans partitiivissa. Jos objekti oon sivvusyntakti, se saattaa olla ette-syntakti eli kysymyssyntakti. Mutta kysymyssyntakti se oon tyhä kielteisessä syntaktissa.
	SUBJ(N[nom.]) + V(sanssiverbi, subjektikongruenssi) + OBJ(N[gen./nom./part]/VP/ette-syntakti/ko-syntakti/kysymyssyntakti)


4. Puhuma-akti oon syntakti, jossa – niin ko nimiki muistelee – verbi meinaa, ette subjekti sannoo eli puhhuu eli kirjoittaa eli muutoin lingvistisesti ilmaissee jotaki. Puhumaverbiilä oon kaksi komplementtii, subjekti ja objekti. Subjekti oon aina aktiivinen eli se oon AGENTTI. Objekti saattaa taas olla nomini, mutta se saattaa kans olla sivvusyntakti eli ette-syntakti. 

Puhumaverbii oon esim. sannoot, puhhuut, kirjoittaat, opettaat, valetella ja kyssyyt.

Esimerkkii:

[Annan Kaisa]
puhhuu
[kainun kieltä].

N[sg. nom.]
V[puhhuut, sg3p]

N[sg. part.]

SUBJ
V
OBJ

[Talmulahðen pappi]
kirjoitti
preivin.

N[sg. nom.]
V[kirjoittaat, sg3p]
N[sg. gen.]

SUBJ
V
OBJ

Hän
kirjoitti
preivit.

PRON[sg3p, nom.]
V[kirjoittaat, sg3p]N[pl. nom.]

SUBJ
V
OBJ

 [Talmulahðen pappi][ei kirjoittannu]
preivii.

N[sg. nom.]
V[kirjoittaat, sg3p]
N[sg. part./pl. part.]]

SUBJ
V
OBJ

 [Talmulahðen pappi]kirjoitti,
[ette amtmanni kiussaa 


kainulaissii].

N[sg. nom.]
V[kirjoittaat, sg3p]
S[ette-syntakti]

SUBJ
V
OBJ

Het
valetelthiin,
[ette heilä ei ollu sijjaa].

PRON[pl3p, nom.]
V[valetella, pl3p]
S[ette-syntakti]

SUBJ
V
OBJ

Sammeli
kysyi, 
[(ette) keitä tet oletta].

N[sg.nom.]
V[kyssyyt, sg3p]
S[kysymyssyntakti]

SUBJ
V
OBJ

Het
kysythiin
[(ette) mitä nyt häyđymä tehđä].

PRON[pl3p, nom.]
V[kyssyyt, pl3p]
S[kysymyssyntakti]

SUBJ
V
OBJ

Näjemä, ette subjekti oon taas aina nominatiivissa, ja verbi kongrueeraa sen kans. Jos verbilä oon nominiobjekti, se se saattaa olla singulaarissa genetiivissä ja pluraalissa nominatiivissa tahi se oon partitiivissa. Subjekti saattaa olla kans ette-syntakti eli kysymyssyntakti. 


Puheaktit oon tämmöistä tyyppii:

	SUBJ(N[nom.]) + V(puheaktiverbi, subjektikongruenssi) + OBJ(N[gen./nom./part]/ette-syntakti/kysymyssyntakti)


Näjemä, ette sekä kogniittiisa, perkeptiissä ette puhuma-aktissa objektina saattaa olla kans kysymäsyntakti. Tämä kysymyssyntakti oon sivvusyntakti, mutta kuitenki se oon justhiin samanlainen ko jos se olis pääsyntakti. Sen alkhuun saattaa panna konjunktiin ette, mutta tämän ette-konjunktiin saattaa kans jättäät pois.
Kokkooma tähään alle vielä vähän yhtheen tiettoo niistä syntaktityypiistä, joita met olema ylipuolela käsitelheet.

4.2.3.
Modaaliset syntaktit

Modaalisten syntaktiitten finiittiverbinä (eli verbinä mikä taippuu persoonissa) oon joku modaalinen verbi. Modaalinen verbi ei muistele mithään faktista asiintillaa eikä refereeraa mihinkhään subjektin tuntheesheen, ajatuksheen, meininkhiin, puhheesheen tahi sanssihavainthoon, mutta tyhä modifiseeraa syntaktin assiintillaa. Niin ko syntaktissa

Nilla lähti eilen Alattihoon. ’Nilla dro i går til Alta.’

finiittiverbi lähti muistelee faktisen assiintilan, mutta syntaktissa

Nilla häytyi eilen lähteet Alattihoon. ’Nilla måtte i går dra til Alta.’

finiittinen modaaliverbi häytyi ei anna mithään lisätiettoo faktisesta assiintilasta, se tyhä modifiseeraa sitä. Modaalissii verbii käskethään välhiin kans apuverbiiksi.

Modaaliset verbit saatethaan esimerkiksi ilmaista, ette jotaki häyttyy tehđä, ette jotaki saa tehđä tahi ette jotaki oon mahđolinen tehđä. Net kans saatethaan rajata tekemisen tahi tapahtumisen aikkaa: jotaki alethaan tekemhään eli alkkaa tapattumhaan, olhaan tekemässä eli oon tapattumassa tahi jotaki heitehään tekemästä tahi heittää tapattumasta. Tämmöissii verbii saattaa kans käskeet aspektuaalisiksi verbiiksi.

Modaalisen verbin kans oon syntaktissa aina joku muu verbi, joka sitte muistelee faktista assiintillaa. Tätä verbii käskemä tässä pääverbiksi.Tämä pääverbi oon infinitiivihaamussa, joko 1. infinitiivissä tahi 3. infinitiivissä.


Usseimitten modaalisen syntaktin pääverbi oon 1. infinitiivi. Silloin saatama kattoot, ette modalisen verbin pörässä seissoova verbifraasi oon objektin funktiissa. Tavalisimppiita tämmöissii verbii oon häyttyyt ’må’, pittäät ’må, skal, skulle’, saađa ’få’, saattaat ’kunne’, taittaat ’vel, se ut til’. Esim.

Sie 
häyđyt
[lähteet Vesisaarheen].

PRON[sg2p, nom.]
V[sg2p]]
VP[1. inf. + N]

SUBJ
V
OBJ [V + ADVLI]

’Du må dra til Vadsø’

(Vrt. Sie lähđet Vesisaarheen.)

Tet
[että tarvitte]
[häärätä hirmuisesti].

Aikamatkaiset
piđethiin 
[kohđatella Perungan].

NP[pl.nom.]
V[pl3p]
VP[1. inf. + OBJ]

SUBJ
V
OBJ[V + OBJ]

’Tidsreisende skulle treffe Beronka.’

(Vrt. Aikamatkalaiset kohđatelt0hiin Perungan.)

Met
emmä saa
[muuttaat tulevaisuutta].

PRON[pl1p, nom.]
V[pl1p]
VP[i. inf. + N]

SUBJ
V
OBJ[V + OBJ]

’Vi får ikke forandre på framtida.’

(Vrt. Met emmä muuta tulevaisuutta.)

Aika
saattaa 
muuttuut.

NP[sg. nom.]
V[sg3p]
V[1. inf.]

SUBJ
V
OBJ

’Tida kan forandre seg’

(Vrt. Aika muuttuu.)

Tet
taiđatta
[olla oppinheet [koko grammatiikin]].

PRON[pl2p, nom.)
V[pl2p]
VP[1. inf.[perf.] + NP]

SUBS
V
OBJ[V + OBJ]

’Dere har vel lært hele grammatikken.’

(Vrt. Tet oletta oppinheet koko grammatiikin.)

Nämät modaaliset syntaktit oon siis tyyppii:

	SUBJ[nom.] + V[modaalinen, subjektikongruenssi]+ OBJ[1. infinitiivi (+ OBJ/ADVLI)]


Välhiin modaalinen verbi saattaa olla pantu kokhoon olla-verbistä ja substantiivista. Tavalisimmat tämmöiset oon olla lupa ja olla pakko. Näitten kans käytämä semmoista adessiivikonstruktiita, joka oon saman näköinen ko omistussyntaksissa (katto eđelä 4.2.1, kohta 3). Esim.

Minula
[oon lupa]
[oppiit [kainun kieltä]].

PRON[sg1p, adess.]
V[sg3p]
VP[1. inf. + NP]

ADVLI
V
SUBJ[V + OBJ]

’Jeg har lov å lære kvensk.’

(Vrt. Mie opin kainun kieltä.)

Kainulaisila
[oli pakko]
[oppiit [ruijan kieltä]].

NP[pl. adess.]
V[sg3p]
VP[1.inf. + NP]

ADVLI
V
SUBJ[V + OBJ]

’Kvenene måtte lære norsk.’

(Vrt. Kainulaiset opithiin ruijan kieltä.)

Tyyppi oon:

	ADVLI[NP/PRON[adess.]] + V[olla[sg3p] + N] + SUBJ[1. inf. (+ OBJ/ADVLI)]


Modaalisen verbin kans olleeva pääverbi saattaa kans olla 3. infinitiivin haamussa. Tämmöissii verbii oon kuitenki syntaktin tekemisen tai tapattumisen aikkaa rajjaavat verbit alkkaat (+ 3. inf. illatiivi), olla (+ 3. inf. inessiivi) ja heittäät (+ 3. inf. elatiivi] ja verbit päästä (+ 3. inf. illatiivi) ja jouttuut (+ 3. inf. illatiivi). Esim.

Met
aloima
[kuuntelemhaan [Perungan muistelusta]].

PRON[pl1p]
V[pl1p]
VP[3. inf. ill. + NP]

SUBJ
V
ADVLI[V + OBJ]

’Vi begynte å lytte til Beronkas fortelling.’

(Vrt. Met kuuntelimma Perungan muistelusta.)

Tyttäret
oon-
[hihtaamassa vaarassa].

NP[pl.nom.]
V[pl3p]
VP[3. inf. iness. + N]

SUBJ
V
ADVLI[V + ADVLI]

’Jentene er på fjellet og går på ski’

(Vrt. Tyttäret hihđathaan vaarassa.)

Kläpit
oon 
[syömässä murkinaa].

NP[pl.nom.]
V[pl3p]
VP[3. inf. iness. + N]

SUBJ
V
ADVLI[V + OBJ]

’Ungan holder på å spise lunsj.’

(Vrt. Kläpit syöđhään murkinaa.)

Tet
[että ole heittänheet] [laulamasta [vanhoita laului]].

PRON[pl2p]
V[pl2p]

VP[3. inf. elat. + NP]

SUBJ
V

ADVLI[V + OBJ]

’Dere har ikke sluttet å synge gamle sanger.’

(Vrt. Tet että ole laulanheet vanhoita laului.)

Viimen 
heitti
[satamasta].

ADV
V[sg3p]
VP[3. inf. elat.]

ADVLI
V
ADVLI[V]

’Endelig sluttet det å regne.’

(Vrt. Viimen satoi.)

Mie
pääsin 
[lähtemhään kothiin].

PRON[sg1p]
V[sg1p]
VP[3. inf. ill. + N]

SUBJ
V
ADVLI[V + ADVLI]

’Jeg fikk/kunne dra hjem.’

(Vrt. Mie lähđin kothiin.)

Liisa
jouttuu
[kirjoittamhaan muisteluksen].

NP[sg.nom.]
V[sg3p]
VP[3. inf ill. + N]

SUBJ
V
ADVLI[V + OBJ]

’Liisa må skrive en fortelling.’

Syntakti oon siis tyyppii:

	SUBJ[nom.] + V[modaalinen, subjektikongruenssi] + ADVLI[3.  inf.]


Se oon näistä modaalisista syntaktiista helppo havaita kolme assiita
: 


Ensinäki subjektin ja predikaatin kongruenssi mennee samhaan laihiin ko suorissaki ja referatiivisissa syntaktiissa eli modaaliverbi kongrueeraa subjektin kans. Ko modaalinen verbi oon olla lupa, olla pakko tms., se oon tasan singulaarin kolmanessa persoonassa (vrt. omistussyntaktit).


Toiseksi, ko kattoma infinitiivin haamuu, havaittemma, ette se oon kohta samassa kaasuksessa ko verbin NP-adverbiaali olis, jos verbii oliski käytetty ei-modaalisena. Esim.

Modaalinen
Ei-modaalinen

Mie en pääse [lähtemhään].
Mie en pääse [Vesisaarheen].

Äiji joutui [lähtemhään].
Äiji joutui [fankilhaan].

Matti oon [lukemassa].
Matti oon [koulussa].

Silloin ko verbii saattaa käyttäät ei-modaalisena ja se saa NP-objektin, silloin pääverbi modaalisen verbin kans oon 1. infinitiivissä. Esim.

Modaalinen

Ei-modaalinen

Sie saat [syödä marjoi].
Sie saat [marjoi].

Het piđethään [lähteet].
Het piđethään [elläimiitä].

Kielto kans tekkee saman ko muissaki syntaktiissa: Kielteisen syntaktin objekti oon tasan partitiivissa. Muutoinki pääverbin komplementit oon samassa haamussa, ko net olis, jos syntaktista otettais modaaliverbi pois.

4.3. Subjektin ja verbin kongruenssista ja subjektin kaasuksesta
Ylipuolela olleevista esimerkiistä näjemä, ette subjekti ja verbi usseimitten kongrueerathaan toinen toisen kanssa eli net oon samassa luvussa ja persoonassa. Kongruenssi vailuu vain niistä tappauksista, joissa syntaktin subjekti oon partitiivissa. Subjekti voi ylipuolela olleevista syntaktityypiistä olla partitiivissa vain eksistenssi- ja omistusssyntaktiissa. Muissa tappauksissa oon subjekti nominatiivissa.


Silloin ko subjektin ja verbin kongruenssi vailuu, se verbi oon aina singulaarin 3. persoonassa.

4.4. Muitten komplementiitten kaasuksesta
Eðelä olema nähnheet, ette verbilä oon komplementtiita eli semmoissii fraassii, jokka oon välttämättömiitä, ette syntakti oon semanttisesti täyðelinen. Voima sannoot, ette verbi vaattii vissii komplementtita.


Subjektin lisäksi verbin komplementtiita oon predikatiivi, objekti ja adverbiaali. Kunka monta ja minkälaissii komplementiita syntaktissa oon, se riippuu siitä, minkälainen verbi syntaktissa oon. Ylipuolela esitetyissä syntaktiissa kaikissa oon kaksi komplementtii. Mutta sitä oon kans syntaktiita, joissa oon vain yksi komplementti (niin ko Aurinko paistaa), ja syntaktiita, joissa häyttyy olla kolme komplementtii (niin ko Nilla antoi preivin kuninkhaalle). Sitä oon kans verbii, jokka ei vaaði yhtäkhään komplementtii (niin ko Sattaa). Niistä puhuma hiljemin.


Komplementti saattaa olla substantiivifraasi (N), se saattaa olla adjektiivifraasi (ADJ) tahi pronominifraasi (PRON). Nämät kaikki oon yhðenlaisii nominifraassii. Sitte komplementtina saattaa erittäinki referatiivissa syntaktiissa vielä olla sivvusyntakti (S), tavalisimin ette- ja muutamisti ko-syntakti.


 Kattoma vielä lyhykäisesti eri syntaktityyppiin nominikomplementiitten haamui.


Predikattiisyntaktin predikatiivi oon usseimitten nominatiivissa, joskus partitiivissa, ja ko kyse oon omistuksesta, se se oon genetiivissä.


Moni ylipuolen syntaktityypiistä vaattii toiseksi komplementiksi objektin. Näjemä, ette objektin kaasus saattaa olla genetiivi (singulaarissa), nominatiivi (pluraalissa) tahi partitiivi (sekä singulaarissa ette pluraalissa). Joittenki harvoin tunnetverbiin kanssa se saattaa olla kans elatiivissa. Meilä oon muutama yksinkertainen sääntö:

• Singulaarinen objekti saattaa olla genetiivissä, mutta pluraalinen ei. Pluraalinen objekti saattaa olla nominatiivissa, mutta singulaarinen ei.

• Jos syntaktin objekti saattaa olla genetiivissä eli nominatiivissa, se saattaa olla kans partitiivissa. Mutta jos verbi vaattii partitiivihaamuista objektii, se objekti ei koskhaan ole genetiivissä eli nominatiivissä.

• Kielttäävän syntaktin (= syntaktin, jossa oon kieltosana) objekti oon aina partitiivissa, poislukkiin silloin, ko objekti oon elatiivissa.


Adverbiaaliita oon monenlaissii. Omistussyntaktiissa se oon aina adessiivissa, liikesyntaktiissa jossaki lokaalikaasuksessa, tavalisimin inessiivissä eli illatiivissa tahi adessiivissa eli allatiivissa. Lokattiisyntaktissa ja eksistenssisyntaktissa adverbiaali oon kohta aina olemakaasuksessa eli inessiivissä tahi adessiivissa.

5.
Verbiin morfologista grammatiikkii
5.1.
Finiittissii ja infiniittissii verbihaamui

Kainun kielessä, niin ko eurooppalaisissa kielissä ylheensäki, verbiin haamut voi jakkaat kahteen valtajoukkhoon:

1. Finiittishiin verbihaamhuin

2. Infiniittiishiin verbihaamhuin

	Finiittisilä verbihaamuila meinathaan semmoissii verbin haamui, jokka saatethaan olla syntaktin predikaattina. 


Niin ko

Met lähđemä Alattihoon. ’Vi drar til Alta.’

Met syömä ruokkaa. ’Vi spiser mat.’

Finiittisile verbihaamuile oon tyypilistä, ette net aina oon jossakin persoonahaamussa, niin ko eđelä pluraalin 1. persoonassa (Met lähđe/mä, Met syö/mä). Ko net oon semmoisissa persoonissa, ette niihiin liittyy subjekti eli ette syntakthiin kuitenki saattaa lisätä subjektin, se niitä verbihaamui käskethään aktiivisiksi verbihaamuiksi ja syntaktit oon silloin aktiivissii syntaktiita. Ko niihiin ei liity subjektii eikä syntakthiin saata lisätäkhään subjektii, se semmoissii verbihaamui käskethään passiivisiksi verbihaamuiksi ja syntaktit oon silloin passiivissii syntaktiita.  

Finiittisilä verbiilä  oon kans modus ja tempus (näistä kattokkaa kohta Kainun kielen verbiin tempuksista ja moduksista ylheisesti).

	Infiniittisillä verbihaamuilla met meinaama verbihaamui, jokka ei normaalisyntaktissa saata essiinttyyt ilman finiittistä verbihaamuu. 


Niin ko

Mie häyđyn lähteet. ’Jeg må dra.’

Matka oon jännittäävä. ’Turen er spennende.’

Infiniittissii verbihaamui oon ns. infinitiivit (niin ko lähteet) ja partisiipit (niin ko jännittäävä), ja kumppiiki oon usseemppaa lajjii. Emmä puhu niistä nyt tässä enämppää, mutta hyvä oon tiettäät, ette sitä verbin infiniittistä haamuu, joka oon hakemasanana sanakirjoissa ja tämän oppimateriaalin sanalistassa, met käskemä ensimäiseksi infinitiiviksi eli 1. infinitiiviksi. Semmoinen oon esim. sanahaamu lähte/et.

5.2.
Kainun kielen verbiin tempuksista ja moduksista ylheisesti

Kainun kielen verbiilä oon niin ko ruiđan kielen verbiiläki nelje aikahaamuu eli tempusta: preesens, preteriti, perfekti ja pluskvamperfekti. Net käytethäänki kohta niin ko ruiđan kielen tempuksetki. Isompi ero oon se, ette kainun kielessä ei ole varsinaista futuurii, mutta sen funktiissa käytethään preesenshaamuu.

Kainun kielen verbiilä oon kans kolme modusta: indikatiivi, kondittiinaali ja imperatiivi. Se meinaa sitä, ette verbin haamula saatethaan muistela, oonko kysymyksessä neutraali totteeminen, kunka assii oon (> indikatiivi eli neutraalimodus), vain oonko kysymyksessä assii, jolla oon joku ehto (> kondittiinaali eli ehtomodus) vain oonko kysymyksessä syntakti, jossa jotakuta käskethään eli pyyđethään tekemhään jotaki (> imperatiivi eli käskymodus). Esimerkiksi:

Indikatiivi:

Met istuma tässä lomassa. ’Vi sitter i dette rom.’

Konditionaali:

Met istuisimma tässä lomassa, jos halluisimma. ’Vi skulle sitte i dette rom, hvis vi ønsket det.’

Imperatiivi:

Istukkaa tässä lomassa. ’Sit [til flere] i dette rom.’

Ensistä met käsittelemä indikatiivii ja sen tempuksii, sitte kondittiinaalii ja imperatiivii.

5.3.
Kainun kielen verbiin persoonasuffiksit
Kainun kielen verbiin finiittishiin haamhuin häyttyy liittäät persoonasuffiksi. Persoonasuffiksit muistelhaan, ette oonko kysymys ensimäisestä (mie, met), toisesta (sie, tet) vain kolmanesta (hän/se, het/net) persoonasta ja oonko kysymys singulaarista (mie, sie, hän/se) vai pluraalista (met, tet, het/net). Persoonasuffiksit oon tämmöiset:

Tabeli V.1: Persoonasuffiksit

	
	1. persoona
	2. persoona
	3. persoona ja 
	passiivi

	Singulaari
	n

(mie) saa/n, lähđe/n, tule/n, kattele/n, pölkkää/n
	t

(sie) saa/t, lähđe/t, tule/t,

kattele/t, pölkkää/t
	pi / V/ – 

(hän, se) saa/pi, lähte/e, tulle/e,

kattele/e, pölkkää/
	thVVn / đhVVn / hVVn
(joku tai jokku, ei muistella kuka tai kukka)

saa/đhaan, lähđe/thään, tul/haan, katel/haan,

pölä/thään

	Pluraali
	(m)mA

(met) saa/ma, lähđe/mä, tule/ma, kattele/mma, pölkkää/mä
	ttA

(tet) saa/tta, lähđe/ttä, tule/tta, kattele/tta, pölkkää/ttä
	thVVn / đhVVn / hVVn

(het, net) saa/đhaan, lähđe/thään, tul/haan, kattel/haan, pölä/thään
	


Kainun kielessä oon kans passiivi, jolle aina häyttyy ajatella joku tekkiijä, vaikkei sitä pannakhaan esile. Passiivin haamu oon myönteisessä preesensissä (siis semmoisessa syntaktissa, missä ei ole kieltosannaa) kohta aina sama ko pluraalin kolmanen persoonan haamu. Ainua erilainen oon verbi ol/la, jolla pluraalin 3. persoonan haamu oon sama ko singulaarin 3. persoonalla (eli oon), mutta passiivissa käytethään kaavan myötäistä ol/haan-haamuu. (Katto esimerkkii alla laiđasta Indikatiivin preesensin taivutus.) Myönteisessä preteritissä passiivin haamu oon aina sama ko pl. 3. persoonan haamu. Kielteisessä syntaktissa passiivin haamu taas oon vähäsen erilainen ko pl. 3. persoonan. (Katto alla preteritin kohđalta.)

Kainun kieli oon siitä helppo, ette siinä käytethään samat persoonasuffiksit, oli sitte kysymys preesensistä eli preteritistä eli indikatiivista eli konditionaalista. Ainuat poikkeemat oon siinä, ette singulaarin 3. persoonassa 1-tavvuisilla verbiilä oon preesensissä persoonasuffiksi pi ja kaikila muila paitti ns. kokkoontumaverbiilä rangan loppuvokaali pitenee (katto tabeli ylipuolela). Preteritissa ei mithään tämmöistä persoonasuffiksii singulaarin kolmanessa persoonassa ollenkhaan olekhaan.


Pluraalin 3. persoonan ja passiivin persoonahaamu oon siiheen laihiin erilaiset ko muitten persooniitten, ette niissä niissä tempussuffiksi ja persoonasuffiksi oon sulanheet yhtheen. Sillä preesensissä suffiksin vokaaliina oon AA (= aa eli ää), preteritissä taas aina ii. Niissä kans suffiksin konsonanttialku vaihettellee. Niin ko saa/đhaan vs. saa/thiin, lähđe/thään  vs. lähđe/thiin, tul/haan vs. tul/thiin.

	Persoonasuffiksit liitethään kaikissa tappauksissa verbin vokaalirankhaan paitti pluraalin 3. persoonassa (eli passiivissa), missä se konsonanttirankaisissa verbiissä (tyyppi 3) liitethään verbin konsonanttirankhaan, esim. sg. 3. p. tulle/e : pl. 3. pers. tul/haan).


Imperatiivissa oon vähän erilaiset persoonasuffiksit. Niistä puhuma hiljemin, ko muutoinki puhuma imperatiivista.

5.4.
Kainun kielen verbiin taivutustyypiistä

Tässä verbit jaethaan neljheen valtajoukkhoon. Jako oon sen jälkhiin, ette minkälaissii rankkoi verbiilä oon. Ranka-sanalla meinathaan sitä sanan ossaa, mihiin taivutussuffiksit lisäthään.

1. Yksitavvuiset verbit, joita oon kaikki semmoiset verbit, joila rangassa oon vain yksi tavvu ja joitten 1. infinitiivin suffiksina oon đA. Tämmöissii verbii oon esim. saa/đa : saa/n ’å få’, juo/đa : juo/n ’å drikke’, syö/đä : syö/n ’å spise’.

2. Vokaalirankaiset verbit, joila oon rangassa ainaki kaksi tavvuu ja joila oon vain yksi ranka, eli niilä oon vain ns. vokaaliranka eli ranka, jonka viimi pukstaavi oon vokaali, ja niitä vokaaliita oon siinä rangan lopussa vain yksi. Se ranka saattaa kuitenki olla graadivaihettelun alainen eli niissä saattaa rangan viimi konsonantti eli konsonanttikombinasioni vaihetella. 

	Vokaalirankaissii oon kaikki verbit, joitten 1. infinitiivi loppuu V/Vt (= kahtheen vokaalhiin ja t:heen; vokaali saattaa olla e, i, A (= a eli ä), U (=u eli y) eli o.


Esim. häytty/yt : häyđy/n ’å være nødt til’, lähte/et : lähđe/n ’å dra, å gå’, lukke/et : luje/n ’å lese’, tiettä/ät : tieđä/n ’å vite’. 

3. Konsonanttirankaiset verbit eli verbit, joila oon sekä vokaalhiin loppuuva ranka ette konsonanthiin loppuuva ranka. 

	Tämmöisten verbiin 1. infinitiivin ranka (eli se ranka, mihiin infinitiivin suffiksi liitethään) oon konsonanttiranka. Näilä verbiilä oon vokaalirangassa aina viimi vokaalina e. 


Konsonanttirankaisten verbiin konsonanttirangan lopussa ei saata olla muuta konsonanttii ko l, n, r, eli s.
Tämmöissii verbii oon:

1. Monet kaksitavvuiset verbit, joila vokaalirangassa  oon e. Konsonanttiranka loppuu yksinäiskonsonantthiin (l, n, r, s; oon kaksi verbii, näh/đä ja teh/đä, joissa h), mutta vokaalirangassa saattaa olla erilaissii konsonanttikombinasioniitaki, niin ko juos/ta : juokse/e : juokse/n ’å løpe’, näh/đä : näkke/e : näje/n ’å se, ol/la : oon (sic!) : ole/n ’å være’’. 

2. Iso joukko ns. ele-verbii, joila vokaaliranka loppuu ele, konsonanttiranka el, niin ko muistel/a : muistele/n ’å fortelle’, kävel/ä : kävelle/e : kävele/n, ajatel/la : ajattelle/e : ajattele/n. 

3. Semmoiset verbit, joila vokaaliranka loppuu (A)ise, konsonanttiranka (A)is, niin ko aukais/ta : aukaisse/e : aukaise/n ’å åpne’, täris/tä : tärisse/e : tärise/n ’dirre, skjelve’. 
Jaama siis nämät verbit tässä kolmheen joukhoon:

3.1. Kaksitavvuiset konsonanttirankaiset e-verbit,

3.2. ele-verbit,


3.3. (A)ise-verbit
4. Tuplavokaalirankaiset, joila oon kaksi erilaista vokaalhiin loppuuvaa rankkaa, lyhykäisempi ja pitempi. 

	Tuplavokaalirankaisilla verbiilä 1. infinitiivi loppuu kohta aina V/tA. Oon kans joitaki harvinaissii Oi/đA-verbii, joila se siis loppuu Oi/đA.


Tämmöissii verbii oon:


1.  (O)itte-verbit eli verbit, joila lyhykäisessä rangassa oon viimi vokaalina i ja pitkässä rangassa itte, niin ko tarvi/ta : (mie) tarvitte/n : (ei) tarvitte ’å behøve’, kiikaroi/đa : (mie) kiikaroitte/n : (ei) kiikaroitte,

2. ns. ene-verbit, joila viimi vokaalina lyhykäisessä rangassa oon e ja pitkä ranka loppuu ene, niin ko vanhe/ta : vanhene/n : (ei) vanhene ’å bli gammel’, lije/tä : likene/n : likene/e,

3. kokkoontumaverbit niin ko  halu/ta : (mie) halluu/n : (ei) halunu ’å ville, å ønske’, ja samhaan laihiin taippuuvat verbit pölä/tä : pölkkää/n : (ei) pölkkää ’å være redd’, studeera/ta : studeeraa/n : (ei) studeera/nnu’å studere’. 
Näistä verbiistä ene-verbiissä ja kokkoontumaverbiissä oon graadivaihettelluu. Kaikki uuđet lainaverbit, joita saađhaan ruiđan kielestä eli internationaalisista kielistä oon kokkoontumaverbit. 

Tuplavokaalirankaissii verbii oon siis:


4.1. (O)itte-verbit

4.2. ene-verbit



4.3. kokkoontumaverbit.
5.5.
Indikatiivin preesensin taivutus

Preesenshaamula ei ole mithään ommaa suffiksii eikä muuta merkkii. Se oon ns. tuntomerkitön kategorii. Preensenshiinki häyttyy kuitenki liittäät persoonasuffiksit. Tässä oon tabeli, jossa oon esimerkkii näistä eri verbitaivutustyypiistä indikatiivin preesensin haamussa. 

Tabeli V.2: Indikatiivin preesensin taivutus

	Akt.ind.

preesens
	1. inf.
	Sg. 1. p.

mie
	Sg. 2. p.

sie
	Sg. 3. p.

hän/se
	Pl. 1. p. 

met
	Pl. 2. p.

tet
	Pl. 3. p.

het/net
	Passiivi

–

	1. 1-tavvuiset
	saa/đa

vie/đä

ui/đa
	saa/n

vie/n

ui/n
	saa/t

vie/t

ui/t
	saa/pi

vie/pi

ui/pi
	saa/ma

vie/mä

ui/ma
	saa/tta

vie/ttä

ui/tta
	saa/đhaan

vie/đhään

ui/đhaan
	saa/đhaan

vie/đhään

ui/đhaan

	2. Vokaalirankaiset
	
	
	
	
	
	
	
	

	e-rankaiset


	kulkke/et

lukke/et
	kulje/n

luje/n
	kulkje/t

luje/t
	kulkke/e

lukke/e
	kulje/ma

luje/ma
	kulje/tta

luje/tta
	kulje/thaan

luje/thaan
	kulje/thaan

luje/thaan

	i-rankaiset
	soppi/it

tohti/it
	sovi/n

tohđi/n
	sovi/t

tohđi/t
	soppi/i

tohti/i
	sovi/ma

tohđi/ma
	sovi/tta

tohđi/tta
	sovi/thaan

tohđi/thaan
	sovi/thaan

tohđi/thaan

	O-, U-rankaiset
	aikko/ot

katto/ot

näkky/yt
	aijo/n

katto/n

nävy/n
	aijo/t

katto/t

nävy/t
	aikko/o

katto/o

näkky/y
	aijo/ma

katto/ma

nävy/mä
	aijo/tta

katto/tta

nävy/ttä
	aijo/thaan

katto/thaan

nävy/thään
	aijo/thaan

katto/thaan

nävy/thään

	A-rankaiset
	luotta/at

antta/at

kattosta/at

lenttä/ät

näytästä/ät
	luota/n

anna/n

kattosta/n

lennä/n

näytästä/n
	luota/t

anna/t

kattosta/t

lennä/t

näytästä/t
	luotta/a

antta/a

kattosta/a

lenttä/ä

näytästä/ä
	luota/ma

anna/ma

kattosta/mma

lännä/mmä

näytästä/mmä
	luota/tta

anna/tta

kattosta/tta

lennä/ttä

näytästä/ttä
	luote/thaan

anne/thaan

kattoste/thaan

lenne/thään

näytäste/thään
	luote/thaan

anne/thaan

kattoste/thaan

lenne/thään

näytäste/thään

	3. Kaksi-

rankaiset
	
	
	
	
	
	
	
	

	3.1. 2-tavvuiset
	ol/la

juos/ta

näh/đä
	ole/n

juokse/n

näje/n
	ole/t

juokse/t

näje/t
	oon

juokse/e

näkke/e
	ole/ma

juokse/ma

näje/mä
	ole/tta

juokse/tta

näje/ttä
	oon

juos/thaan

näh/đhään
	ol/haan

juos/thaan

näh/đhään

	3.2. ele-verbit
	kävel/ä

ajatel/la
	kävele/n

ajattele/n
	kävele/t

ajattele/t
	kävele/e

ajattelle/e
	kävele/mmä

ajattele/ma
	kävele/ttä

ajattele/tta
	kävel/hään

ajatel/haan
	kävel/hään

ajatel/haan

	3.3. Aise-verbit
	aukais/ta

täris/tä
	aukaise/n

tärise/n
	aukaise/t

tärise/t
	aukaisse/e

tärisse/e
	aukaise/mma

tärise/mmä
	aukaise/tta

tärise/ttä
	aukais/thaan

täris/thään
	aukais/thaan

täris/thään

	4. Tuplavokaa-

lirankaiset
	
	
	
	
	
	
	
	

	4.1. itte-verbit
	kyyti/tä

tarvi/ta
	kyytitte/n

tarvitte/n
	kyytitte/t

tarvitte/t
	kyytitte/e

tarvitte/e
	kyytitte/mmä

tarvitte/mma
	kyytitte/ttä

tarvitte/tta
	kyyti/thään

tarvi/thaan
	kyyti/thään

tarvi/thaan

	4.2. ne-verbit
	like/tä

vanhe/ta
	likene/n

vanhene/n
	likene/t

vanhene/t
	likene/e

vanhene/e
	likene/mmä

vanhene/mma
	likene/ttä

vanhene/tta
	lije/thään

vanhe/thaan
	lije/thään

vanhe/thaan

	4.3. Kokkoontuma-

verbit
	jatka/ta

pölä/tä

keri/tä

kađo/ta
	jatkaa/n

pölkkää/n

kerkkii/n

kattoo/n
	jatkaa/t

pölkkää/t

kerkkii/t

kattoo/t
	jatkaa

pölkkää

kerkkii

kattoo
	jatkaa/ma

pölkkää/mä

kerkkii/mä

kattoo/ma
	jatkaa/tta

pölkkää/ttä

kerkkii/ttä

kattoo/tta
	jatka/thaan

pölä/thään

keri/thään

kađo/thaan
	jatka/thaan

pölä/thään

keri/thään

kađo/thaan


Preesensin ranka ja graadivaihettelu

Ylipuolela olleevasta tabelista nähđhään, ette kainun kielen verbit oon semmoiset, ette niissä sanan sisässä olleevat konsonantit vaihetelhaan. Esim. kulkke/et : kulkke/e :kulje/n, kađo/ta : kattoo/n. Näjemä, ette niissä oon gradivaihettelluu. Niin ko näjet, se kuitenki monet konsonttikombinasionit oon kokonhansa graadivaihettelun ulkopuolela. Ennen ko lujet etheenpäin, se katto tästä graadivaihettelusta ylheensä laita 3.Aanenvaihettelluita - Graadivaihettelu.
Kaikissa muissa verbityypiissä paitti yksitavvuisissa verbiissä (joukko 1) ja itte-verbeissä  (joukko 4.1.) oon jonkulaista graadivaihettelluu.
Ko nyt kattoma, kunka eri graadit oon verbiin eri haamukategoriissa, se näjemä, ette 

	2. joukossa (vokaalirankaiset verbit)  singulaarin 3. persoonan taivutuksessa oon aina ylimäinen graadi eli II-graadi eli niissä oon kaksi samanlaista konsonanttii. Muissa persoonissa oon II:I:0-tappauksissa 0-graadi, II:I-tappauksissa I-graadi.


Esim. II:I:0-graadista (kulkke/et) (hän) kulkke/e : (mie) kulje/n, (lukke/et) lukke/e : luje/n, (tuntte/et) tuntte/e : tunne/n, (häytty/yt) häytty/y : häyđy/n, (tiettä/ät) tiettä/ä : tieđä/n; II:I-graadista suuttu/ut) suuttu/u : suutu/n, (ođotta/at) ođotta/a : ođota/n, (kyssy/yt) kyssy/y, (sanno/ot) sanno/o : sanon. Näjemä kans, ette 1. infinitiivissä 2-joukossa oon aina II-graadi. 


Niin ko graadivaihettelusta jo tieđämä, 0-graadi saattaa olla vain niissä sanoissa, joissa II-graadissa oon kk, tt eli pp, mutta siiheen laihiin, ette kaikila saman verbin persoonista singulaarin 1. ja 2. persoonassa ja kaikissa pluraalin persoonissa (siis kans passiivissa) oon sama graadi.


2-joukon verbiistä häyđymä vielä huomata, ette niissä vokaalirangan loppu-A:sta tullee e pl. 3. persoonan ja passiivin persoonasuffiksin eđelä.  Niin ko tiettä/ät : tieđe/thään, antta/at : anne/thaan, kirjoitta/at : kirjoite/thaan. Näin oon aina kaikissa haamukategoriissa passiivin suffiksin eđelä!

	3-joukon verbiissä (konsonanttirankaisissa verbiissä) singulaarin 3. persoona oon samhaan laihiin II-graadissa ko 2-joukossaki. Pl. 3. persoonan (passiivin) persoonasuffiksi lisäthään konsonanttirankhaan eli samhaan rankhaan ko 1. infinitiivin suffiksiki. Sg. 1. ja 2. ja pl. 1. ja 2. persooniitten persoonasuffiksit lisäthään 0- tahi I-graadisheen vokaalirankhaan samhaan laihiin ko 2-joukossaki.


 Niin ko  (tul/la) : tulle/e : tule/n, (men/nä) : menne/e : mene/n, (ajatel/la) : ajattelle/e : ajattele/n. 


Passiivissa ja pluraalin 3. persoonassa suffiksi oon thAAn eli hAAn. thAAn lisätkään s:n pörhään, niin ko pes/tä : pesse/e : pes/thään ’å vaske’, juos/ta : juokse/e : juos/thaan, täris/tä : tärisse/e : täris/thään. Muitten konsonantiitten pörhään lisätään hAAn, niin ko men/nä : men/hään, tul/la : tul/haan, pur/ra : pur/haan ’å bite’. 

Vielä oon erikoiset verbit teh/đä ja näh/đä, jokka taivuthaan näin: teh/đä : tekke/e : tehe/n : teh/đhään, näh/đä : näkke/e : näje/n : näh/đhään. Tämmöissii verbii oon vain nämät kaksi.

	4. joukossa eli tuplavokaalirankaisissa verbiissä 1. infinitiivi ja pluraalin 3. persoona (ja siis kans passiivi) rakenethaan lyhykäisele vokaalirangalle, muut persoonat taas pitkäle vokaalirangale.


Ensimäinen alajoukko (4.1.) eli (O)itte-verbit oon kokonhansa graadivaihettelun ulkopuolela; niilä pitkän rangan tt säilyy aina samanlaisena. Niin ko saa/đa : saa : saa/n : saa/đhaan; kyyti/tä : kyytitte/e : kyytitte/n : kyyti/thään.

Toisessa alajoukossa (4.2.) eli ene-verbiissä oon erityinen graadivaihettelu, joka näkkyy itte ene-lopun eđelä olleevassa konsonantissa, niin ko lije/tä : likene/e : likene/n. Tämmöisissä verbiissä graadivaihettelussa oon vain semmoiset verbit, joila 1. ja 2. tavvun välilä oon klusiili eli k, t tahi p. Vaihettelu oon kohta aina semmoinen, ette 1. infinitiivi ja pluraalin 3. persoona (ja passiivi) oon 0-graadissa ja muut persoonat I-graadissa. Sen saattaa sannoot niinki, ette lyhykäinen vokaaliranka oon 0-graadissa ja pitkä vokaaliranka oon I-graadissa.

Teoriissa saattais 4.2.-joukossa olla semmoissiiki verbii, jokka vaihetelhaan I- ja II-graadin välilä. Niitä en kyllä vielä ole kainun kielestä löytäny.


Kolmas alajoukko (4.3.) eli ns. kokkoontumaverbit oon kans myötä graadivaihettelussa. Niilä graadivaihettelu oon siiheen laihiin erilainen ko 1-joukoossa, ette niilä 1. infinitiivi oon aina alemassa graadissa ko persoonataivutuksessa. Siinä net oon samanlaiset ko ene-verbit. Singulaarin kaikissa persoonissa ja pluraalin 1. ja 2. persoonassa oon aina II-graadi. 0:I:II-graadityypin verbiilä 1. infinitiivi ja passiivi (= pluraalin 3. persoona) oon 0-graadissa, II:I-graadityypin verbiilä I-graadissa. Niin ko (0:I:II) pölä/tä : pölä/thään : pölkkää : pölkkää/n, (I:II) halu/ta : halu/thaan : halluu : halluu/n. Persoonasuffiksit paitti pl. 3. (= passiivii) lisäthään pitkhään vokaalirankhaan.
Siis meilä oon seuraavat säänöt:

• 1. joukko (yksitavvuiset): Ei graadivaihettelluu, persoonasuffiksit oon n, t, pi, mA, ttA ja đhAAn, jokka lisäthään suorhaan rankhaan.

• 2. joukko (vokaalirankaiset): Rangassa oon graadivaihettelluu. Jos ranka graadivaihettelussa, se persoonasuffiksit n, t, (m)mA, ttA ja thVVn lisäthään I- eli 0-graadisheen rankhaan, sg. 3. persoonan persoonasuffiksi -V lisäthän II-graadisheen rankhaan eli samhaan rankhaan ko 1. infinitiivin suffiksi.

• 3. joukko (konsonanttirankaiset): Rangassa graadivaihettelluu. Persoonasuffiksit lisäthään vokaalirankhaan paitti pl. 3. persoonassa (eli passiivissa). Jos ranka graadivaihettelussa, se säänöt, kunka suffiksit n, t, -V, mA, ttA lisäthään rankhan, oon samat ko 2. joukon persoonataivutusessaki. Pl. 3. persoonan ja passiivin persoonasuffiksi lisäthään konsonanttirankhaan.

• 4. joukko (tuplavokaalirankaiset): Persoonasuffiksit n, t, (-V), mmA, ttA lisäthään verbin pitkhään rankhaan, persoonasuffiksi thAAn verbin lyhykäisheen rankhaan. Rangassa graadivaihettelluu paitti 4.1. joukossa (itte-verbit). Pitkässä rangassa ylempi graadi ko lyhykäisessä rangassa. 4.2. joukossa (ene-verbit) pitkässä rangassa (kohta) aina I-graadi, 4.3. joukossa (kokkoontumaverbit) aina II-graadi.

Passiivin rangasta oon hyvä muistaat ylheisestiki, ette
	passiivissa (joka ushein samala pluraalin 3. persoona) oon kaikissa haamukategoriissa oli sitte finiittinen eli infiniittinen haamu aina käytössä sama ranka johoon sitte passiiviset suffiksit lisäthään. Käskemä tätä rankkaa passiivirangaksi.


Kielteinen preesens

Kainun kieli oon sillä tavala erilainen kieli ko esimerkiksi ruiđan kieli, ette siinä kans kieltosana taippuu. Sitä käskethäänki kieltoverbiksi. Sillä ei ole niin ko muila verbiilä tempusta eikä modusta, mutta silläki oon persoonataivutus: mie en, sie et, hän/se ei, met emmä, tet että, het/net ei. 

	Kielto tehđhään seuraavhaan laihiin: kieltoverbin persoonamuoto + valtaverbin kieltohaamu.


Verbin kieltohaamu oon 1-joukossa (yksitavvuiset) sama ko verbin ainua ranka. 2- ja 3-joukossa se oon aktiivin persoonissa sama sama ko graadin puolesta alimainen vokaaliranka. 4-joukossa se oon sama ko verbin pitempi ranka.

	Aktiivin kieltohaamun saađhaan sg. ja pl. 1., 2. ja 3. persoonassa eli kaikissa persoonissa esile esimerkiksi siiheen laihiin, ette verbin indikatiivin preesensin sg. 1. persoonan haamusta otethaan pois persoonasuffiksin n. 


Niin ko saa/n > saa, lähđe/n > lähđe, tule/n > tule, likene/n > likene,  pölkkää/n > pölkkää. Niin met sitte kirjoitamma:

Mie en lähđe myötä.

Met emmä lähđe myötä.

Sie et näje mettää.


Tet että näje mettää.

Hän/se ei pölkkää mithään.
Het/net ei pölkkää mithään.

Passiivin kieltohaamu oon 1-, 3- ja 4-joukossa sama ko 1. infinitiivi. 2-joukon verbiin eli vokaalirankaisten joukossa passiivinen kieltohaamu oon ko alimaisen graadin vokaaliranka (eli kans prees. sg. 1. persoonasta pois n) + tA. Tässäki häyttyy muistaat, ette 2-joukon sanoissa vokaalirangan A > e ennen tA-suffiksii, samhaan laihiin ko myönteisen preesensin pl. 3. persoonassa (passiivissa) persoonasuffiksin eđelä. Toisin sannoin: tässäki käytethään pohjana passiivirankkaa (katto yllä passiivirangasta.)

Sieltä ei lähđe/tä myötä.

Sieltä ei kirjoite/ta preivii.

Täälä ei teh/đä mithään.

Alattiossa ei pölä/tä mithään.

Nyt ko verttaama myönteistä indikatiivin preesenssii kielteisheen preesenshiin, se huomaama, ette vaikka myönteisessä preesensissä pluraalin 3. persoona on justhiin samanlainen ko passiivi, se kielteisessä preesensissä se olekaan samanlainen. Siinä verbin kieltohaamu oonki samanlainen ko muissaki aktiivin persoonissa. Esim.

Pluraalin 3. persoona
Passiivi

Het lähđethään myötä.
Myötä lähđethään
Het pöläthään hukkaa.
Hukkaa pöläthään.

Het ei lähđe myötä.
Myötä ei lähđetä.

Het ei pölkkää hukkaa.
Hukkaa ei pölätä.

Jos met vielä kattoma, kunka kieltoverbin ja olla-verbin sg. 3. persoona, pl. 3. persoona ja passiivi oon ko niitä verrathaan toinen toisheen, se net näytethään tämmöisiltä:

Myönteinen
Kielteinen

Hän/Se oon aikamasiinissa,
Hän/Se ei ole aikamasiinissa.

Het/Net oon aikamasiinissa.
Het/Net ei ole aikamasiinissa.

Tääpänä olhaan aikamasiinissa.
Tääpänä ei olla aikamasiinissa.

5.6.
Indikatiivin preteritin taivutus

Preteritin suffiksi oon kainun kielessä i, kokkoontumaverbiissä is(i). Ko preterittii alethaan tekemhään, siinä pohjaksi saattaa ottaat preesensin rangan. Preteritin i:n eđelä tapattuu ussein, ette rangan viimi vokaali vaihettuu eli lyhenee eli kokonhansa kattoo. Näistä vokaalin vaihettumisista katto oma laita 3.Aanenvaihettelluita – vokaalinvaihettelusuffiksininedelä.Tässä oon tabeli, josta näjemä, kunka kainun kielen preteriti tehđhään.

Tabeli: Indikatiivin preteritin taivutus

	Akt.ind.

preteriti
	Sg. 1. p.
	Sg. 2. p.
	Sg. 3. p.
	Pl. 1. p. 
	Pl. 2. p.
	Pl. 3. p.
	Passiivi

	1. Yksitavvuiset

rangat
	sa/i/n

vie/i/n

u/i/n
	sa/i/t

vie/i/t

u/i/t
	sa/i

vie/i

u/i
	sa/i/ma

vie/i/mä

u/i/ma
	sa/i/tta

vie/i/ttä

u/i/tta
	saa/thiin

vie/thiin

ui/thiin
	saa/thiin

vie/thiin

ui/thiin

	2. Vokaalirankaiset
	
	
	
	
	
	
	

	e-rangat


	kulj/i/n

luj/i/n
	kulj/i//t

luj/i/t
	kulk/i

luk/i
	kulj/i/ma

luj/i/ma
	kulj/i/tta

luj/i/tta
	kulje/thiin

luje/thiin
	kulje/thiin

luje/thiin

	i-rangat
	sov/i/n

tohđ/i/n
	sov/i/t

tohđ/i/t
	sop/i

toht/i
	sov/i/ma

tohđ/i/ma
	sov/i/tta

tohđ/i/tta
	sovi/thiin

tohđi/thiin
	sovi/thiin

tohđi/thiin

	O-, U-rangat
	aijo/i/n

katto/i/n

nävy/i/n
	aijo/i/t

katto/i/t

nävy/i/t
	aiko/i

katto/i

näky/i
	aijo/i/ma

katto/i/ma

nävy/i/mä
	aijo/i/tta

katto/i/tta

nävy/i/ttä
	aijo/thiin

katto/thiin

nävy/thiin
	aijo/thiin

katto/thiin

nävy/thiin

	A-rangat
	luot/i/n

anno/i/n

kattost/i/n

lens/i/n

näytäst/i/n
	luot/i/t

anno/i/t

kattost/i/t

lens/i/t

näytäst/i/t
	luott/i

anto/i

kattost/i

lens/i

näytäst/i
	luot/i/ma

anno/i/ma

kattost/i/mma

lens/i/mä

näytäst/i/mmä
	luot/i/tta

anno/i//tta

kattost/i/tta

lens/i/ttä

näytäst/i/ttä
	luote/thiin

anne/thiin

kattoste/thiin

lenne/thiin

näytäste/thiin
	luote/thiin

anne/thiin

kattoste/thiin

lenne/thiin

näytäste/thiin

	3. Kaksi-

rankaiset
	
	
	
	
	
	
	

	2-tavvuiset
	ol/i/n

juoks/i/n

näj/i/n
	ol/i/t

juoks/i/t

näj/i/t
	ol/i

juoks/i

näk/i
	ol/i/ma

juoks/i/ma

näj/i/mä
	ol/i/tta

juoks/i/tta

näj/i/ttä
	ol/thiin

juos/thiin

näh/thiin
	ol/thiin

juos/thiin

näh/thiin

	ele-verbit
	kävel/i/n

ajattel/i/n
	kävel/i/t

ajattel/i/t
	kävel/i

ajattel/i
	kävel/i/mmä

ajattel/i/ma
	kävel/i/ttä

ajattel/i/tta
	kävel/thiin

ajatel/thiin
	kävel/thiin

ajatel/thiin

	(A)ise-verbit
	aukais/i/n

täris/i/n
	aukais/i/t

täris/i/t
	aukais/i

täris/i
	aukais/i/mma

täris/i/mmä
	aukais/i/tta

täris/i/ttä
	aukais/thiin

täris/thiin
	aukais/thiin

täris/thiin

	4. Tuplavokaa-

rankaiset
	
	
	
	
	
	
	

	itte-verbit
	kyytitt/i/n

tarvitt/i/n
	kyytitt/i/t

tarvitt/i/t
	kyytitt/i

tarvitt/i
	kyytitt/i/mmä

tarvitt/i/mma
	kyytitt/i/ttä

tarvitt/i/tta
	kyyti/thiin

tarvi/thiin
	kyyti/thiin

tarvi/thiin

	ne-verbit
	liken/i/n

vanhen/i/n
	liken/i/t

vanhen/i/t
	liken/i

vanhen/i
	liken/i/mmä

vanhen/i/mma
	liken/i/ttä

vanhen/i/tta
	lije/thiin

vanhe/thiin
	lije/thiin

vanhe/thiin

	Kokkoontuma-

verbit
	jatka/isi/n

pölkä/isi/n

kerk/isi/n

kato/isi/n
	jatka/isi/t

pölkä/isi/t

kerk/isi/t

kato/isi/t
	jatka/is

pölkä/is

kerk/is

kato/is
	jatka/isi/mma

pölkä/isi/mmä

kerk/isi/mmä

kato/isi/mma
	jatka/isi/tta

pölkä/isi/ttä

kerk/isi/ttä

kato/isi/tta
	jatka/thiin

pölä/thiin

keri/thiin

kađo/thiin
	jatka/thiin

pölä/thiin

keri/thiin

kađo/thiin


Preteritin graadivaihettelu

Näjemä, ette sg. 1. ja 2. persoonassa ja pl. 1., 2. ja 3. persoonassa (ja passiivissa) graadivaihettelu mennee samhaan laihiin preteritissä ko preesensissäki. Ainua poikkeema oon kokkoontumaverbiin preteriti:  kokkoontumaverbiissä, joila preesensissä oon 0:II-graadivaihettelu, oonki preteritissä 0:I-vaihettelu. Nin ko pölä/tä : (prees.)  pölkkää/n : (pret.) pölkä/isi/n. Kokkoontumaverbiistä häyttyy kans huomata, ette singulaarin 3. persoonan preteritisuffiksi oon lyhykäisempi (is) ko muitten (sing. 1. ja 2. ja pl. 1. ja 2.) persooniitten (isi).


2-joukon ja 3-joukon graadivaihettelusanoissa sg. 3. persoonassa graadivaihettelu oon vähän erilainen ko preesensissä: niissä verbiissä, joissa preesensissä oon vaihettelu II : 0 (niin ko hän kulkkee : mie kuljen), oonki preteritissä vaihettelu I : 0 (niin ko hän kulki : mie kuljin). Muissa tappauksissa graadivaihettelu (tahi vaihettelemattomuus) oon sama ko preesensissäki. Huomata häyttyy kans, ette 

	ko rangassa oon vaihettelu II:I:0. ylheensä aina t > s preteritin i:n eđelä. 


Niin ko hän tiettä/ä : mie tieđän : hän tiesi, hän lenttä/ä : mie lennän : mie lensin. Näin ei tapatu, ko rangassa oon vaihettelu II:I, niin ko hän kirjoittaa : mie kirjoita/n : mie kirjoit/i/n.

Preteritin persoonasuffiksit

Persoonasuffiksit oon kohta samat preteritissä ko preesensissäki. Poikkeema oon ensistäki singulaarin 3. persoona, jolla preteritissä ei koskhaan ole minkhäänlaista persoonasuffiksii. Toinen poikkeema oon pluraalin 3. persoona eli passiivi, jossa preteritissä suffiksina aina oon thiin, niin ko saa/đa : saa/thiin, kulkke/et : kulje/thiin, tul/la : tul/thiin, vanhe/ta : vanhe/thiin, kađo/ta : kađo/thiin.

Pluraalin 3. persoonassa ja passiivissa ensistäki sekä preesensissä ette preteritissä persoonasuffiksi ja tempussuffiksi oon sulanheet yhtheen. Näissä preesensissä suffiksin sisäisenä vokaalina oon AA, preteritissä taas suffiksinsisäisenä vokaalina preteritin piđeny ii. Lisäksi suffiksin alkuisessa konsonantissa oon yhđenlaista ”graadivaihtelluu”. Tämä näkkyy vokaalirankaisissa verbiissä (vrt. prees. saa/đhaan : pret. saa/thiin) ja semmoisissa konsonanttirankaisissa verbiissä, joissa konsonanttirangan loppukonsonantti oon l, n eli r (vrt. prees. tul/haan : pret. tul/thiin, pret. kävel/hään, kävel/thiin, men/hään : men/thiin, pur/haan : pur/thiin).


Preteritin pluraalin 3. persoona ja passiivi oonki siitä helpomat ko preesens, ette siinä persoonasuffiksi oon aina sama thiin ilman mithään vaihettelluu.

Kielteinen preteriti

Kainun kielen kielteinen preteriti tehđhään näin:

	Otethaan  sama kieltoverbin haamu ko preesensissäki ja lisäthään siiheen verbin ns. partisiipin perfektin haamu. 


Niin ko 

Myönteinen
Kielteinen singulaari/pluraali

Mie sa/i/n Met sa/i/ma preivin.
Mie en saa/nu / Met emmä saa/nheet  
preivii. 
Sie lähđ/i/t / Tet lähđ/i/ttä 
Sie et lähte/ny / Tet että lähte/nheet 

Alattihoon.
Alattihoon.
Nilla tul/i / Miehet tulthiin kothiin.
Nilla ei tul/lu / Miehet ei tul/heet kothiin.
Mie tarvitt/i/n / Met tarvitt/i/mma
Mie en tarvi/nu / Met emmä tarvi/nheet aikamasiinin.
aikamasiinia. 

Sie vanhen/i/t / Tet vanhen/i/tta
Sie et vanhe/nu / Tet että vanhe/nheet 
 aikamasiinissa. 
aikamasiinissa.
Hän/Se pölkä/is / Het/Net pölä/thiin
Hän/Se ei pölä/ny I Het/net ei pölä/nheet kaikkee.
mithään.

Passiivissa oon erilainen partisiipin perfektin suffiksi ko pluraalin 3. persoonassa. Esimerkiksi:

Myönteinen passiivi
Kielteinen passiivi

Saa/thiin preivin. 
Preivii ei saa/tu.
Lähđe/thiin Alattihoon.
Alattihoon ei lähđe/tty.

Tul/thiin kothiin.
Kothiin ei tul/tu.

Tarvi/thiin aikamasiinii.
Aikamasiinii ei tarvi/ttu.

Aikamasiinissa vanhe/thiin.
Aikamasiinissa ei vanhe/ttu.

Sielä pölä/thiin kaikkee.
Sielä ei pölä/tty mithään.


Partisiipin perfektin suffiksit

Partisiipin perfektin suffiksi oon tavalisesti sg. persoonissa (n)nU. Esim. saa/đa : saa/nu, lähte/et : lähte/ny, men/nä : men/ny, pölä/tä : pölä/ny. Ko se lisäthään semmoisheen konsonanttirankhaan, joka loppuu r, l eli s, se se oon rU, lu eli su (assimilattii). Esim. pur/ra : pur/ru, tul/la : tul/lu, pes/tä : pes/sy. Pluraalin persoonissa käytethään partisiipin perfektin pluraalihaamuu nheet, josta n konsonanttirankaisissa rangan viimi l:n, r:n ja s:n jälkhiin sullaa kokonhansa pois ja suffiksi oon vain heet. Esim. pur/heet, tul/heet, pes/heet.

Passiivissa partisiipin perfektin suffiksi oon kokonhansa eri eli (t)tU. 

Partisiipin perfektin haamustus

Aktiivin partisiipin perfektin suffiksi liitethään rankhaan seuraavalla tavala:

• 1-joukon (yksitavvuiset) verbiistä otethaan vain ranka + nU. Esim. saa/đa : saa/nu, vie/đä : vie/ny.

• 2-joukon (vokaalirankaiset) verbiistä otethaan saman rangan, ko mitä käytethään preteritin sg. 3. persoonassa, + (n)nU. Eli ko verbissä oon graadivaihettelu II (sg. 3. p. preesens) : I (sg. 3. p. preteriti) : 0 (sg. 1. p. preeens/preteriti), se valithaan graadi I (niin ko kulkkee : kulki : kuljen → partis. perf. kulke/nu). Ko verbissä oon graadivaihettelu II : I : I, se valithaan kans graadi I (niin ko sannoo : sanoi : sanoin → partis. perf. sano/nu). Ko verbissä oon graadivaihettelu II : II : I, se valithaan graadi II (niin ko suuttuu : suuttui : suutuin → pertis. perf. suuttu/nu).

• 3-joukossa (konsonanttirankaiset verbit) 2. prtiisiipin nU-suffiksin lisäthään aina verbin konsonanttirankhaan. Jos rangan viimi konsonantti oon l, r eli s, se se assimileeraa suffiksin n:n eli suffiksista tullee lU, rU eli sU. (Konsonanttiranka oon aina sama ranka, ko mihiin oon liitetty 1. infinitiivin suffiksi.) Niin ko men/nä + nU > men/ny, tul/la + nU > tul/lu, juos/ta : juos/su, kävel/ä : kävel/y. (m:n, n:n, l:n ja r:n lyhenemisestä katto 3.Äänenvaihettelluita - konsonantiittenlyheneminen.)

• 4-joukossa (tuplavokaalirankaiset verbit) partisiipin perfektin nU-suffiksin (vain Oi/đa-verbiilä mahđolinen nnU) liiitethään suorhaan lyhykäisheen rankhaan (jossa siis aina alimainen graadi, jos rangasssa graadivaihettelluu). Niin ko tarvi/ta : tarvi/nu, kiikaroi/đa : kikaroi/nnu, lije/tä : lije/ny, pölä/tä : pölä/ny.

Passiivinen suffiksi (t)tU liitethään samhaan passiivirankhaan ko kaikki muutki passiiviset suffiksit (katto laita passiivirangasta). Esim. saa/đa :  saa/tu, kirjoitta/at : kirjoite/ttu, lähte/et :  lähđe/tty,mennä : men/ty, kiikaroi/đa : kiikaroi/ttu, lije/tä : lije/tty, pölä/tä : pölä/tty.
5.7.
Indikatiivin perfektin ja pluskvamperfektin haamustus

Indikatiivin perfektillä meinathaan semmoissii verbiin haamui, jokka muistelhaan, ette jotaki oon jo tehty eli tapattunnu. Indikatiivin pluskvamperfektillä taas meinathaan semmoissii haamui, jokka muistelhaan, ette jotaki oli tehty eli tapattunnu. Niin ko

Perfekti
Pluskvamperfekti

Mie olen ollu aikamatkala.
Mie olin ollu aikamatkala.

Sie olet käyny Englanissa.
Sie olit käyny Englanissa.

Se/Hän oon kirjoittannu preivin.
Se/Hän oli kirjoittannu preivin.

Met olema olheet aikamatkala.
Met olima olheet aikamatkala

Tet oletta käynheet Englanissa.
Tet olitta käynheet Englanissa.

Net/Het oon kirjoittanheet preivin.
Net/Het olthiin kirjoittanheet preivin.

Preivin oon kirjoitettu.
Preivin oli kirjoitettu.
Näitten tempuksiitten haamustus oon oikhein helppo. 

	Perfektin ja pluskvamperfektin haamustuksessa käytethään olla-verbiin persoonahaamui apuverbina ja valtaverbistä partisiipin perfektin haamuu. 


Molemat olema oppinheet jo eđelä. (Partisiipin perfektistä katto laita Partisiipin perfektin haamustus.) Perfektissä olla-verbin haamu oon sama ko preesensissä (olen, olet, oon, olema, oletta, oon), pluskvamperfektissä sama ko preteritissä olin, olit, oli, olima, olitta, olthiin). Passiivissa käytämä olla-verbistä sammoi haamui ko singulaarin 3. persoonassa (oon, oli) ja pääverbistä passiivin partisiipin perfektii, jonka suffiksi oon (t)tU.
Perfektin ja pluskvamperfektin kieltohaamu

Perfektillä ja pluskvamperfektillä oon kans kieltohaamu niin ko muilaki tempuksilla eli preesensillä ja preteritilä.

	Perfektin ja pluskvamperfektin kieltohaamuissa oon kieltoverbin persoonahaamu (en et ei emmä että ei) ja olla-verbin kieltohaamu ole (perfektissä) eli perfektin partisiippi ollu/olheet (pluskvamperfektissä) ja vielä valtaverbin partisiipin perfekti.


Niin ko
Perfekti
Kielteinen perfekti

Mie olen ollu aikamatkala.
Mie en ole ollu aikamatkalla.

Sie olet käyny Englanissa.
Sie et ole käyny Englanissa.

Se/Hän oon kirjoittannu preivin.
Se/Hän ei ole kirjoittannu preivii.

Met olema olheet aikamatkala.
Met emmä ole olheet aikamatkala.

Tet oletta käynheet Englanissa.
Tet että ole käynheet Englanissa.

Net/Het oon kirjoittanheet preivin.
Net/Het ei ole kirjoittanheet preivii.

Preivin oon kirjoitettu.
Preivii ei ole kirjoitettu.

Pluskvamperfekti
Kielteinen pluskvamperfekti

Mie olin ollu aikamatkala.
Mie en ollu ollu aikamatkala.
Sie olit käyny Englanissa.
Sie et ollu käyny Englanissa.
Se/Hän oli kirjoittannu preivin.
Se/Hän ei ollu kirjoittannu preivii.
Met olima olheet aikamatkala.
Met emmä olheet olheet aikamatkala.
Tet olitta käynheet Englanissa.
Tet että olheet käynheet Englanissa.
Net/Het olthiin kirjoittanheet preivin.
Net/Het ei olheet kirjoittanheet preivii.
Preivin oli kirjoitettu.
Preivii ei ollu kirjoitettu.

Voima siis sannoot:

	Kielteinen preteriti ja myönteinen ja kielteinen perfekti ja pluskvamperfekti haamustethaan siiheen laihiin, ette apuverbhiin lisäthään valtaverbin partisiipin perfektin haamu.


Panema tähään vielä tabelin, josta näjemä, kunka partisiipin perfektin haamu oon kielteisessö preteritissä ja myönteisessä perfektissä ja plukvamperfektissä samanlainen.

Tabeli V.4: Indikatiivin kielteisen preteritin ja myönteisen ja kielteisen perfektin ja pluskvamperfektin haamustus

	Sg. 1. p.
	Sg. 2. p.
	Sg. 3. p.
	Pl. 1. p.
	Pl. 2. p.
	Pl. 3. p.
	Passiivi

	mie (kielt. pret.) en / (perf.) olen / (kielt. perf.) en ole / (pluskv.) olin / (kielt. pluskv.) en ollu
	sie (kielt. pret.) et / (perf.) olet / (kielt. perf.) et ole / (pluskv.) olit / (kielt. pluskv.) et ollu
	hän/se (kielt. pret.) ei / (perf.) oon / (kielt. perf.) ei ole / (pluskv.) oli / (kielt. pluskv.) ei ollu
	met (kielt. pret.) emmä / (perf.) olema / (kielt. perf.) emmä ole / (pluskv.) olima / (kielt. pluskv.) emmä olheet
	tet (kielt. pret.) että / (perf.) oletta / (kielt. perf.) että ole / (pluskv.) olitta / (kielt. pluskv.) että olheet
	net/het (kielt. pret.) ei / (perf.) oon / (kielt. perf.) ei ole / (pluskv.) olthiin / (kielt. pluskv.) ei olheet
	(kielt. pret.) ei / (perf.) oon / (kielt. perf.) ei ole / (pluskv.) oli / (kielt. pluskv.) ei ollu

	(1) saa/nu, vie/ny, ui/nu; (2) kulke/nu, luke/nu, sopi/nu, tohti/nu, aiko/nu, katto/nu, näky/ny, luotta/nu, anta/nu, kattosta/nnu, lentä/ny, näytästä/nny; (3) ol/lu, juos/su, näh/ny, kävel/y, ajattel/lu, aukais/su; (4) kyyti/ny, tarvi/nu, kiikaroi/nnu, lije/ny, vanhe/nu, jatka/nu, pölä/ny, keri/ny, kađo/nu; 
(= aktiivin partisiipin perfektin singulaarin nominatiivi)
	(1) saa/nheet, vie/nheet, ui/nheet; (2) kulke/nheet, luke/nheet, sopi/nheet, tohti/nheet, aiko/nheet, katto/nheet, näky/nheet, luotta/nheet, anta/nheet, kattosta/nheet, lentä/nheet, näytästä/nheet; (3) ol/heet, juos/heet, näh/nheet, kävel/heet, ajattel/heet, aukais/heet; (4) kyyti/nheet, tarvi/nheet, kiikaroi/nheet, like/nheet, vanhe/nheet, jatka/nheet, pölä/nheet, keri/nheet, kađo/nheet

(= aktiivin partisiipin perfektin pluraalin nominatiivi)
	(1) saa/tu, vie/ty, ui/tu; (2) kulje/ttu, luje/ttu, sovi/ttu, tohđi/ttu, aijo/ttu, katto/ttu, nävy/tty, luote/ttu, anne/ttu, kattoste/ttu, lenne/tty, näytäste/tty; (3) ol/tu, juos/tu, näh/ty, kävel/ty, ajatel/tu. aukais/tu; (4) kyyti/tty, tarvi/ttu, kiikaroi/ttu, lije/tty, vanhe/ttu, jatka/ttu, pölä/tty, keri/tty, kađo/ttu
(= passiivin partisiipin perfektin singulaarin nominatiivi)


5.8.
Kondittiinaalin haamustus
Niin ko eđelä oon muisteltu, se kainun kielessä oon kolme modusta: indikatiivi, konditionaali ja imperatiivi (ks. laita Kainun kielen verbiin tempuksista ja moduksista ylheisesti). Kaikki kolme oon aivan produktiiviset. Tähään asti olema oppinheet indikatiivin eli neutraalimoduksen haamustuksesta. Nyt kattoma kondittiinaalin eli ehtomoduksen haamustusta. 


Kondittiinaali oon hyvin tavalinen puhheessa ja kirjoituksessa. Sillä oon kaikki samat persoonat ko indikatiivilaki eli singulaarin ja pluraalin 1., 2. ja 3. persoona ja passiivi. Tempuksii sillä oon kaksi: preesens ja perfekti.

Myönteisen kondittiinaalin preesensin haamustus
• Kaikissa aktiivin persoonissa paitti pluraalin 3. persoonassa myönteinen kondittiinaalin preesens haamustethaan näin:

	Verbin vokaaliranka + is(i) + persoonasuffiksi.


Kondittiinaalin suffiksi oon isi, mutta singulaarin 3. persoonassa se oon tyhä is. Vokaalirankhaan isi lisäthään kohta samala tavala ko preteritin i(si)-suffiksiki (katto laita 3.Aanenvaihettelluita - vokaalinvaihettelusuffiksininedelä). Kondittiinaalin haamustus oon kuitenki helpompi, ko siinä ei tarvitte funteerata, kunka sanan lopussa olleeva a eli ä muuttuu: a ja ä säilythään aina. Sääntö oon:

	Kondittiinaalissa ranganloppuinen V + is(i) > Vis(i). Jos V oon kuitenki e eli i, se V + is(i) > is(i).


Niin ko (tässä esimerkkiin järjestys sg.3.p., sg.1.p., sg.2.p., pl.1.p.,pl.2.p.):

(1-joukko) saa/đa : sa/i : sa/is, vie/đä : vie/i/n : vie/isi/n, ui/đa : u/i/t : u/isi/t; (2-joukko) kulkke/et : kulj/i/ma : kulk/isi/mma, lukke/et : luj/i/tta : luk/isi/tta, soppi/it : sop/i : sop/is, tohti/it : tohđ/i/n : toht/isi/n, aikko/ot : aijo/i/t : aik/oisi/t , katto/ot : katto/i/ma : katto/isi/mma, näkky/yt : nävy/i/ttä : näky/isi/ttä, luotta/at : luott/i : luotta/is, antta/at : anno/i/n : anta/isi/n , kattosta/at : kattost/i/t : kattosta/isi/t, lenttä/ät : lens/i/mä : lentä/isi/mmä, näytästä/ät : näytäst/i/ttä : näytästä/isi/ttä; (3-joukko) ol/la : ol/i : ol/is, juos/ta : juoks/i/n : juoks/isi/n, näh/đä : näj/i/t : näk/isi/t, kävel/ä : kävel/i/mmä : kävel/isi/mä, ajatel/la :  ajattel/i/tta : ajatte/isi/tta, aukais/ta : aukais/i : aukais/is, täris/tä : täris/i/n : täris/isi/n; (4-joukko) kyyti/tä : kyytitt/i/t : kyytitt/isi/t, tarvi/ta : tarvitt/i/mma : tarvit/isi/mma, lije/tä : liken/i/ttä : liken/isi/ttä, vanhe/ta : vanhen/i : vanhen/is, jatka/ta : jatka/isi/n : jatka/isi/n, pölä/tä :  pölkä/isi/t : pölkkä/isi/t, keri/tä : kerk/isi/mmä : kerkki/isi/mmä, kađo/ta : kato/isi/tta : katto/isi/tta.

Näjemä, ette kondittiinaalin suffiksin eđelä graadi oon sama ko preteritissä sg. 3. pesoonassa i-suffiksin eđelä (katto laita Preteritin graadivaihettelu). Poikkeema oon 4-joukon kokkoontumaverbiissä: niissä kondittiinaalin suffiksin eđelä oon II-graadi (pölä/tä :  pölkä/isi/t : pölkkä/isi/t, kađo/ta : kato/isi/tta : katto/isi/tta). Lisäksi niissä lyhykäisen rangan i + is(i) > i/is(i) (keri/tä : kerkki/isi/ttä).

• Pluraalin 3. persoonan ja passiivin kondittiinaali haamustethaan näin:

	Verbin sama ranka ko passiivin indikatiivissaki + (t)tAis.


Yksitavvuishiin rankhoin (1-joukko) ja konsonanttirankaishiin (3-joukko) lisäthään suffiksin variantti tAis, muihiin rankhoin (2-joukko ja 4-joukko) variantti ttAis. Tähään laihiin:

(1-joukko) saa/đa : saa/tais, vie/đä : vie/täis, ui/đa : ui/tais; (2-joukko) kulkke/et :kulje/ttais, lukke/et :luje/ttais, soppi/it :sovi/ttais, tohti/it : tohđi/ttais, aikko/ot :aijo/ttais, katto/ot :katto/ttais, näkky/yt :nävy/ttäis, luotta/at :luote/ttais, antta/at :anne/ttais, katto/ot : katto/ttais, lenttä/ät :lenne/ttäis, näytästä/ät : näytäste/ttäis; (3-joukko) ol/la : ol/tais, juos/ta : juos/tais, näh/đä : näh/täis, kävel/ä :kävel/täis, ajatel/la :  ajatel/tais, aukais/ta : aukais/tais, täris/tä : täris/täis; (4-joukko) kyyti/tä :kyyti/ttäis, tarvi/ta : tarvi/ttais, lije/tä :lije/ttäis, vanhe/ta : vanhe/ttais, jatka/ta : jatka/ttais, pölä/tä : pölä/ttäis, keri/tä : keri/ttäis, kađo/ta : kađo/ttais.

Esimerkkii kondittiinaalin käytöstä:

Mie lähtisin mielelä aikamatkale.

Sie saisit jo lähteet kothiin.

Ville opastuis Priitan kans, jos se olis mahđolista.

Jos met halluisimma, met saattaisimma lähteet vaikka kuuhuun.

Tet pölkkäisittä hukkii, jos tet niitä kohđattelisitta.

Liisa ja Pekka jatkattais matkaa, jos heilä olis piili.

Kuuhuunki lähđettäis, jos olis aikamasiini.

Kielteinen kondittiinaalin preesens

Kielteinen preesensin kondittiinaali oon helppo haamustaat:

	Aktiivin persoonissa otama kieltoverbin persoonahaamun en, et, ei, emmä, ette ja ei ja lissäämä siiheen valtaverbin singulaarin 3. persoonan kondittiinaalin haamun. Passiivin kielteinen kondittiinaali oon ei ja valtaverbin myönteisen kondittiinaalin passiivihaamu. 


Niin ko (vrt. yläpuolen myönteishiin syntakthiin)

Mie en lähtis mielelä aikamatkale.

Sie et sais vielä lähteet kothiin.

Ville ei opastuis Priitan kans, vaikka se olis mahđolista.

Jos met emmä halluis, met emmä tarvittis lähteet kuuhuun.

Tet että pölkkäis hukkii, vaikka niitä kohđattelisitta.

Liisa ja Pekka ei jatkais matkaa, vaikka heilä olis piili.

Kuuhuunkhaan ei lähđettäis, jos ei olis aikamasiinii.

Seuraavasta tabelista V.5 näjettä, kunka kondittiinalin preesens haamustethaan. 

Tabeli V.5: Kondittiinaalin preesensin haamustus, myönteinen ja kielteinen

	Akt. konditionaali
	Sg. 1. p.
	Sg. 2. p.
	Sg. 3. p. (+ en, et, ei, emmä, että)
	Pl. 1. p. 
	Pl. 2. p.
	Pl. 3. p.

(het ei)
	Passiivi

(ei)

	1. Yksitavvuiset rangat
	sa/isi/n

vie/isi/n

u/isi/n
	sa/isi/t

vie/isi/t

u/isi/t
	sa/is

vie/is

u/is
	sa/isi/ma

vie/isi/mä

u/isi/ma
	sa/isi/tta

vie/isi/ttä

u/isi/tta
	saa/ta/is

vie/tä/is

ui/ta/is
	saa/ta/is

vie/tä/is

ui/ta/is

	2. Vokaali-rankaiset
	kulk/isi/n

luk/isi/n

sop/isi/n

toht/isi/n

aiko/isi/n

katto/isi/n

näky/isi/n

luotta/isi/n

anta/isi/n

kattosta/isi/n

lentä/isi/n

näytästä/isi/n
	kulk/isi/t

luk/isi/t

sop/isi/t

toht/isi/t

aiko/isi/t

katto/isi/t

näky/isi/t

luotta/isi/t

anta/isi/t

kattosta/isi/t

lentä/isi/t

näytästä/isi/t
	kulk/is

luk/is

sop/is

toht/is

aiko/is

katto/is

näky/is

luotta/is

anta/is

kattosta/is

lentä/is

näytästä/is
	kulk/isi/mma

luk/isi/mma

sop/isi/mma

toht/isi/mma

aiko/isi/mma

katto/isi/mma

näky/isi/mma

luotta/isi/mma

anta/isi/mma

kattosta/isi/ma

lentä/isi/mmä

näytästä/isi/mä
	kulk/isi/tta

luk/isi/tta

sop/isi/tta

toht/isi/tta

aiko/isi/tta

katto/isi/tta

näky/isi/ttä

luotta/isi/tta

anta/isi/tta

kattosta/isi/tta

lentä/isi/ttä

näytästä/isi/ttä
	kulje/tta/is

luje/tta/is

sovi/tta/is

tohði/tta/is

aijo/tta/is

katto/tta/is

nävy/ttä/is

luote/tta/is

anne/tta/is

kattoste/tta/is

lenne/ttä/is

näytäste/ttä/is
	kulje/tta/is

luje/tta/is

sovi/tta/is

tohði/tta/is

aijo/tta/is

katto/tta/is

nävy/ttä/is

luote/tta/is

anne/tta/is

kattoste/tta/is

lenne/ttä/is

näytäste/ttä/is

	3. Konsonantti-rankaiset
	ol/isi/n

juoks/isi/n

näk/isi/n

kävel/isi/n

ajattel/isi/n

aukais/isi/n
	ol/isi/t

juoks/isi/t

näk/isi/t

kävel/isi/t

ajattel/isi/t

aukais/isi/t
	ol/is

juoks/is

näk/is

kävel/is

ajattel/is

aukais/is
	ol/isi/mma

juoks/isi/mma

näk/isi/mmä

kävel/isi/mä

ajattel/isi/mma

aukais/isi/ma
	ol/isi/tta

juoks/isi/tta

näk/isi/ttä

kävel/isi/ttä

ajattel/isi/tta

aukais/isi/tta
	ol/tais

juos/ta/is

näh/tä/is

kävel/tä/is

ajatel/ta/is

aukais/ta/is
	ol/tais

juos/ta/is

näh/tä/is

kävel/tä/is

ajatel/ta/is

aukais/ta/is

	4. Tuplavokaali-rankaiset
	kyytitt/isi/n

tarvitt/isi/n

liken/isi/n

vanhen/isi/n

jatka/isi/n

pölkkä/isi/n

kerkki/isi/n

katto/isi/n
	kyytitt/isi/t

tarvitt/isi/t

liken/isi/t

vanhen/isi/t

jatka/isi/t

pölkkä/isi/t

kerkki/isi/t

katto/isi/t
	kyytitt/is

tarvitt/is

liken/is

vanhen/is

jatka/is

pölkkä/is

kerkki/is

katto/is
	kyytitt/isi/mä

tarvitt/isi/ma

liken/isi/mä

vanhen/isi/ma

jatka/isi/mma

pölkkä/isi/mmä

kerkki/isi/mmä

katto/isi/mma
	kyytitt/isi/ttä

tarvitt/isi/tta

liken/isi/ttä

vanhen/isi/tta

jatka/isi/tta

pölkkä/isi/ttä

kerkki/isi/ttä

katto/isi/tta
	kyyti/ttä/is

tarvi/tta/is

lije/ttä/is

vanhe/tta/is

jatka/tta/is

pölä/ttä/is

keri/ttä/is

kaðo/tta/is
	kyyti/ttä/is

tarvi/tta/is

lije/ttä/is

vanhe/tta/is

jatka/tta/is

pölä/ttä/is

keri/ttä/is

kaðo/tta/is


Kondittiinaalin perfektin haamustus

Kondittiinaalin perfekti haamustethaan siiheen laihiin, ette otethaan

	olla-verbin kondittiinaalin persoonahaamu (olisin, olisit, olis, olisimma, olisitta, olis) + valtaverbin partisiipin perfekti (sama haamu ko indikatiivin perfektissäki).


Katto laita Partisiipin perfektin haamustus. Huomaa, ette sammaa partisiipin perfektin haamuu käytethään kans indikatiivin kielteisen preteritin ja perfektin ja pluskvamperfektin haamustuksesa.


Esimerkkii kondittiinaalin prfektistä:

Mie olisin lähteny mielelä aikamatkale.

Sie olisit jo saanu lähteet kothiin.

Ville olis opastunnu Priitan kans, jos se olis ollu mahđolista.

Jos met olisimma halunheet, met olisimma saattanheet lähteet vaikka  kuuhuun.

Tet olisitta pölänheet hukkii, jos niitä olisitta kohđatelheet.

Liisa ja Pekka olis jatkanheet matkaa, jos heilä olis ollu piili.

Kuuhuunki olis lähđetty, jos olis ollu aikamasiini.

Huomaa kans, ette preesensissä myönteinen pluraalin 3. persoona oon identtinen passiivin kans, perfektissä valtaverbistä käytethään aktiivin partisiipin perfektii.

Kielteisen kondittiinaalin perfektin haamustus

Kielteinen kondittiinaalin perfekti oon helppo haamustaat. Otethaan

	kieltoverbin persoonahaamu (en, et, ei, emmä, että, ei) + olis + sama valtaverbin partisiipin perfektin haamu ko myönteisessäki kondittiinaalin perfektissä.


Esimerkkii:

Mie en olis lähteny mielelä aikamatkale.

Sie et olis vielä saanu lähteet kothiin.

Ville ei olis opastunnu Priitan kans, jos se ei olis ollu mahđolista.

Jos met emmä olis halunheet, met emmä olis tarvinheet  lähteet kuuhuun.

Tet että olis pölänheet hukkii, jos tet että olis niitä kohđatelheet.

Liisa ja Pekka ei olis jatkanheet matkaa, jos heilä ei olis ollu piilii.

Kuuhuunkhaan  ei olis lähđetty, jos ei olis ollu aikamasiinii.

Tabeli V.6: Kondittiinaalin perfektin haamustus, myönteinen ja kielteinen

	Sg. 1. p.
	Sg. 2. p.
	Sg. 3. p.
	Pl. 1. p.
	Pl. 2. p.
	Pl. 3. p.
	Passiivi

	mie (perf) olisin / (kielt. perf) en olis 
	sie (perf.) olisit / (kielt. perf.) et olis 
	hän/se (perf.) olis / (kielt. perf.) ei olis 
	met (perf.) olisimma / (kielt. perf.) emmä olis 
	tet (perf.) olisitta / (kielt. perf.) että olis
	net/het (perf.) olis / (kielt. perf.) ei olis 
	(perf) ei olis / (kielt. perf.) ei olis

	(1) saa/nu, vie/ny, ui/nu; (2) kulke/nu, luke/nu, sopi/nu, tohti/nu, aiko/nu, katto/nu, näky/ny, luotta/nu, anta/nu, kattosta/nnu, lentä/ny, näytästä/nny; (3) ol/lu, juos/su, näh/ny, kävel/y, ajattel/lu, aukais/su; (4) kyyti/ny, tarvi/nu, kiikaroi/nnu, lije/ny, vanhe/nu, jatka/nu, pölä/ny, keri/ny, kađo/nu; 
(= aktiivin partisiipin perfektin singulaarin nominatiivi)
	(1) saa/nheet, vie/nheet, ui/nheet; (2) kulke/nheet, luke/nheet, sopi/nheet, tohti/nheet, aiko/nheet, katto/nheet, näky/nheet, luotta/nheet, anta/nheet, kattosta/nheet, lentä/nheet, näytästä/nheet; (3) ol/heet, juos/heet, näh/nheet, kävel/heet, ajattel/heet, aukais/heet; (4) kyyti/nheet, tarvi/nheet, kiikaroi/nheet, like/nheet, vanhe/nheet, jatka/nheet, pölä/nheet, keri/nheet, kađo/nheet

(= aktiivin partisiipin perfektin pluraalin nominatiivi)
	(1) saa/tu, vie/ty, ui/tu; (2) kulje/ttu, luje/ttu, sovi/ttu, tohđi/ttu, aijo/ttu, katto/ttu, nävy/tty, luote/ttu, anne/ttu, kattoste/ttu, lenne/tty, näytäste/tty; (3) ol/tu, juos/tu, näh/ty, kävel/ty, ajatel/tu. aukais/tu; (4) kyyti/tty, tarvi/ttu, kiikaroi/ttu, lije/tty, vanhe/ttu, jatka/ttu, pölä/tty, keri/tty, kađo/ttu
(= passiivin partisiipin perfektin singulaarin nominatiivi)


5.9.
Imperatiivin haamustus

Nyt kattoma kainun kielen kolmanen moduksen eli imperatiivin eli käskymoduksen haamustusta.


Imperatiivilaki niin ko indikatiivilaki oon kaksi lukkuu – singulaari ja pluraali – ja kolme persoonaa – ensimäinen, toinen ja kolmas. Lisäksi passiivin imperatiivin haamu oon mahđolinen mutta harvinainen käytössä. 


Persoonista produktiivisin oon toinen persoona: oonhan tavalisesti niin, ette niitä ihmissii käskethään, jokka koskaki oon paikala. Kans omale joukole saattaa ehđottaat jonkilaista aktiviteettii. Sitte saattaa kans esittäät jonkilaisen toivomuksen, ette joku kolmas persoona eli jokku kolmanet persoonat, jokka ei ole paikala, tehtäis jotaki, ja silloin käyttäät kolmanen persoonan imperatiivihaamui. 


Singulaarin ensimäisele persoonalle ei imperatiivihaamui kainun kielessä ole.


Imperatiivila saattais teoriissa olla preesensin lisäksi kans perfektihaamu. Tämä oon niin vähän käytössä ja epäfrekventti, ette niitä emmä tässä ollenkhaan ota esile.


Imperatiivin haamustus:

Pluraalin 1. persoonan imperatiivin haamustus
Pluraalin ensimäisen persoonan imperatiivi oon identtinen indikatiivin preesensin pluraalin 1. persoonan haamun kans. Ainua ero oon, ette ko indikatiivin haamun kans ylheensä käytethään persoonapronomiinii, se imperatiivissa sitä ei ole. Niin ko

Met lähđemä aikamatkale. (Myönteinen indikatiivi preesens.)

Lähđemä aikamatkale! (Myönteinen imperatiivi preesens.)

Met emmä lähđe aikamatkale. (Kielteinen indikatiivin preesens.)

Emmä lähđe aikamatkale! (Kielteinen imperatiivin preesens.)

Met kirjoitamma preivin faarile. (Myönteinen indikatiivi preesens.)

Kirjoitamma preivin faarile! (Myönteinen imperatiivi preesens.)

Met emmä kirjoita preivii faarile. (Kielteinen indikatiivin preesens.)

Emmä kirjoita preivii faarile! (Kielteinen imperatiivin preesens.)

Singulaarin ja pluraalin 2. persoonan imperatiivin haamustus
Singularin ja pluraalin toisen persoonan imperatiivihaamut oon aivan tavalissii puhheessa ja kirjoituksessaki. Singulaarin myönteisen imperatiivin haamu oon identtinen verbin preesensin kieltohaamun kans (ks. laita Kielteinen preesens). Tähään laihiin:

Mie en lähđe aikamatkale.

Lähđe aikamatkale!

Met emmä kirjoita preivii faarile.

Kirjoita preivin faarile!

Het ei hiihtaa päässiäisinä.

Hiihtaa päässiäisinä!
Kielteinen singulaarin toisen persoonan imperatiivi haamustethaan niin, ette otethaan kieltoverbin singulaarin toisen persoonan imperatiivihaamu älä ja siiheen lisäthään valtaverbistä sama haamu ko myönteisessäki imperatiivissa. Tähään laihiin:

Älä lähđe aikamatkale.

Älä kirjoita preivii faarile.

Älä hiihtaa päässiäisinä.

Pluraalin toisen persoonan imperatiivi haamustethaan seuraavalla tavala: verbityypiissä 1, 2 ja 4 (yksitavvuiset, vokaalirankaiset ja tuplavokaalirankaiset verbit) verbin rankhan lisäthään suffiksi kkAA. Verbityypissä 3 (konsonanttirankaiset verbit) suffiksi (k)kAA lisäthään konsonanttirankhaan.


Ko suffiksi lisäthään vokaalirankhaan, se yksitavvuisissa se lisäthään vain suorhaan verbin ainuhaan rankhaan. Esim. saa/đa : saa/kkaa, vie/đä : vie/kkää. 


2-joukossa valithaan II-ranka, ko ranka vaihettelee II:I. Esim. autta/at : autta/kkaa, kirjoitta/at : kirjoittakkaa, lähättä/ät : lähättä/kkää. Ko ranka vaihettelee II:I:0,  se valithaan I-ranka. Esim. antta/at : anta/nu : anna/n : anta/kkaa, kulkke/et : kulke/nu : kulje/n : kulke/kkaa, soppi/it : sopi/nu : sovi/n : sopi/kkaa. Ko rangassa ei ole ollenkhaan graadivaihettelluu (silloin siinä oon aina II-graadi), se suffiksi tietenki lisäthään siihen ainuhaan rankhaan. Niin ko katto/ot : katto/n : katto/kkaa.


4-joukossa eli tuplavokaalirankaisten joukossa valithaan se pitempi ranka. Niin ko kyyti/tä : kyytitte/n : kyytitte/kkää, lije/tä : likene/e : likene/kkää, hihđa/ta : hihtaa/n : hihtaa/kkaa.


Ko suffiksi lisäthään konsonanttirankhaan (3-joukko), se jos konsonanttirangan loppukonsonantti oon äänetön h eli s, se imperatiivin suffiksi oon kAA, muutoin se oon kkAA. Niin ko men/nä : mene/n : men/kkää, kävel/ä : kävele/n : kävel/kkää, pur/ra : pure/n : pur/kkaa, mutta pes/tä : pese/n : pes/kää, näh/đä : näje/n : näh/kää, teh/đä : tehe/n : teh/kää, aukais/ta : aukaise/n : aukais/kaa.
Kielteinen pluraalin toisen persoonan imperatiivin haamustethaan samala kaavala ko singulaarissaki, eli niin, ette otethaan kieltoverbin pluraalin toisen persoonan haamun älkkää ja siiheen lisäthään valtaverbistä saman haamun ko myönteisessäki imperatiivissa. Esim.

Viekkää preivin posthiin.

Älkkää viekkää preivii posthiin.

Auttakkaa aina muorii.

Älkkää koskhaan auttakkaa muorii.
Hihtaakkaa päässiäisinä.

Älkkää hihtaakkaa päässiäisinä.

Menkkää kothiin.

Älkkää menkkää kothiin.

Singulaarin ja pluraalin 3. persoonan haamustus
Singulaarin ja pluraalin kolmanen persoonan imperatiivin suffiksit oon khOOn (singulaarissa) ja khOOt (pluraalissa). Nämät suffiksit lisäthään verbiin rankhoin samala tavala ko pluraalin toisenki persoonan suffiksit. Erona muihiin persoonhiin oon se, ette kolmanessa persoonassa ylheensä syntakthiin myötä lisäthään kans tekkiijä eli subjekti eli se, kenen toivothaan eli haluthaan jotaki tekkeevän. Eli siis:

Viekhöön Pekka / Viekhööt pojat preivin posthiin.

Auttakhoon faari / Auttakhoot kläpit muorii.

Hihtaakhoon Liisa / Hihtaakhoot krannit tänne päässiäisinä.

Menkhöön äiji / Menkhööt tyttäret kothiin.

Olkhoon Jumala armolinen. / Olkhoot herrat armoliset köyhile.

Kolmanen persoonan kielteinen imperatiivin haamustethaan kainun kielessä ylheensä siihen laihiin kierttäin, ette olla-verbin kolmanen persoonan myönteisen imparitiivin haamhuin olkhoon/olkhoot lisäthään ns. 3. infinitiivin abessiivi.


Kolmanen infinitiivin abessiivi haamustethaan näin: Kaikissa verbityypiissä otethaan vokaaliranka ja lisäthään siiheen kolmanen infinitiivin suffiksi mA ja siiheen lisäthään abessiivin suffiksi ttA eli siis yhtheensä mAttA. Kolmanen infinitiivin suffiksin eđelä käytethään 1-, 2- ja 4-joukon verbiistä (vokaalirankaiset verbit) sammaa rankkaa ko pluraalin 2. persoonan ja singulaarin ja pluraalin kolmanen persoonan imperatiivin haamustuksessa. 3-joukossa eli konsonanttirankaisissa verbiissä suffiksit lisäthään verbin I-graadisheen vokaalirankhaan. Eli näin: (1-joukko). saa/đa : saa/kkaa : saa/ma/tta, vie/đä : vie/kkää : vie/mä/ttä; (2-joukko, II:I-rangat) autta/at : autta/kkaa : autta/ma/tta, kirjoitta/at : kirjoittakkaa : kirjoitta/ma/tta, lähättä/ät : lähättä/kkää : lähättä/mä/ttä, (2-joukko, II:I:0-rangat), antta/at : anta/nu : anna/n : anta/kkaa : anta/ma/tta, kulkke/et : kulke/nu : kulje/n : kulke/kkaa : kulke/ma/tta, soppi/it : sopi/nu : sovi/n : sopi/kkaa : sopi/ma/tta, (2-joukko, vaihettelemattomat rangat) katto/ot : katto/n : katto/kkaa : katto/ma/tta; (4-joukko) kyyti/tä : kyytitte/n : kyytitte/kkää : kyytitte/mä/ttä, lije/tä : likene/e : likene/kkää : likene/mä/ttä, hihđa/ta : hihtaa/n : hihtaa/kkaa : hihtaa/ma/tta; (3-joukko) men/nä : mene/n : men/kkää : mene/mä/ttä, kävel/ä : kävele/n : kävel/kkää : kävele/mä/ttä, pur/ra : pure/n : pur/kkaa : pure/ma/tta, mutta pes/tä : pese/n : pes/kää : pese/mä/ttä, näh/đä : näje/n : näh/kää : näke/mä/ttä, teh/đä : tehe/n : teh/kää : teke/mä/ttä, aukais/ta : aukaise/n : aukais/kaa : aukaise/ma/tta.

Kolmanella infinitiivilä oon usseemppii kaasushaamui, mutta net käsittelemä sitte, ko muutoinki käsittelemä infinitiiviitä.


Singulaarin ja pluraalin kolmanen persoonan kielteiset imparatiivit näytethään siis tämmöiseltä:

Olkhoon Pekka / Olkhoot  pojat viemättä preivii posthiin.

Olkhoon faari / Olkhoot  kläpit auttamatta muorii.

Olkhoon Liisa / Olkhoot krannit hihtaamatta tänne päässiäisinä.

Olkhoon äiji / Olkhoot tyttäret menemättä kothiin.

Olkhoon Jumala olematta armolinen. / Olkhoot herrat olematta armoliset köyhile.

Passiivin imperatiivin haamustus
Passiivin imperatiivi haamustethaan siiheen laihiin, ette passiivirankhaan (ks. laita passiivirangasta) lisäthään passiivin imperativin suffiksit. Suffiksi oon yksitavvuisissa rangoissa (1-joukko) tAkhOOn, muissa ttAkhOOn. Siis näin: 


(1-joukko) saa/đa : saa/đhaan : syö/täkhöön, vieđä : vie/đhään : vie/täkhöön, ui/đa : ui/đhaan : ui/takhoon; (2-joukko) kulkke/et : kulje/thaan : kulje/ttakhoon, lukke/et : luje/thaan : luje/ttakhoon, soppi/it : sovi/thaan : sovi/ttakhoon, tohti/it : tohđi/thaan tohđi/ttakhoon, aikko/ot : aijo/thaan : aijo/ttakhoon, katto/ot : katto/thaan : katto/ttakhoon, näkky/yt : nävy/thään nävy/ttäkhöön, luotta/at : luote/thaan : luote/ttakhoon, anttaat : anne/thaan : anne/ttakhoon, kattosta/at : kattoste/thaan : kattoste/ttakhoon, lenttä/ät : lenne/thään : lenne/ttäkhöön, näytästä/ät : näytäste/thään : näytäste/ttäkhöön; (3-joukko) ol/la : ol/haan : ol/takhoon, juos/ta : juos/thaan : juos/takhoon, näh/đä : näh/đhään : näh/täkhöön, kävel/ä : kävel/hään : kävel/täkhöön, ajatel/la : ajatel/haan : ajatel/takhoon, aukais/ta : aukais/thaan : aukais/takhoon, täris/tä : täris/thään : täris/täkhöön; (4-joukko) kyyti/tä : kyyti/thään : kyyti/ttäkhöön, tarvi/ta : tarvi/thaan : tarvi/ttakhoon, lije/tä : lije/thään : lije/ttäkhöön, vanhe/ta : vanhe/thaan : vanhe/ttakhoon, jatka/ta : jatka/thaan : jatka/ttakhoon, pölä/tä : pölä/thään : pölä/ttäkhöön, keri/tä : keri/thään : keri/ttäkhöön, kađo/ta : kađo/thaan : kađo/ttakhoon.

Passiivin imperatiivi ei ole tavalisessa puhheessa tahi tekstissä kohta ollenkhaan käytössä. Jos sitä haluthaan käyttäät – lakitekstissä eli muussa viralisessa tekstissä – se sitä saattaa käyttäät esimerkiksi näin:

Ostettakhoon ensistä mettän ja sitte vasta kaađettakhoon sen.

Passiivin kielteisen imperatiivin haamustaminen on vielä perifeerisempää. Mutta sen saattaa, jos halluu, haamustaa niin, ette otethaan olla-verbin passiivin imperatiivi ja lisäthään siiheen sama 3. infinitiivin abessiivi ko aktiivin 3. persoonan kielteisessä imperatiivissaki. Esim.

Oltakhoon kaatamatta mettää ennen ko se oon ostettu.

Panema tähään vielä tabelin, josta näkkee, minkälaiset eri persooniitten imperatiivihaamut oon.

Tabeli V.7: Myönteisen (ja 2. persoonitten kielteisen) imperatiivin haamustus

	Akt.ind.

preesens
	
	S. 2. p.

(älä)
	S. 3. p.

hän/se
	Pl. 1. p. 


	Pl. 2. p.

(älkkää)
	Pl. 3. p.

het/net
	Passiivi



	1. Yksitavvuiset
	saa/đa

vie/đä

ui/đa
	saa

vie

ui
	saa/khoon

vie/khöön

ui/khoon
	saa/ma

vie/mä

ui/ma
	saa/kkaa

vie/kkää

ui/kkaa
	syö/khööt

vie/khööt

ui/khoot
	syö/tä/khöön

vie/tä/khöön

ui/ta/khoon

	2. Vokaalirankaiset
	kulkke/et

lukke/et

soppi/it

aikko/ot

katto/ot

näkky/yt

luotta/at

antta/at

kattosta/at

näytästä/ät
	kulje

luje

sovi

aijo

katto

nävy

luota

anna

kattosta

näytästä
	kulke/khoon

luke/khoon

sopi/khoon

aiko/khoon

katto/khoon

näky/khöön

luotta/khoon

anta/khoon

kattosta/khoon

näytästä/khöön
	kulje/ma

luje/ma

sovi/ma

aijo/ma

katto/ma

nävy/mä

luota/ma

anna/ma

kattosta/mma

näytästä/mmä
	kulke/kkaa

luke/kkaa

sopi/kkaa

aiko/kkaa

katto/kkaa

näky/kkää

luotta/kkaa

anta/kkaa

kattosta/kkaa

näytästä/kkää
	kulke/khoot

luke/khoot

sopi/khoot

aiko/khoot

katto/khoot

näky/khööt

luotta/khoot

anta/khoot

kattosta/khoot

näytästä/khööt
	kulje/tta/khoon

luje/tta/khoon

sovi/tta/khoon

aijo/tta/khoon

katto/tta/khoon

nävy/ttä/khöön

luote/tta/khoon

anne/tta/khoon

kattoste/tta/khoon

näytäste/ttä/khöön

	3. Konsonanttirankaiset
	ol/la

juos/ta

näh/đä

kävel/ä

ajatel/la

aukais/ta
	ole

juokse

näje

kävele

ajattele

aukaise
	ol/khoon

juos/khoon

näh/khöön

kävel/khöön

ajatel/khoon

aukais/khoon
	ole/ma

juokse/ma

näje/mä

kävele/mmä

ajattele/ma

aukaise/mma
	ol/kkaa

juos/kaa

näh/kää

kävel/kkää

ajatel/kkaa

aukais/kaa
	ol/khoot

juos/khoot

näh/khööt

kävel/khööt

ajatel/khoot

aukais/khoot
	ol/ta/khoon

juos/ta/khoon

näh/tä/khöön

kävel/tä/khöön

ajatel/ta/khoon

aukais/ta/khoon

	4. Tuplavokaalirankaiset
	kyyti/tä

tarvi/ta

lije/tä

vanhe/ta

jatka/ta

pölä/tä

keri/tä

kađo/ta
	kyytitte

tarvitte

likene

vanhene

jatkaa

pölkkää

kerkkii

kattoo
	kyytitte/khöön

tarvitte/khoon

likene/khöön

vanhene/khoon

jatkaa/khoon

pölkkää/khöön

kerkkii/khöön

kattoo/khoon
	kyytitte/mmä

tarvitte/mma

likene/mmä

vanhene/mma

jatkaa/ma

pölkkää/mä

kerkkii/mä

kattoo/ma
	kyytitte/kkää

tarvitte/kkaa

likene/kkää

vanhene/kkaa

jatkaa/kkaa

pölkkää/kkää

kerkkii/kkää

kattoo/kkaa
	kyytitte/khööt

tarvitte/khoot

likene/khööt

vanhene/khoot

jatkaa/khoot

pölkkää/khööt

kerkii/khööt

kattoo/khoot
	kyyti//ttä/khöön

tarvi/tta/khoon

lije/ttä/khöön

vanhe/tta/khoon

jatka/tta/khoon

pölä/ttä/khöön

keri/ttä/khöön

kađo/tta/khoon


5.10.  Kokkoovasti pluraalin 3. persoonan ja passiivin haamustuksen välistä
Olema nähnheet, ette välilä pluraalin 3. persoona ja passiivi oon identtiset, välilä taas ei. Laitama tähään tabelin, josta saattaa kattoot, koska net oon identtiset, koska taas ei. Esimerkkiverbinä oon 2-joukon verbi antta/at.

Tabeli V.8: Pluraalin 3. persoonan ja passiivin haamustuksen välistä

	Haamukategorii
	Pluraalin 3. persoona (het, net)
	Passiivi

	Yksinkertaiset haamut
	
	

	Indikatiivin preesens
	annethaan
	annethaan

	Indikatiivin preteriti
	annethiin
	annethiin

	Kondittiinaalin preesens
	annettais
	annettais

	Imperatiivin preesens
	antakhoot
	annettakhoon

	Liittohaamut
	
	

	Indikatiivin perfekti
	oon antanheet
	oon annettu

	Indikatiivin pluskv.
	olthiin antanheet
	oli kirjoitettu

	Konditionaalin perfekti
	olis antanheet
	olis annettu

	Kielteiset haamut
	
	

	Indikatiivin preesens
	ei anna
	ei anneta

	Indikatiivin preteriti
	ei antanheet
	ei annettu

	Indikatiivin perfekti
	ei ole antanheet
	ei ole annettu

	Indikatiivin pluskv.
	ei ollu antanheet
	ei ollu annettu

	Konditionaalin preesens
	ei antais
	ei annettais

	Konditionaalin perfekti
	ei olis antanheet
	ei olis annettu

	Imperatiivin preesens
	olkhoot antamatta
	oltakhoon antamatta


Tabelissa oon passiiviset verbihaamut merkitty lihavalla (niin ko annethaan). Näjemä, ette pluraalin 3. persoona oon identtinen passiivin haamun kanssa tyhä indikatiivin preesensissä ja preteritisä ja kondittiinaalin preesensissä. Eli siis muissa yksinkertaisissa muotokategoriissa paitti myönteisessä imperatiivin preesensissä. Misshään muussa muotokategoriissa, ei myönteisissä liittohaamuissa eikä kieltohaamuissa (jokka aina liittohaamui), ei pluraalin 3. persoona ole identtinen passiivin kans eikä sen haamustuksessa käytetä passiivissii verbihaamui. Passiivin haamusteuksessaki käytethään passiivissii verbihaamui tyhä valtaverbistä, apuverbit ei ja olla oon aina aktiivihaamussa. Poikkeema oon kielteinen imperatiivin preesens, joosa olla- verbi oon passiivihaamussa. Tämä haamustethaan muutoinki aivan eri laihiin ko muut modukset.

5.11.   Infiniittiset verbihaamut

Kapittelissa 5.1. met näjimä, ette verbiilä oon kahta päätyyppii haamui: finiittissii ja infiniittissii. Eđelä olema käsitelheet finiittissii verbihaamui, nyt kattoma infiniitissii.


Infiniittissii verbihaamui oon kahta lajjii: infinitiiviitä  ja partisiippiita. Molemat saatethaan essiinttyyt tyhä syntaktissa, jossa oon kans finiittinen verbi – jos syntakti oon syntaktisesti täyđelinen.


Infinitiiviilä ja partisiipiila on yksi prinsipielli ero: infinitiivit essiinythään ylheensä NP:n funktiissa, partisiipit taas adjektiivin funktiissa. Niin ko:

Mie halluun syöđä (= 1. inf.). Vrt. Mie halluun ruokkaa (subst.). 

Mutta: 

Kuolut (= partis. perf) mies makais ruumiskirstussa. Vrt. Vanhaa (adj.) mies makais ruumiskirstussa.

Toinen iso ero oon, ette partisiipit taivuthaan kaikissa kaasuksissa sekä singulaarissa ette pluraalissa. Infinitiiviilläki kaasustaivutusta löyttyy, mutta hyvin vähän.


Kattoma ensistä eri infinitiivilajjii.

5.11.1. Infinitiivit
Infinitiiviitä oon kolmee lajjii. Käskemä niitä ensimäiseksi, toiseksi ja kolmaneksi infinitiiviksi. Näistä ensimäiselä infinitiivillä oon tyhä yksi haamu, joka oon sama koko verbin hakemahaamu (joka siis seissoo sanalistassa). Ensimäinen infinitiivi seissoo syntaktissa tavalisesti objektin eli subjektin funktiissa. Objektin funktiissa net oon tavaliset esimerkiksi referatiivisten syntaktiitten alatyypissä kognittii (Mie halluun/tahđon/tieđän/ajattelen/meinaan/näen lähteet kothiin; katto grammatiikin kohta 4.2.2. referatiivisista syntaktiista) ja modaalisissa syntaktiissa (katto grammatiikisra kohta 4.2.3.). Esim.

Hukka
ajatteli
[lähteet jäniksenpyythöön].

SUBJ
V
OBJ

Hänelä
oli pakko
[saađa ruokkaa].

ADVLI
V
SUBJ

Toisela infinitiivillä oon kaksi kaasusta, inessiivi ja ns. instruktiivi (suffiksi n). Toinen infinitiivi ei ole kainun kielessä kovin tavalinen. Silloin ko 2. infinitiivin sisisälätvä fraasi syntaktista löyttyy, se oon siinä irtonaisen adverbin tetävässä, eli sen saattaa syntaktista jättäät pois, ja syntakti oon kuitenki täyđelinen. Ussein sen saattaa korvata kokonaisela syntaktilla. Tähään laihiin:

[Kulkkeissa vaarassa] [hän näki jäniksen].

VP = ADVLI
 S



Vrt.

[Ko hän kulki vaarassa,] 
[hän näki jäniksen].

S = ADVLIS

[Hän käveli kađula]
[heilutellen kässii].

S
VP = ADVLI

Vrt.

[Hän käveli kađula] ja [heilutteli kässii].

S
S

Toista infinitiiviä ei siis ylheensä tarvitte käyttäät, saman saattaa sannoot kokonaisela syntaktilla, sivvu- eli valtasyntaktilla. Mutta sitä oon kans semmoissii 2. infinitiivin haamui, jokka oon aivan ko adverbit. Esimerkki semmoisesta oon kävelen ’til fots’ ja vähitellen ’etter hvert’. Nämät kattoma, ette kuuluthaan leksikkhoon.


Kolmas infinitiivi taas oon hyvin frekventatiivinen puhheessa ja kirjoituksessa. Sillä oon viisi kaasusta: inessiivi, elatiivi, illatiivi, adessiivi ja abessiivi. Näistä inessiivi, elatiivi, illatiivi ja abessiivi oon semmoiset, ette vissit finiittiverbit vaađithaan, ette niitten kans olleeva infinitiivi häyttyy olla vississä 3. infinitiivin haamussa. Tämmöissii verbii mie olen kuvanu esimerkiksi grammatiikin alakohđassa 4.2.3., jossa mie puhun modaalisista syntaktiista (katto tätä). 3. infinitiivi oon syntaktissa adverbiaalin funktiissa. 3. infinitiivin adessiivi essiinttyy tyhä irtonaisena adverbiaalina; sitä ei mikhään verbo vaađi seurakseen. Se ilmaissii tappaa, jolla jotaki tehđään. 


Esimerkkii kolmanen infinitiivin käytöstä:

Pekka 
istuu 
[lukemassa kirjaa]. Vrt.

SUBJ
V
VP = ADVLI

Pekka
istuu
venheessä.

SUBJ
V
NP = ADVLI

Pekka
tuli 
[hihtaamasta]. Vrt.. 

SUBJ
V
VP = ADVLI

Pekka
tuli
Kaarasjoesta.

SUBJ
V
NP = ADVLI

Pekka
ui
[kattomhaan kalloi]. Vrt.

SUBJ
V
VP = ADVLI[V + OBJ] 

Pekka
ui
saarheen.

SUBJ
V
NP = ADVLI

Ruoka
jäi
[syömättä].

SUBJ
V
VP = ADVLI

Pekka 
jäi
ruvatta.

SUBJ
V
NP = ADVLI

Hän 
meni
naakkimalla 
ulos
[toisten kuulematta].

SUBJ
V
VP = irt. ADVLI
ADVLI
VP = irt. ADVLI[SUBJ + 



V] Vrt.

Hän
meni 
ulos.

SUBJ
V
ADVLI

Viimisestä syntaktista saatama ottaat pois sekä 3. infinitiivin adessiivihaamun naakkimalla ette verbifraasin toisten kuulematta, jossa oon 3. infinitiivin abessiivihaamu, ja syntakti oon silti täyđelinen. mennä-verbi ei vaađi niistä kumppaakhaan.
Näjemä, ette 3. infinitiivi oon samassa kaasuksessa ko vastaava NP-adverbiaaliki olis.

Seuraavasta tabelista näjemä, kunka eri infinitiivit haamustethaan:

Tabeli V.9: Infinitiivihamut








	Rankatyyppi
	1. inf.
	2. inf. iness.
	2. inf. instrukti.
	3. inf. iness.
	3. inf. elat.
	3. inf. illat.
	3. inf. abess.

	1. 1-tavvuiset
	saa/đa

vie/đä

ui/đa
	saa/đessa

vie/đessä

ui/đessa
	saa/đen

vie/đen

ui/đen
	saa/massa

vie/mässä

ui/massa
	saa/masta

vie/mästä

ui/masta
	saa/mhaan

vie/mhään

ui/mhaan
	saa/matta

vie/mättä

ui/matta

	2. Vokaalirankaiset
	
	
	
	
	
	
	

	e-rankaiset


	kulkke/et

lukke/et
	kulkke/issa

lukke/issa
	kulkke/in

lukke/in
	kulke/massa

luke/massa
	kulke/masta

luke/masta
	kulke/mhaan

luke/mhaan
	kulke/matta

luke/matta

	i-rankaiset
	soppi/it

tohti/it
	soppi/issa

tohti/issa
	soppi/in

tohti/in
	sopi/massa

tohti/massa
	sopi/masta

tohti/masta
	sopi/mhaan

tohti/mhaan
	sopi/matta

tohti/matta

	O-, U-rankaiset
	aikko/ot

katto/ot

näkky/yt
	aikko/issa

katto/issa

näkky/issä
	aikko/in

katto/in

näkky/in
	aiko/massa

katto/massa

näky/mässä
	aiko/masta

katto/masta

näky/mästä
	aiko/mhaan

katto/mhaan

näky/mhään
	aiko/matta

katto/matta

näky/mättä

	A-rankaiset
	luotta/at

antta/at

kattosta/at

lenttä/ät

näytästä/ät
	luotta/issaluotta/issa

antta/issa

kattosta/issa

lenttä/issä

näytästä/issä
	luotta/inluotta/in

antta/in

kattosta/in

lenttä/in

näytästä/in
	luotta/massa

anta/massa

kattosta/massa

lentä/mässä

näytästä/mässä
	luotta/masta

anta/masta

kattosta/masta

lentä/mästä

näytästä/mästä
	luotta/mhaan

anta/mhaan

kattosta/mhaan

lentä/mhään

näytästä/mhään
	luotta/matta

anta/matta

kattosta/matta

lentä/mättä

näytästä/mättä

	3. Kaksi-

rankaiset
	
	
	
	
	
	
	

	3.1. 2-tavvuiset
	Ol/la

juos/ta

näh/đä
	olle/issa
juos/tessa

näh/đessä
	ol/len
juos/ten

näh/đen
	ole/massa

juokse/massa

näke/mässä
	ole/masta

juokse/masta

näke/mästä
	ole/mhaan

juokse/mhaan

näke/mhään
	ole/matta

juokse/matta

näke/mättä

	3.2. ele-verbit
	kävel/ä

ajatel/la
	kävel/essä

ajatel/lessa
	kävel/en

ajatel/len
	kävele/mässä

ajattele/massa
	kävele/mästä

ajattele/masta
	kävele/mhään

ajattele/mhaan
	kävele/mättä

ajattele/matta

	3.3. Aise-verbit
	aukais/ta

täris/tä
	aukais/tessa
	aukais/ten
	aukaise/massa
	aukaise/masta
	aukaise/mhaan
	aukaise/matta

	4. Tuplavokaa-

lirankaiset
	
	
	
	
	
	
	

	4.1. itte-verbit
	kyyti/tä

tarvi/ta
	kyyti/tessä

tarvi/tessa
	kyyti/ten

tarvi/ten
	kyytitte/mässä

tarvitte/massa
	kyytitte/mästä

tarvitte/masta
	kyytitte/mhään

tarvitte/mhaan
	kyytitte/mättä

tarvitte/matta

	4.2. ne-verbit
	like/tä

vanhe/ta
	lijetessä

vanhe/tessa
	lijeten

vanhe/ten
	likene/mässä

vanhene/massa
	likene/mästä

vanhene/masta
	likene/mhään

vanhene/mhaan
	likene/mättä

vanhene/matta

	4.3. Kokkoontuma-

verbit
	jatka/ta

pölä/tä

keri/tä

kađo/ta
	jatka/issa

pölkkä/issä

kerkki/issä

katto/issa
	jatka/in

pölkkä/in

kerkki/in

katto/in
	jatkaa/massa

pölkkää/mässä

kerkkii/mässä

kattoo/massa
	jatkaa/masta

pölkkää/mästä

kerkkii/mästä

kattoo/masta
	jatkaa/mhaan

pölkkää/mhään

kerkkii/mhään

kattoo/mhaan
	jatkaa/matta

pölkkää/mättä

kerkkii/mättä

kattoo/matta


Tabelista vailuthaan 3. infinitiin adessiivihaamut, mutta net laitethaan justhiin samala tavala ko esimerkiksi inessiivihaamut: verbin vokaaliranka + mA + (l)lA: syömälä, uimala, antamalla, juoksemalla, ajattelemalla, kyytittemälä, pölkkäämällä jne. 

5.11.2. Partisiipit

Partisiipit oon infiniittissi verbihaamui, jokka ushein oon syntaktissa samassa funktiissa ko adjektiivit. Sillä net taivuthaanki kaikissa sijoissa ja luvussa eli net taivuthaan samhaan laihiin ko mikä tahansa nomini. Lisäksi net essiinythään infiniittisissä verbifraasiissa ja verbiin liittotempuksissa. Esim.

Astiita ei ole hyvä pestä juoksevassa [akt. partisiipin preesens sg. inessiivi] veđessä.

Tavarat oli jaettava [pass. partisiipin preesens, nesessiivinen verbikonstruktio] toisten kans.

Rannasta löytyi häviny [akt. partisiipin perfekti] mies.

Hän oli häviny aaphaan.

Karhuun oli tapettu [pass. partisiipin perfekti] jo kevväilä.

Mettästä löyđethiin tapetun karhuun.

Partisiippii oon kahta valtatyyppii eli partisiipin preesens ja partisiipin perfekti. Molemilla oon sekä aktiivinen haamu ette passiivinen haamu. Partisiipin perfektin haamustuksen sie olet oppinu jo varhemin, ko met käsittelimä kielteisen preteritin haamustusta (katto Partisiipin perfektin haamustus). Partisiipin preesensinki haamustus oon helppo: Aktiivin partitiivin preesens haamustethaan siiheen laihiin, ette aktiivin indikatiivin preesensin sg. 3. persoonan haamhuun lisäthään suffiksi vA (yksitavvuisista häyttyy ensistä ottaat pois suffiksi pi); passiivin partisiipin preesensin suffiksi TAvA lisäthään samhaan rankhaan ko muutki passiivin suffiksit (katto ylipuolela Indikatiivin preesensin taivutus). Tässä oon alapuolela tabeli, mistä sie saatat nähđä, kunka partisiippihaamut haamustethaan.

Tabeli V.10: Partisiippihaamut

	Rankatyyppi
	1. inf.
	Akt. partis.prees.

(vA-partis.) 
	Akt. partis.perf.

(nUt-partis)
	Pass. partis. prees.

(TAvA-partis.)
	Pass. partis.perf.

(TU-partis.)

	1. 1-tavvuiset
	saa/đa

vie/đä

ui/đa
	saa/va

vie/vä

ui/va
	saa/nu

vie/ny

ui/nu
	saa/tava

vie/tävä

ui/tava
	saa/tu

vie/ty

ui/tu

	2. Vokaalirankaiset
	
	
	
	
	

	e-rankaiset


	kulkke/et

lukke/et
	kulkkee/va

lukkee/va
	kulke/nu

luke/nu
	kulje/ttava

luje/ttava
	kulje/ttu

luje/ttu

	i-rankaiset
	soppi/it

tohti/it
	soppii/va

tohtii/va
	sopi/nu

tohti/nu
	sovi/ttava

tohđi/ttava
	sovi/ttu

tohđi/ttu

	O-, U-rankaiset
	aikko/ot

katto/ot

näkky/yt
	aikkoo/va

kattoo/va

näkkyy/vä
	aiko/nu

katto/nu

näky/ny
	aijo/ttava

kattotta/va

nävy/ttävä
	aijo/ttu

katto/ttu

nävy/tty

	A-rankaiset
	luotta/at

antta/at

kattosta/at

lenttä/ät

näytästä/ät
	luottaa/va

anttaa/va

kattostaa/va

lenttää/vä

näytästää/vä
	luotta/nu

anttaa/nu

kattosta/nu

lentä/ny

näytästä/nny
	luote/ttava

anne/ttava

kattoste/ttava

lenne/ttävä

näytäste/ttävä
	luote/ttu

anne/ttu

kattoste/ttu

lenne/tty

näytäste/tty

	3. Kaksi-

rankaiset
	
	
	
	
	

	3.1. 2-tavvuiset
	ol/la

juos/ta

näh/đä
	ollee/va

juoksee/va

näkkee/vä
	ol/lu

juos/su

näh/ny
	ol/tava

juos/tava

näh/tävä
	ol/tu

juos/tu

näh/ty

	3.2. ele-verbit
	kävel/ä

ajatel/la
	kävelee/vä

ajattellee/va
	kävel/y

ajatel/lu
	kävel/tävä

ajatel/tava
	kävel/ty

ajatel/tu

	3.3. Aise-verbit
	aukais/ta

täris/tä
	aukaissee/va

tärissee/vä
	aukais/su

täris/sy
	aukais/tava

täris/tävä
	aukais/tu

täris/ty

	4. Tuplavokaa-

lirankaiset
	
	
	
	
	

	4.1. itte-verbit
	kyyti/tä

tarvi/ta
	kyytittee/vä

tarvittee/va
	kyyti/ny

tarvi/nu
	kyyti/ttävä

tarvi/ttava
	kyyti/tty

tarvi/ttu

	4.2. ne-verbit
	like/tä

vanhe/ta
	likenee/vä

vanhenee/va
	lije/ny

vanhe/nu
	lije/ttävä

vanhe/ttava
	lije/tty

vanhe/ttu

	4.3. Kokkoontuma-

verbit
	jatka/ta

pölä/tä

keri/tä

kađo/ta
	jatkaa/va

pölkkää/vä

kerkkii/vä

kattoo/va
	jatka/nu

pölä/ny

keri/ny

kađo/nu
	jatka/ttava

pölä/ttävä

keri/ttävä

kađo/ttava
	jatka/ttu

pölä/tty

keri/tty

kađo/ttu


6.
Nominiitten morfologista grammatiikkii
Nominiita pruukathaan luvetella seuraavat joukot: substantiivit, adjektiivit, pronominit ja lukusanat. Kainun kielessä oikheestansa kaikki nominit – päinvastoin ko ruiðan kielessä – taivuthaan samhaan laihiin. Pronominiissa oon pikkuisen erotusta, mutta substantiivit, adjektiivit ja lukusanat taivuthaan justhiin samhaan laihin.

Sanoista verbit oon syntaktissa sentterissä, ja kaikki muut sanat riiputhaan niistä. Nominiittenki haamu riippuu syntaktin verbistä. Semmoinen adjektiivi, joka oon substatiivin eðelä ja tarkenttaa sitä, oon samassa haamussa, kaasuksessa ja luvussa, ko sen pörässä olleeva substantiivi.

Tässä käsitelhään nyt ensistä substantiiviitten ja adjektiiviitten kaasusta ja lukkuu.

6.1.
Luku

Nominiilla oon kaksi eri lukkuu: singulaari ja pluraali. Singulaari eli yksiluku oon ns. tuntomerkitön kategorii. Sillä ei ole mithään ommaa tuntomerkkii eli suffiksii. Sitä käytethään, ko kysymys oon yhðestä yksiköstä eli sitte semmoisesta assiista, josta ei tahðota eli saateta sannoot, oonko se pantu kokhoon yksiköistä. Silloin on ylheensä kysymys semmoisesta materiaalista, jota ei saata jakkaat yksikhöin. Esim.

Poika lähti Naavuonhoon. (Poika oon yksi yksikkö, ja niin oon Naavuonoki.)

Ilma oon kaunis. (Ilma oon materiaalii, jota ei saata jakkaat oshiin.)

Mie juon vettä. (vettä oon partitiivi sanasta vesi; vesi oon materiaali, joka ei saata jakkaat oshiin.)
Pluraalii eli monilukkuu käytethään, ko oon kysymys usseemasta ko yhðestä yksiköstä. Pluraalilla oon oma haamu. Sitä merkithään kahðela eri suffiksilla: nominatiivissa sen suffiksi oon t, muissa kaasuksissa i. Esim. 

Poja/t lähðethiin Naavuonhoon. (Nominatiivi.)

Poj/i/la ei ole tillaa lähteet Naavuonhoon. (Adessiivi.)

Kunka nämät pluraalisuffiksit lisäthään sanan rankhaan, siitä met puhuma laiðala Vokaalinvaihettelu suffiksin i:n eðelä.

6.2.
Nominiitten taivutustyypiistä ja rangoista

Kaunun kielen nominit saatama jakkaat usseemphaan taivutustyypphiin. Tässä nominit jaethaan ensistä sen jälkhiin, ette minkälainen ranka niilä oon. Sitten oon javossa kattottu kans sitä, ette kunka mikäki nominityyppi taippuu.

Jaama nominit seuraavhiin valtataivutustyypphiin:

1. Yksitavvuiset ja Vi-loppuiset nominit. Näitä oon kaikki semmoiset nominit, joitten rangassa oon kaikissa haamuissa vain yksi tavvu (niin ko maa, pää, tie, yö) ja semmoiset nominit, jokka loputhaan diftonghiin Vi (niin ko tuorestai, helluntai). Näilä sanoila ei ole ko vokaaliranka, eikä niilä koskhan ole minkhäänlaista graadivaihettelluu.

2. Vokaalirankaiset nominit. Nämät oon semmoisssii nominiita, joila oon vain vokaaliranka eli se ranka, johoon taivutussuffiksit lisäthään, loppuu aina vokaalhiin. Niin ko joki : jove/n : jokke/e, aika : aija/n : aikka/a, tooli : tooli/n : tooli/i, amtmani : amtmanin : amtmani/i, valkkee : valkkee/n : valkkee/ta.

3. Konsonanttirankaiset nominit. Näilä meinathaan tässä nominiita, joila oon sekä vokaali- ette konsonantiranka, eli taivutussuffiksi lisäthään usseimissa haamukategoriissa vokaalhiin loppuuvhaan rankhaan, mutta singulaarin partitiivissa konsonanttiloppuisheen rankhaan. Niin ko pieni : piene/n : pien/tä, lapsi : lapse/n : las/ta, käsi : käðe/n : kät/tä, opas : opphaa/n : opas/ta, vuoðet : vuothee/n : vuoðet/ta.

4. Ekstrakonsonanttirankaiset nominit. Näilä konsonantiila oon samala tavala ko eðelä olleevassa joukossaki kaksi rankkaa, mutta näilä käytethään konsonanttirankkaa singulaarin partitiivin lisäksi kans pluraalin genetiivin haamustuksessa. Tämmöiset nominityypit oon

• 1. ns. s:kse-nominit, niin ko veres : veres/tä :  veres/ten : verekse/t, kokkous : kokkous/ta : kokkous/ten : kokkoukse/t) ja 

• 2. ns. inen-nominit, niin ko vihrinen : vihris/tä : vihris/ten : vihriset, ihminen : ihmis/tä : ihmis/ten : ihmise/t).

Kattoma tässä nyt vähän sitä, ette minkälaissii nämät eri taivutustyypit olhaan ja kunka niihiin lisäthään taivutussuffiksiita.

1. 1-joukko eli yksitavvuiset ja Vi-loppuiset nominit oon siitä helppo joukko, ette niihiin taivutussuffiksit lisäthään aina suorhaan nominatiivihaamhuun, joka siis kans oon samala sanan vartalo.

2. 2- ja 3-joukola, vokaalirankaisilla ja konsonanttirankaisilla nominiilla, oon paljon yhteistä, ja sillä tässä kattothaan nyt niitten alajoukkoi rinnakkain. Jokhaisessa rinnakkaisjoukossa käytethään nimittäin aina sammoi suffiksiita ilman silloin, ko kysymyksessä oon konsonanttiranka.


Tämmöiset oon vokaalirankaisten ja konsonanttirankaisten alajoukot oon kaksitavvuiset rangat, usseempitavvuiset rangat ja kokkoontumarangat. Kattelemma näitä kolme joukkoo kaikkii eriksensä.

Kaksitavvuiset. Molemissa valtajoukoissa tämä tarkoittaa sannoi, joila vokaalirangassa oon vain kaksi tavvuu.

Vokaalirankaisten joukossa vokaalirangan viimi vokaali saattaa olla mikä vain eli e, i, A, O, U, aika : aija/n : aikka/a, joki : jove/n : jokke/e, joukko : jouko/n : joukko/o, tooli : tooli/n : tooli/i. 

Konsonanttirankaisten joukossa vokaalirangan viimi vokaali oon aina e. Tämä kaksitavvuisten konsonanttirankaisten joukko ei ole kovin suuri eikä niitä tule ennää lissää. Joukko oon, niin ko sanoma, suljettu. Tämmöissii sannoi oon esim. pieni : piene/n : pien/tä, lumi : lume/n : lun/ta, käsi : käðe/n : kät/tä, viisi : viiðe/n : viit/tä, hirsi : hirre/n : hirt/tä, lapsi : lapse/n : las/ta. 


Kaksitavvuisissa sanoissa oon graadivaihettelluu. Graadivaihettelu oon (nominatiivi : genetiivi : partitiivi) 

• vokaalirankaisilla joko I (: 0) : II (esim. aika : aija/n : aikka/a, loma : loma/n : lomma/a) tahi II (: I) : II (katto : kato/n : katto/o, hullu : hullu/n : hullu/u);

• konsonanttirankaisilla graadivaihettelu ei samala tavala nävy, ko partitiivissa käytethään konsonanttirankkaa ja te-loppuisissa rangoissa oon vaihettelu nominatiivin s : rangan t (katto esimerkit ylipuolela). 


Graadivaihettelusta katto vielä oma laita Graadivaihettelu. 
Usseempitavvuiset. Molemissa valtajoukoissa tämä tarkoittaa sannoi, joila vokaalirangassa oon enämpi ko kaksi tavvuu. Tavvui voi olla vaikka kunka monta; tavalisesti kuitenki vain kolme eli nelje. Semmossii kombineeraattuita sannoi ko esimerkiksi valtajoukko, jossa yhtheensä oon nelje tavvuu ei kuitenkhaan kattota usseempitavvuiseksi. Kombineratut sanat taivutethaan kombinasionin viimi sanan jälkhiin, eli siis valta/joukko taippuu ko kaksitavvuinen sana.


Vokaalirankaiset usseempitavvuiset sanat saatethaan loppuu vaikka minkälaisheen vokaalhiin, eli viimi vokaali voi olla e, i, A, O eli U. Näissä mennee graadivaihettelu ylheensä samhaan laihiin ko kaksitavvuisissaki. Net oon usseimasti joko i-loppuissii lainasannoi eli sitte net olhaan deriveerattu eli pohjasanhaan derivaattisuffiksi lissäämällä tehtyi derivaattiita. Näihiin luvethaan esimerkiksi kaikki komparatiivit, partisiipin preesenshaamut ja tekkiijännimet. Esimerkkejä: (lainasannoi)  meininki : meiningin : meininkkii, tunturi : tunturi/n : tunturi/i, (kollektiividerivaatti) (paivu →)  paivukko : paivuko/n : paivukko/o, (komparatiivi) (tihhee →) tihheempi : tihheemä/n : tihheemppää, (partisiipin preesens) (soppi/it →) soppiiva : soppiiva/n : soppiiva/a, (tekkiijännimi) (kulkke/et →) kulkkiija : kulkkiija/n : kulkkiija/a.


Konsonanttirankaissii uusseempitavvuissii nominiita oon usseeta lajjii. Luvettelen tässä nämät ja nimitän net frekventin eðustajan jälkhiin tahi sen jälkhiin, minkälaista assiita net referoiðhaan.


tyttäret-nominit. Rangan sisäinen konsonantti saattaa olla I : II eli O : I –vaihettelussa, tahi sitten se oon aivan vaihettelematon. Esimerkki vaihettelusta oon tytär : tyttäre/n : tytärtä, kannel : kantele/n :  kannel/ta. Muita tähän joukkhoon kuuluviita oon sisar : sisare/n : sisar/ta, elläin : elläime/n : elläin/tä, tyven : tyvene/n : tyven/tä, syðän : syðäme/n : syðän/tä. Usseimasti vokaalirangan vimi vokaali oon e, mutta se saattaa ola kans A, niin ko lämmin : lämpimä/n: lämmin/tä.


Omituisuuðennimet. Näilä nomineilla oon ylheensä pohjasanana joku adjektiivi, josta sitte oon tehty substantiivi, joka muistelee, ette jollaki eli jossaki oon tämän adjektiivin ilmoittammaa omituisuutta. Niilä oon singularissa graadivaihettelu us : uðe : ut, pluraalissa ranka loppuu ks(i). Niinko  (rakas →) rakkhaus : rakkhauðe/n : rakkhaut/ta :rakkhauks/ii/ta, (korkkee →) korkkeus : korkkeuðe/n : korkkeut/ta : korkkeuks/ii/ta (pl. partitiivi).


Ordinaalit eli oornaamaluvut, jokka siis perustethaan kardinaalhiin eli peruslukhuin. Esim. (nelje →) neljes : neljene/n : neljet/tä : neljent/heen (sing. illatiivi)  : neljenss/i/i (pl. partiviivi). Lukusana tuhat taippuu kohta niin ko ordinaalitki, eli näin: tuhat : tuhane/n : tuhat/ta : tuhant/heen : tuhanss/i/i.


Karitiiviadjektiivit, jokka muistelhaan, ette sitä, mitä pohjasana ilmaissee, ei ole. Pohjasana oon joko substantiivi tahi verbi. Esim. (vika →) vijaton : vijattoma/n : vijaton/ta : vijattomm/ii/ta, (onni →) onneton : onnettoma/n : onneton/ta : onnetttomm/ii/ta, (tiettä/ät →) tietämätön : tíetämättömä/n : tietämätön/tä : tietämättöm/ii/tä. Näjemä, että karitiivisuffiksi graadivaihettellee aina kaavan I : II jälkhiin.

Superlatiivit, jokka niin ko ruið an kielenki superlatiivit muistelhaan, ette jotaki omituisuutta oon kaikkiin eniten eli enämpi ko kelhään eli milhään muula siinä kontekstissa. Esim. (korkkee →) korkkein : korkkeima/n : korkkein/ta : korkkeim/ii/ta, (paha →) pahhiin : pahhiima/n : pahhiin/ta : pahhiim/ii/ta. Ko kattelemma tarkasti, se huomaama, ette nämät superlatiivi oon kohta ko tytär-nominit, ja net saatettais panna kans siiheen paikkhaan.

Kokkoontumanominit eli VV-rankaiset nominit. Näitä kokkoontumanominiita oon sekä vokaalirankaissii ette konsonanttirankaissii. Yhteistä oon, ette vokaalirangassa oon lopussa kaksi samanlaista vokaalii. Nämät sanat saatethaan olla kaksitavvuissii eli usseempitavvussii.


Vokaalirankaissii kokkoontumanominiita oon esimerkiksi ee-loppuiset adjektiivit ja ii-loppuiset substantiivit. Näissä ei koskhaan ole minkhään laista graadivaihettelluu. Esim. valkkee : valkkee/n : valkkee/ta, kauhee : kauhee/n : kauhee/ta, kurkkii : kurkkii/n : kurkkii/ta, assii : assii/n : assii/ta. Huom! Monisssa murtheissa oon tässä kaksi eri vokaalii, niin ko Alattio, valkea, kauhea, asia, kurkkio.

Adjektiivi vanhaa oon kans singulaarissa niin ko valkkee-nomitki: vanhaa : vanhaa/n : vanhaa/ta. Pluraalissa se taippuu niin ko tavaliset kaksitavvuiset nominit eli vanho/i/n : vanho/i/ssa jne.

Konsonanttirankaissii kokkoontumanominiita oon taas usseemppaa lajjii. Käsittelen net tässä eri joukkoina.


opas-nominit. Näitä oon sekä substantiiviita ette adjektiiviita. Kaksitavvuissii opas-sannoi ei tule lissää, se oon suljettu joukko. Mutta lisäksi oon kAs-suffiksilla tehtyi derivaattiita, joita kyllä saattaa synttyyt uussiiki. Esimerkiksi opas : opphaan : opasta, rikas : rikkhaa/n : rikas/ta, ruvis : rukhiin : ruvis/ta, tyyris : tyyrhii/n : tyyris/tä, (derivaatti) (voima →) voimakas : voimakkhaa/n : voimakas/ta. 

vuoðet-nominit. Niin ko vuoðet : vuothee/n : vuoðet/ta, huonet : huonhee/n : huonet/ta, tervet : tervhee/n : tervet/tä, siikatet : siikatthee/n : siikatet/ta,  askelet : askelhee/n : askelet/ta.

Näjemä, ette opas-nominit ja vuoðet-nominit oon molemat samanlaisessa graadivaihettelussa: 0 : I tahi I : II. Kumphaanki ittää kans h rankakonsonantin jälkhiin.

Partisiipin perfekti-haamut räknäthään kans tähän joukkhoon., vaikka niilä nominatiivi loppuki vokaalhiin U. Partitiivissa oon kuitenki käytössä konsonanttiranka. Esimerkiksi (kuolla →) kuollu : kuolhee/n : kuollut/ta, (vaippu/ut →) vaipunu : vaipunhee/n : vaipunut/ta.
Panema vielä nämät eri taivutustyypit tähään tabelhiin.

Tabeli VI.1: Nominiitten taivutustyypit

	Taivutustyyppi
	nominatiivi
	vokaaliranka 

(genetiivi : partitiivi)
	konsonantiranka

	1. Yksitavvuiset ja Vi-nominit
	maa

tie

yö

tuorestai

helluntai
	maa/n : maa/ta

tie/n : tie/tä

yö/n : yö/tä

tuorestai/n : tuorestai/ta

helluntai
	

	2. Vokaalirankaiset
	
	
	

	2.1. Kaksitavvuiset
	aika

mettä

joki

pappi

joukko
	aija/n : aikkaa

mettä/n: mettä/ä

jove/n : jokke/e

papi/n : pappi/i

jouko/n : joukko/o
	

	2.2. Usseempitavvuiset
	meininki

tunturi

paivukko

tihheempi

soppiiva

kulkkiija

opettaaja

sivakka
	meiningi/n : meininkki/i

tunturi/n : tunturi/i

paivuko/n : paivukko/o

tihheemä/n : tihheemppä/ä

soppiiva/n : soppiiva/a

kulkkiija/n : kulkkiija/a

opettaaja/a : opettaaja/a

sivaka/n : sivakka/a
	

	2.3. Kokkoontumanominit
	valkkee

kauhee

kurkkii

assii
	valkkee/n : valkkee/ta

kauhee/n : kauhee/ta

kurkkii/n : kurkkii/ta

assii/n : assii/ta
	

	3. Konsonanttirankaiset
	
	Vokaaliranka

(genetiivi : essiivi)
	Konsonanttiranka

(partitiivi)

	3.1. Kaksitavvuiset
	pieni

lumi

käsi

viisi

hirsi

lapsi

mies
	piene/n : piene/nä

lume/n : lume/na

käðe/n : käte/nä

viiðe/n : viite/nä

hirre/n : hirte/nä

lapse/n : lapse/na

miehe/n : miehe/nä
	pien/tä

lun/ta

kät/tä

viit/tä

hirt/tä

lasta

mies/tä

	3.2. Usseempitavvuiset

tytär-nominit

omituisuuðennimet

ordinaalit


	tytär

kannel

sisar

elläin

tyven

syðän

lämmin

rakkhaus

korkkeus

neljes

tuhat
	tyttäre/n : tyttäre/nä

kantele/n : kantele/na

sisare/n : sisare/na

elläime/n : eläime/nä

tyvene/n : tyvene/nä

syðäme/n : syðäme/nä

lämpimä/n : lämpimä/nä

rakkhauðe/n : rakkhaute/na

korkkeuðe/n : korkkeute/na

neljene/n : neljente/nä

tuhane/n : tuhante/na
	tytär/tä

kannel/ta

sisar/ta

elläin/tä

tyven/tä

syðän/tä

lämmin/tä

rakkhaut/ta

korkkeut/ta

 neljet/tä

tuhat/ta

	3.3. Kokkoontumanominit
	opas

rakas

ruvis

tyyris

voimakas

vuoðet

huonet

tervet

siikatet

askelet
	opphaa/n : opphaa/na

rakkhaa/n : rakkhaa/na

rukhii/n : rukhii/na

tyyrhii/n : tyyrhii/nä

voimakkhaa/n : voimakhaa/na

vuothee/n : vuothee/na

huonhee/n : huonhee/na

tervhee/n : tervhee/nä

siikatthee/n : siikatthee/na

askelhee/n : askelhee/na
	opas/ta

rakas/ta

ruvis/ta

tyyris/tä

voimakas/ta

vuoðet/ta

huonet/ta

tervet/tä

siikatet/ta

askelet/ta

	4. Ekstrakonsonantti-

rankaiset
	
	Vokaalivartalo

(genetiivi : essiivi)
	Konsonanttivartalo

(partitiivi)

	4.1. veres-nominit
	veres

varis

kokkous
	verekse/n : verekse/nä

varikse/n : varikse/na

kokkoukse/n : kokkoukse/na
	veres/tä

varis/ta

kokkous/ta

	4.2. –inen-nominit
	vihrinen

ihminen

kainulainen
	vihrise/n : vihrise/nä

ihmise/n : ihmise/nä

kainulaise/n : kainulaise/na
	vihris/tä

ihmis/tä

kainulais/ta


Nämät rangat häyttyy käyttäät, ko alethaan haamustamhaan kainun kielen eri kaasushaamui. Se oon näihiin rankhoin,  ko kaasussuffiksit lisäthään.

6.3.
Kaasukset

Kainun kielessä oon 12 eri kaasusta, joila oon erilaiset kaasussuffiksit. Kaasussuffiksiilla oon samantapainen funktii, ko ruiðan kielessä prepositiila. Kainun kielen kaasussysteemi oon siiheen laihiin helppo, ette sammoi kaasussuffiksiita käytethään sekä singulaarissa ja pluraalissa; isompi erotus suffiksiissa oon vain genetiivin kohðala.

Nyt tässä oppikirjassa tehemä siiheen laihiin, ette tässä esitämmä vain kaasusten haamustuksen niin yksinkertaisesti ko mahðolista. Sitte ko funteeraamma, kunka sannoi panhaan yhtheen eli laitama syntaktiita, sitte kattoma, kunka niitä eri haamui käytethään.

Kainun kielessä oon seuraavat kaasukset: 1. (ns. grammatikaaliset kaasukset) nominatiivi, genetiivi, partitiivi; 2. (ns. predikeeraavat kaasukset) essiivi, translatiivi; 3.  (ns. lokaalikaasukset) inessiivi, elatiivi, illatiivi, adessiivi, ablatiivi, allatiivi; 4. (”ilman”-kaasus) abessiivi. Viimistä kolmee lokaalikaasusta – adessiivii, ablatiivii ja allatiivii – saattaisimma käskeet kans habitiivikaasuksiksi niitten funktiin jälkhiin. Mutta funteeraamma niitten funktiita toisessa paikassa.


Seuraavassa tabelistä näjemä, minkälaiset suffiksit eri kaasuksilla oon ja kunka ne lisäthään erilaishiin rankatyypphiin.

Tabeli VI.2: Singulaarin kaasushaamut

	Kaasus
	1. Yksi-tavvuiset/Vi-nominit
	Kaksitavvuiset
	Usseempitavvuiset
	Kokkoontumarankaiset
	4. Ekstra-

konsonantti-

rankaiset

	
	
	2.1. Yksiran-

kaset
	3.1.Kaksiran-

kaiset
	2.2. Vokaalirankaiset
	3.2. Konsonanttirankaiset
	2.3. Vokaalirankaiset
	3.3. Konsonanttirankaiset
	

	Nominatiivi
	Maa

tie

yö

tuorestai

helluntai
	aika

mettä

joki

pappi

joukko
	pieni

lumi

käsi

viisi

hirsi

lapsi

mies
	meininki

tunturi

paivukko

tihheempi

soppiiva

kulkkiija

opettaaja

sivakka
	tytär

kannel

sisar

elläin

tyven

syðän

lämmin

rakkhaus

korkkeus

neljes

tuhat
	valkkee

kauhee

kurkkii

assii
	opas

rakas

ruvis

tyyris

voimakas

vuoðet

huonet

tervet

siikatet

askelet
	veres

varis

kokkous

vihrinen

ihminen

kainulainen

	Genetiivi
	maa/n
tie/n
yö/n
tuorestai/n
helluntai/n
	aija/n
mettä/n

jove/n

papi/n

jouko/n
	piene/n

lume/n

käðe/n

viiðe/n

hirre/n

lapse/n

miehe/n
	meiningi/n

tunturi/n

paivuko/n

tihheemä/n

soppiiva/n

kulkkiija/n

opettaaja/n

sivaka/n
	tyttäre/n
kantele/n

sisare/n
elläime/n

tyvene/n

syðäme/n

lämpimä/n

rakkhauðe/n

korkkeuðe/n

neljene/n

tuhane/n
	valkkee/n

kauhee/n

kurkkii/n

assii/n
	opphaa/n

rakkhaa/n

rukhii/n

tyyrhii/n
voimakkhaa/n

vuothee/n

huonhee/n

tervhee/n

siikatthee/n

askelhee/n
	verekse/n

varikse/n

kokkoukse/n

vihrise/n

ihmise/n
kainulaise/n

	Partitiivi
	maa/ta
tie/tä
yö/tä
tuorestai/ta
helluntai/ta
	aikka/a

mettä/ä

jokke/e
pappi/i

joukko/o
	pien/tä

lun/ta

kät/tä

viit/tä

hirt/tä

las/ta

mies/tä
	meininkki/i

tunturi/i

paivukko/o

tihheemppä/ä

soppiiva/a

kulkkiija/a

opettaaja/a

sivakka/a
	tytär/tä

kannel/ta

sisar/ta

elläin/tä

tyven/tä

syðän/tä

lämmin/tä

rakkhaut/ta

korkkeut/ta

neljet/tä

tuhat/ta
	valkkee/ta

kauhee/ta

kurkkii/ta

assii/ta
	opas/ta

rakas/ta

ruvis/ta

tyyris/tä
voimakas/ta

vuoðet/ta

huonet/ta

tervet/tä

siikatet/ta

askelet/ta
	veres/tä

varis/ta

kokkous/ta

vihris/tä

ihmis/tä

kainulais/ta

	Essiivi
	maa/na

tie/nä
yö/nä

tuorestai/na

helluntai/na
	aika/na

mettä/nä

joke/na

pappi/na

joukko/na
	piene/nä

lume/na

käte/nä

viite/nä

hirte/nä

lapse/na

miehe/nä
	meininki/nä

tunturi/na/
paivukko/na

tihheempä/nä

soppiiva/na

kulkkiija/na

opettaaja/na

sivakka/na
	tyttäre/nä
kantele/na

sisare/na

elläime/nä

tyvene/nä

syðäme/nä

lämpimä/nä

rakkhaute/na
korkkeute/na

neljente/nä
tuhante/na
	valkkee/na
kauhee/na

kurkkii/na

assii/na
	opphaa/na

rakkhaa/na

rukhii/na

tyyrhii/nä

voimakkhaa/na

vuothee/na

huonhee/na

tervhee/nä

siikatthee/na

askelhee/na
	verekse/nä

varikse/na
kokkoukse/na

vihrise/nä

ihmise/nä

kainulaise/na

	Translatiivi
	maa/ksi

tie/ksi

yö/ksi

tuorestai/ksi

helluntai/ksi
	aija/ksi

mettä/ksi
jove/ksi

papi/ksi
jouko/ksi
	piene/ksi
lume/ksi
käðe/ksi
viiðe/ksi
hirre/ksi
lapse/ksi
miehe/ksi
	meiningi/ksi
tunturi/ksi
paivuko/ksi
tihheemä/ksi
soppiiva/ksi kulkkiija/ksi
opettaaja/ksi
sivaka/ksi
	tyttäre/ksi
kantele/ksi
sisare/ksi
elläime/ksi
tyvene/ksi
syðäme/ksi
lämpimä/ksi
rakkhauðe/ksi
korkkeuðe/ksi

neljene/ksi

tuhane/ksi
	valkkee/ksi

kauhee/ksi kurkkii/ksi
assii/ksi
	opphaa/ksi
rakkhaa/ksi
rukhii/ksi
tyyrhii/ksi
voimakkhaa/ksi
vuothee/ksi
huonhee/ksi
tervhee/ksi
siikatthee/ksi
askelhee/ksi
	verekse/ksi
varikse/ksi
kokkoukse/ksi
vihrise/ksi
ihmise/ksi
kainulaise/ksi

	Inessiivi
	maa/ssa

tie/ssä

yö/ssä

tuorestai/ssa

helluntai/ssa
	aija/ssa

mettä/ssä
jove/ssa

papi/ssa
jouko/ssa
	piene/ssä

lume/ssa

käðe/ssä

viiðe/ssä

hirre/ssä

lapse/ssa

miehe/ssä
	meiningi/ssä
tunturi/ssa

paivuko/ssa

tihheemä/ssä

soppiiva/ssa

opettaaja/ssa

sivaka/ssa
	tyttäre/ssä
kantele/ssa

sisare/ssa

elläime/ssä
tyvene/ssä

syðäme/ssä

lämpimä/ssä

rakkhauðe/ssa

korkkeuðe/ssa
neljene/ssä

tuhane/ssa
	valkkee/ssa
kauhee/ssa

kurkkii/ssa

assii/ssa
	opphaa/ssa

rakkhaa/ssa

rukhii/ssa

tyyrhii/ssä

voimakkhaa/ssa

vuothee/ssa

huonhee/ssa
tervhee/ssä

siikatthee/ssa

askelhee/ssa
	verekse/ssä

varikse/ssa

kokkoukse/ssa

vihrise/ssä

ihmise/ssä

kainulaise/ssa

	Elatiivi
	maa/sta

tie/stä
yö/stä

tuorestai/sta

helluntai/sta
	aija/sta

mettä/stä
jove/sta

papi/sta
jouko/sta
	piene/stä

lume/sta

käðe/stä

viiðe/stä

hirre/stä

lapse/sta

miehe/stä
	meiningi/stä
tunturi/sta

paivuko/sta

tihheemä/stä

soppiiva/sta
opettaaja/sta

sivaka/sta
	tyttäre/stä
kantele/sta

sisare/sta

elläime/stä
tyvene/stä

syðäme/stä

lämpimä/stä

rakkhauðe/sta

korkkeuðe/sta
neljene/stä

tuhane/sta
	valkkee/sta
kauhee/sta

kurkkii/sta

assii/sta
	opphaa/sta

rakkhaa/sta

rukhii/sta

tyyrhii/stä

voimakkhaa/sta

vuothee/sta

huonhee/sta
tervhee/stä

siikatthee/sta

askelhee/sta
	verekse/stä

varikse/sta

kokkoukse/sta

vihrise/stä

ihmise/stä

kainulaise/sta

	Illatiivi
	maa/haan
tie/heen

yö/höön

tuorestai/hiin

helluntai/hiin
	aik/haan

mett/hään

jok/heen

papp/hiin
joukk/hoon
	pien/heen

lum/heen
kät/heen
viit/heen
hirt/heen
laps/heen
mieh/heen
	meinink/hiin

tuntur/hiin

paivukk/hoon

tihheemp/hään
soppiiv/haan

kulkkiij/haan

opettaaj/haan

sivakk/haan
	tyttär/heen

kantel/heen
sisar/heen
elläim/heen
tyven/heen
syðäm/heen
lämpim/hään

rakkhaut/heen
korkkeut/heen
neljent/heen
tuhant/heen
	valkkee/sheen

kauhee/sheen kurkkii/sheen
assii/sheen
	opphaa/sheen
rakkhaa/sheen
rukhii/sheen
tyyrhii/sheen
voimakkhaa/sheen
vuothee/sheen
huonhee/sheen
tervhee/sheen
siikatthee/sheen
askelhee/sheen
	vereks/heen
variks/heen
kokkouks/heen
vihris/heen
ihmis/heen
kainulais/heen

	Adessiivi
	maa/la
tie/lä

yö/lä

tuorestai/lla

helluntai/lla
	aija/la

mettä/lä
jove/la

papi/la
jouko/la
	piene/lä

lume/la

käðe/lä

viiðe/lä

hirre/lä

lapse/la

miehe/lä
	meiningi/llä
tunturi/lla

paivuko/lla

tihheemä/llä

soppiiva/lla
opettaaja/la

sivaka/lla
	tyttäre/llä
kantele/lla

sisare/lla

elläime/llä
tyvene/llä

syðäme/llä

lämpimä/llä

rakkhauðe/lla

korkkeuðe/lla
neljene/llä

tuhane/lla
	valkkee/la
kauhee/la

kurkkii/la

assii/la
	opphaa/la

rakkhaa/la

rukhii/la

tyyrhii/lä

voimakkhaa/lla

vuothee/la

huonhee/la
tervhee/lä

siikatthee/lla

askelhee/lla
	verekse/llä

varikse/lla

kokkoukse/lla

vihrise/llä

ihmise/llä

kainulaise/la

	Ablatiivi
	maa/lta

tie/ltä

yö/ltä

tuorestai/lta

helluntai/lta
	aija/lta

mettä/ltä
jove/lta

papi/lta
jouko/lta
	piene/ltä

lume/lta

käðe/ltä

viiðe/ltä

hirre/ltä

lapse/lta

miehe/ltä
	meiningi/ltä
tunturi/lta

paivuko/lta

tihheemä/ltä

soppiiva/lta
opettaaja/lta

sivaka/lta
	tyttäre/ltä
kantele/lta

sisare/lta

elläime/ltä
tyvene/ltä

syðäme/ltä

lämpimä/ltä

rakkhauðe/lta

korkkeuðe/lta
neljene/ltä

tuhane/lta
	valkkee/lta
kauhee/lta

kurkkii/lta

assii/lta
	opphaa/lta

rakkhaa/lta

rukhii/lta

tyyrhii/ltä

voimakkhaa/lta

vuothee/lta

huonhee/lta
tervhee/ltä

siikatthee/lta

askelhee/lta
	verekse/ltä

varikse/lta

kokkoukse/lta

vihrise/ltä

ihmise/ltä

kainulaise/lta

	Allatiivi
	maa/le

tie/le

yö/le

tuorestai/lle

helluntai/lle
	aija/le

mettä/le

jove/le

papi/le

jouko/le
	piene/le

lume/le

käðe/le

viiðe/le

hirre/le

lapse/le

miehe/le
	meiningi/lle

tunturi/lle

paivuko/lle

tihheemä/lle

soppiiva/lle

opettaaja/le

sivaka/lle
	tyttäre/lle

kantele/lle

sisare/lle

elläime/lle

tyvene/lle

syðäme/lle

lämpimä/lle

rakkhauðe/lle

korkkeuðe/lle

neljene/lle

tuhane/lle
	valkkee/le

kauhee/le

kurkkii/le

assii/le
	opphaa/le

rakkhaa/le

rukhii/le

tyyrhii/le

voimakkhaa/lle

vuothee/le

huonhee/le

tervhee/le

siikatthee/lle

askelhee/lle
	verekse/lle

varikse/lle

kokkoukse/lle

vihrise/lle

ihmise/lle

kainulaise/le

	Abessiivi
	maa/tta

tie/ttä

yö/ttä

tuorestai/tta

helluntai/tta
	aija/tta

mettä/ttä
jove/tta

papi/tta
jouko/tta
	piene/ttä

lume/tta

käðe/ttä

viiðe/ttä

hirre/ttä

lapse/tta

miehe/ttä
	meiningi/ttä
tunturi/tta

paivuko/tta

tihheemä/ttä

soppiiva/tta
opettaaja/tta

sivaka/tta
	tyttäre/ttä
kantele/tta

sisare/tta

elläime/ttä
tyvene/ttä

syðäme/ttä

lämpimä/ttä

rakkhauðe/tta

korkkeuðe/tta
neljene/ttä

tuhane/tta
	valkkee/tta
kauhee/tta

kurkkii/tta

assii/tta
	opphaa/tta

rakkhaa/tta

rukhii/tta

tyyrhii/ttä

voimakkhaa/tta

vuothee/tta

huonhee/tta
tervhee/ttä

siikatthee/tta

askelhee/tta
	verekse/ttä

varikse/tta

kokkoukse/tta

vihrise/ttä

ihmise/ttä

kainulaise/tta


Genetiivin suffiksi oon n. Yksitavvuishiin (1-joukko), kaksitavvuishiin (2.1 ja 3.1.) ja usseempitavvuishiin (2.2. ja 3.2.) se lisäthään vokaalirankhaan. Jos nominatiivissa oon rankakonsonantina k, t, tai p (I-graadi), se genetiivirangassa oon 0-graadi, jos genetiivissä oon kk, tt, pp (II-graadi), se senetiivirangassa oon I-graadi. Muut konsonantit oon genetiivissä juuri sanalaiset ko nominatiivissa.  – Muistama kans, ette osa tt-rankakonsonanteista oon semmoiset, ettei niissä ole ollenkhaan graadivaihettelluu, niin ko mettä : mettä/n. 

Kokkoontumarankaishiin (2.3. ja 3.3.) nominhiin genetiivin n:n lisäthään siiheen rankhaan, joka päättyy VV eli kahtheen vokaalhiin. Näistä 2.3.-tyyppi (valkkee-tyyppi) on semmoinen, ette tämä vokaaliranka oon sama ko nominatiivi. Konsonanttirankaiset kokkoontumarangat oon semmoiset, ette nominatiivi : genetiivi -graadivaihettelu oon I : II eli 0 : I (jos rangasssa ollenkhaan oon graadivaihettelluu): rakas : rakkhaa/n, ruvis : rukhii/n, tyyris . tyyrhii/n.

Näjemä, ette translatiivin (suffiksi ksi), inessiivin (suffiksi ssA), elatiivin (suffiksi stA), adessiivin (suffiksi lA~llA), ablatiivin (suffiksi ltA), allatiivin (suffiksi le~lle) ja abessiivin (suffiksi ttA) suffiksit lisäthään kaikissa tyypeissä samhaan rankhaan ko genetiivinki suffiksi.– Adessiivin ja allatiivi vaihettelusta llA ~ lA, lle ~ le katto laita Äänelisten konsonantiitten l, r, m ja n lyheneminen Erilaista oon essiivin (suffiksi nA), partitiivin (suffiksit V [= vokaalin tuplautuminen] ja tA) ja illatiivin (suffiksit hVVn [V oon sama ko rangan viimi vokaali] eli sheen) haamustus. 


Konsonanttirankaisissa tyypeissä (3-joukko) ja ekstrakonsonantti-rankaisissa nominiissa (4-joukko) kans essiivi lisäthään samhaan rankhaan ko genetiiviki (esim. rakas : rakkhaa/n : rakkhaa/na). Vokaalirankaisten joukossa (2-joukossa) essiivissä käytethään semmoista vokaalirankaa, jossa konsonantin graadi oon sama ko nominatiivissaki (esim. aika : aika/na, pappi : pappi/na). 

Partitiivissa käytethään vokaalirankaisissa aina ylintä graadii eli II-graadii. Konsonanttirankaisissa (3-joukko) ja ekstrakonsonanttirankaisissa (4-joukko) nominiissa käytethään partitiivissa konsonanttirankaa.

Aivan omituinen oon illatiivin haamustus. 1-joukossa (maa, tie, tuorestai –tyyppi) suffiksin hVVn lisäthään suorhaan rangan (= nominatiivi) pörhään. Esimerkiksi maa : maa/haan, yö : yö/höön. 
Joukoissa 2.1, 2.2, 3.1. ja 3.2 (kaksitavvuiset ja usseempitavvuiset) otethaan ensistä saman vokaalirangan ko essiivissäki, otethaan sitte siitä pois rangan viimi vokaalin ja sitten lisäthään siihen suffiksin hVVn. Esim. aika : aika/na : aik/haan, pappi : pappi/na : papp/hiin, hirsi i hirte/nä : hirt/heen, meininki : meininki/nä : meinink/hiin, tytär : tyttäre/nä : tyttär/heen.

Kokkoontumarankaisissa (joukot 2.3. ja 3.3.) otethaan vokaalirangan ja lisäthään siiheen sheen. Esim. opas : opphaa/n : opphaa/sheen.  Ekstrakonsonanttirankaisissa illatiivi haamustethaan samala tavala ko kaksitavvuisissa ja usseempitavvuisissaki: vokaalirangasta otethaan pois viimi vokaalin ja lisäthään siiheen hVVn (joka tässä aina heen). Esim. vihrinen : vihrise/n : vihris/heen.

6.4.
Pluraalinen nominitaivutus

Pluraalin suffiksit oon t ja i (~ ii). Suffiksii t käytethään vain nominatiivissa. Muissa kaasuksissa pluraalin suffiksina oon i, genetiivissä ja partitiivissa joskus ii. Pluraalin i (~ ii) lisäthään heti rangan pörhään ennen kaasussuffiksiita. Esim. yö + i + tA > yö/i/tä, joukko + i + n > joukko/i/n.

Pluraalissa käytethään, niin ko singularissaki, sekä vokaali- ette konsonanttirankkaa. Isompi ero on vain siinä, ette ko singulaarissa konsonanttirankkaa käytethään partitiivissa kaikkiin konsonanttirankaisten nominiitten haamustuksessa, se pluraalissa sitä käytethään tyhä vain ekstrakonsonanttirankaisten eli 4-joukon verbiin kans. Ja niissäki sitä käytethään vain genetiivin haamustuksessa.

Kattoma seuraavassa tabelissa eri nominityyppiin pluraalin kaasushaamui.

Tabeli VI.3: Pluraalinen kaasustaivutus

	Kaasus
	1. Yksi-tavvuiset/Vi-nominit
	Kaksitavvuiset
	Usseempitavvuiset
	Kokkoontumarankaiset
	4. Ekstra-

konsonantti-

rankaiset

	
	
	2.1. Yksiran-

kaset
	3.1.Kaksiran-

kaiset
	2.2. Vokaalirankaiset
	3.2. Konsonanttirankaiset
	2.3. Vokaalirankaiset
	3.3. Konsonanttirankaiset
	

	Nominatiivi
	maa/t
tie/t
yö/t
tuorestai/t
helluntai/t
	aija/t
mettä/t
jove/t

papi/t
jouko/t
	piene/t
lume/t
käðe/t
viiðe/t
hirre/t
lapse/t
miehe/t
	meiningi/t
tunturi/t
paivuko/t
tihheemä/t
soppiiva/t
kulkkiija/t
opettaaja/t
sivaka/t
	tyttäre/t
kantele/t
sisare/t
elläime/t
tyvene/t

syðäme/t
lämpimä/t
rakkhauðe/t

korkkeuðe/t
neljene/t
tuhane/t
	valkkee/t
kauhee/t
kurkkii/t
assii/t
	opphaa/t
rakkhaa/t
rukhii/t
tyyrhii/t
voimakkhaa/t
vuothee/t
huonhee/t
tervhee/t
siikatthee/t
askelhee/t
	verekse/t
varikse/t
kokkoukse/t
vihrise/t
ihmise/t
kainulaise/t

	Genetiivi
	ma/i/tten
tie/i/tten
yö/i/tten
tuoresta/i/tten
hellunta/i/tten
	aikko/i/n

mett/ii/n

jokk/ii/n

pappi/i/n

joukko/i/n
	pien/ii/n

lumm/ii/n

käss/ii/n

viiss/ii/n

hirss/ii/n

laps/ii/n

mieh/ii/n
	meiningi/i/tten

tunturi/i/tten

paivukko/i/tten

tihheem/ii/tten

soppiiv/ii/tten

kulkkiijo/i/tten

opettaaj/ii/tten

sivako/i/tten
	tyttär/i/tten

kantel/ii/tten

sisar/ii/tten

elläim/ii/tten

tyven/ii/tten

syðäm/ii/tten

lämpim/ii/tten

rakkhauks/ii/tten

korkkeuks/ii/tten

neljenss/ii/tten

tuhanss/ii/tten
	valkke/i/tten

kauhe/i/tten

kurkki/i/tten

assi/i/tten
	oppha/i/tten

rakkha/i/tten

rukhi/i/tten

tyyrhi/i/tten

voimakkha/i/tten

vuothe/i/tten

huonhe/i/tten

tervhe/i/tten

siikatthe/i/tten

askelhe/i/tten
	veres/ten 

varis/ten

kokkous/ten

vihris/ten

ihmis/ten

kainulais/ten

	Partitiivi
	ma/i/ta
tie/i/tä
yö/i/tä
tuoresta/i/ta
hellunta/i/ta
	aikko/i

mett/i/i

jokk/i/i
papp/i/i
joukko/i
	pien/i/i

lumm/i/i

käss/i/i

viiss/i/i

hirss/i/i

laps/i/i

mieh/i/i
	meininkki/i/tä

tunturi/i/ta

paivuko/i/ta

tihheempp/ii/tä

soppiiv/ii/ta

kulkkiijo/i/ta

opettaaj/ii/ta

sivako/i/ta
	tyttär/ii/tä

kantel/ii/ta

sisar/ii/ta

elläim/ii/tä

tyven/ii/tä

syðäm/ii/tä

lämpim/ii/tä

rakkhauks/ii/ta

korkkeuks/ii/ta

neljenss/ii/tä

tuhanss/ii/ta
	valkke/i/ta

kauhe/i/ta

kurkki/i/ta

assi/i/ta
	oppha/i/ta

rakkha/i/ta

rukhi/i/ta

tyyrhi/i/tä
voimakkha/i/ta

vuothe/i/ta

huonhe/i/ta

tervhe/i/tä

siikatthe/i/ta

askelhe/i/ta
	vereks/i/i

variks/i/i

kokkouks/i/i

vihriss/i/i

ihmiss/i/i

kainulaiss/i/i

	Essiivi
	ma/i/na

tie/i/nä
yö/i/nä

tuoresta/i/na

hellunta/i/na
	aiko/i/na

mett/i/nä

jok/i/na

pappi/i/na

joukko/i/na
	pien/i/nä

lum/i/na

käs/i/nä

viis/i/nä

hirs/i/nä

laps/i/na

mieh/i/nä
	meininki/i/nä

tunturi/i/na/
paivuko/i/na

tihheem/i/nä

soppiiv/i/na

kulkkiijo/i/na

opettaaj/i/na

sivako/i/na
	tyttär/i/nä
kantel/i/na

sisar/i/na

elläim/i/nä

tyven/i/nä

syðäm/i/nä

lämpim/i/nä

rakkhauks/i/na
korkkeuks/i/na

neljens/i/nä
tuhans/i/na
	valkke/i/na
kauhe/i/na

kurkki/i/na

assi/i/na
	oppha/i/na

rakkha/i/na

rukhi/i/na

tyyrhi/i/nä

voimakkha/i/na

vuothe/i/na

huonhe/i/na

tervhe/i/nä

siikatthe/i/na

askelhe/i/na
	vereks/i/nä

variks/i/na
kokkouks/i/na

vihris/i/nä

ihmis/i/nä

kainulais/i/na

	Translatiivi
	ma/i/ksi

tie/i/ksi

yö/i/ksi
tuoresta/i/ksi

hellunta/i/ksi
	aijo/i/ksi

mett/i/ksi
jov/i/ksi

papi/i/ksi
jouko/i/ksi
	pien/i/ksi
lum/i/ksi
käs/i/ksi
viis/i/ksi
hirs/i/ksi
laps/i/ksi
mieh/i/ksi
	meiningi/i/ksi
tunturi/i/ksi
paivuko/i/ksi
tihheem/i/ksi
soppiiv/i/ksi kulkkiijo/i/ksi
opettaaj/i/ksi
sivako/i/ksi
	tyttär/i/ksi
kantel/i/ksi
sisar/i/ksi
elläim/i/ksi
tyven/i/ksi
syðäm/i/ksi
lämpim/i/ksi
rakkhauks/i/ksi
korkkeuks/i/ksi

neljens/i/ksi

tuhans/i/ksi
	valkke/i/ksi

kauhe/i/ksi kurkki/i/ksi
assi/i/ksi
	oppha/i/ksi
rakkha/i/ksi
rukhi/i/ksi
tyyrhi/i/ksi
voimakkha/i/ksi
vuothe/i/ksi
huonhe/i/ksi
tervhe/i/ksi
siikatthee/i/ksi
askelhe/i/ksi
	vereks/i/ksi
variks/i/ksi
kokkouks/i/ksi
vihris/i/ksi
ihmis/i/ksi
kainulais/i/ksi

	Inessiivi
	ma/i/ssa

tie/i/ssä

yö/i/ssä

tuoresta/i/ssa

hellunta/i/ssa
	aijo/i/ssa

mett/i/ssä
jov/i/ssa

papi/i/ssa
jouko/i/ssa
	pien/i/ssä

lum/i/ssa

käs/i/ssä

viis/i/ssä

hirs/i/ssä

laps/i/ssa

mieh/i/ssä
	meiningi/i/ssä
tunturi/i/ssa

paivuko/i/ssa

tihheem/i/ssä

soppiiv/i/ssa
kulkkiijo/i/ssa

opettaaj/i/ssa

sivako/i/ssa
	tyttär/i/ssä
kantel/i/ssa

sisar/i/ssa

elläim/i/ssä
tyven/i/ssä

syðäm/i/ssä

lämpim/i/ssä

rakkhauks/i/ssa

korkkeuks/i/ssa
neljens/i/ssä

tuhans/i/ssa
	valkke/i/ssa
kauhe/i/ssa

kurkki/i/ssa

assi/i/ssa
	oppha/i/ssa

rakkha/i/ssa

rukhi/i/ssa

tyyrhi/i/ssä

voimakkha/i/ssa

vuothe/i/ssa

huonhe/i/ssa
tervhe/i/ssä

siikatthe/i/ssa

askelhe/i/ssa
	vereks/i/ssä

variks/i/ssa

kokkouks/i/ssa

vihris/i/ssä

ihmis/i/ssä

kainulais/i/ssa

	Elatiivi
	ma/i/sta

tie/i/stä

yö/i/stä

tuoresta/i/sta

hellunta/i/sta
	aijo/i/sta

mett/i/stä
jov/i/sta

papi/i/sta
jouko/i/sta
	pien/i/stä

lum/i/sta

käs/i/stä

viis/i/stä

hirs/i/stä

laps/i/sta

mieh/i/stä
	meiningi/i/stä
tunturi/i/sta

paivuko/i/sta

tihheem/i/stä

soppiiv/i/sta
kulkkiijo/i/sta

opettaaj/i/sta

sivako/i/sta
	tyttär/i/stä
kantel/i/sta

sisar/i/sta

elläim/i/stä
tyven/i/stä

syðäm/i/stä

lämpim/i/stä

rakkhauks/i/sta

korkkeuks/i/sta
neljens/i/stä

tuhans/i/sta
	valkke/i/sta
kauhe/i/sta

kurkki/i/sta

assi/i/sta
	oppha/i/sta

rakkha/i/sta

rukhi/i/sta

tyyrhi/i/stä

voimakkha/i/sta

vuothe/i/sta

huonhe/i/sta
tervhe/i/stä

siikatthe/i/sta

askelhe/i/sta
	vereks/i/stä

variks/i/sta

kokkouks/i/sta

vihris/i/stä

ihmis/i/stä

kainulais/i/sta

	Illatiivi
	ma/i/hiin

tie/i/hiin
yö/i/hiin

tuoresta/i/hiin

hellunta/i/hiin
	aik/hoin

mett/hiin

jok/hiin

papp/hiin

joukko/i/na
	pien/hiin

lum/ hiin

käs/ hiin

viis/ hiin

hirs/ hiin

laps/ hiin

mieh/ hiin
	meinink/ hiin

tunturi/ hiin

paivukk/hoin

tihheemp/ hiin

soppiiv/ hiin

kulkkiij/hoin

opettaaj/ hiin

sivakk/hoin
	tyttär/ hiin
kantel/ hiin

sisar/ hiin

elläim/hiin

tyven/ hiin

syðäm/hiin

lämpim/ hiin

rakkhauks/ hiin
korkkeuks/hiin

neljens/hiin

tuhans/hiin
	valkke/i/shiin

kauhe/i/shiin

kurkki/i/shiin

assi/i/shiin
	oppha/i/shiin

rakkha/i/shiin

rukhi/i/shiin

tyyrhi/i/nä

voimakkha/i/shiin

vuothe/i/shiin

huonhe/i/shiin

tervhe/i/shiin

siikatthe/i/shiin

askelhe/i/shiin
	vereks/hiin

variks/hiin
kokkouks/hiin

vihris/hiin

ihmis/hiin

kainulais/hiin

	Adessiivi
	ma/i/la

tie/i/lä

yö/i/lä

tuoresta/i/lla

hellunta/i/lla
	aijo/i/la

mett/i/lä
jov/i/la

papi/i/la
jouko/i/la
	pien/i/lä

lum/i/la

käs/i/lä

viis/i/lä

hirs/i/lä

laps/i/la

mieh/i/lä
	meiningi/i/llä
tunturi/i/lla

paivuko/i/lla

tihheem/i/llä

soppiiv/i/lla
kulkkijo/i/lla

opettaaj/i/la

sivako/i/lla
	tyttär/i/llä
kantel/i/lla

sisar/i/lla

elläim/i/llä
tyven/i/llä

syðäm/i/llä

lämpim/i/llä

rakkhauks/i/lla

korkkeuks/i/lla
neljens/i/llä

tuhans/i/lla
	valkke/i/la
kauhe/i/la

kurkki/i/la

assi/i/la
	oppha/i/la

rakkha/i/la

rukhi/i/la

tyyrhi/i/lä

voimakkha/i/lla

vuothe/i/la

huonhe/i/la
tervhe/i/lä

siikatthe/i/lla

askelhe/i/lla
	vereks/i/llä

variks/i/lla

kokkouks/i/lla

vihris/i/llä

ihmis/i/llä

kainulais/i/la

	Ablatiivi
	ma/i/lta

tie/i/ltä

yö/i/ltä

tuoresta/i/lta

hellunta/i/lta
	aijo/i/lta

mett/i/ltä
jov/i/lta

papi/i/lta
jouko/i/lta
	pien/i/ltä

lum/i/lta

käs/i/ltä

viis/i/ltä

hirs/i/ltä

laps/i/lta

mieh/i/ltä
	meiningi/i/ltä
tunturi/i/lta

paivuko/i/lta

tihheem/i/ltä

soppiiv/i/lta

opettaaj/i/lta

sivako/i/lta
	tyttär/i/ltä
kantel/i/lta

sisar/i/lta

elläim/i/ltä
tyven/i/ltä

syðäm/i/ltä

lämpim/i/ltä

rakkhauks/i/lta

korkkeuks/i/lta
neljens/i/ltä

tuhans/i/lta
	valkke/i/lta
kauhe/i/lta

kurkki/i/lta

assi/i/lta
	oppha/i/lta

rakkha/i/lta

rukhi/i/lta

tyyrhi/i/ltä

voimakkha/i/lta

vuothe/i/lta

huonhe/i/lta
tervhe/i/ltä

siikatthe/i/lta

askelhe/i/lta
	vereks/i/ltä

variks/i/lta

kokkouks/i/lta

vihris/i/ltä

ihmis/i/ltä

kainulais/i/lta

	Allatiivi
	ma/i/le

tie/i/le

yö/i/le

tuoresta/i/lle

hellunta/i/lle
	aijo/i/le

mett/i/le
jov/i/le

papi/i/le
jouko/i/le
	pien/i/le

lum/i/le

käs/i/le

viis/i/le

hirs/i/le

laps/i/le

mieh/i/le
	meiningi/i/lle
tunturi/i/lle

paivuko/i/lle

tihheem/i/lle

soppiiv/i/lle
kulkkiijo/i/lle

opettaaj/i/le

sivako/i/lle
	tyttär/i/lle
kantel/i/lle

sisar/i/lle

elläim/i/lle
tyven/i/lle

syðäm/i/lle

lämpim/i/lle

rakkhauks/i/lle

korkkeuks/i/lle
neljens/i/lle

tuhans/i/lle
	valkke/i/le
kauhe/i/le

kurkki/i/le

assi/i/le
	oppha/i/le

rakkha/i/le

rukhi/i/le

tyyrhi/i/le

voimakkha/i/lle

vuothe/i/le

huonhe/i/le
tervhe/i/le

siikatthe/i/lle

askelhe/i/lle
	vereks/i/lle

variks/i/lle

kokkouks/i/lle

vihris/i/lle

ihmis/i/lle

kainulais/i/le

	Abessiivi
	ma/i/tta

tie/i/ttä

yö/i/ttä

tuoresta/i/tta

hellunta/i/tta
	aijo/i/tta

mett/i/ttä
jov/i/tta

papi/i/tta
jouko/i/tta
	pien/i/ttä

lum/i/tta

käs/i/ttä

viis/i/ttä

hirs/i/ttä

laps/i/tta

mieh/i/ttä
	meiningi/i/ttä
tunturi/i/tta

paivuko/i/tta

tihheem/i/ttä

soppiiv/i/tta
kulkkiijo/i/tta

opettaaj/i/tta

sivako/i/tta
	tyttär/i/ttä
kantel/i/tta

sisar/i/tta

elläim/i/ttä
tyven/i/ttä

syðäm/i/ttä

lämpim/i/ttä

rakkhauks/i/tta

korkkeuks/i/tta
neljens/i/ttä

tuhans/i/tta
	valkke/i/tta
kauhe/i/tta

kurkki/i/tta

assi/i/tta
	oppha/i/tta

rakkha/i/tta

rukhi/i/tta

tyyrhi/i/ttä

voimakkha/i/tta

vuothe/i/tta

huonhe/i/tta
tervhe/i/ttä

siikatthe/i/tta

askelhe/i/tta
	vereks/i/ttä

variks/i/tta

kokkouks/i/tta

vihris/i/ttä

ihmis/i/ttä

kainulais/i/tta


Pluraalin kaasussuffiksit oon kohta samat ko singulaarinki. Juuri samat net oon essiivissä, translatiivissa, inessiivissä, elatiivissa, adessiivissa, ablatiivissa, allatiivissa ja abessiivissa. Rangan graadi oon näissä kans sama ko singulaarisssaki. Kaikissa näissä oon pluraalin suffiksina yksinkertainen i. (Kunka pluraalin i lisäthään sanan rankhaan,s katto laita Vokaalinvaihettelu suffiksin i:n eðelä.)

Pluraalin genetiivissä ja partitiivissa oon vähän erhiin laihiin singulaarissa ja pluraalissa. Kattoma seuraavaa tabelii.

Tabeli VI.4: Singulaarin ja pluraalin partitiivi ja genetiivi

	Taivutustyyppi
	Sg. genetiivii
	Pl. genetiivi
	Sg. partitiivi
	Pl. partitiivi

	1. Yksitavvuiset ja Vi-nominit
	n

maa/n

yö/n
tuorestai/n
	Tten

ma/i/tten
yö/i/tten
tuoresta/i/tten
	tA
maa/ta
yö/tä
tuorestai/ta
	tA
ma/i/ta
yö/i/tä
tuoresta/i/ta

	2. Vokaalirankaiset
	
	
	
	

	2.1. Kaksitavvuiset
	n

aija/n
mettä/n

jove/n
papi/n
jouko/n
	N

aikko/i/n

mett/ii/n

jokk/ii/n

pappi/i/n
joukko/i/n
	V

aikka/a
mettä/ä
jokke/e

pappi/i
joukko/o
	i / —

aikko/i

mett/i/i
jokk/i/i
pappi/i
joukko/i

	2.2. Usseempitavvuiset
	n

meiningi/n
tunturi/n
paivuko/n
soppiiva/n
kulkkiija/n
	Tten

meiningi/i/tten

tunturi/i/tten

paivuko(i/tten

soppiiv/ii/tten

kulkkiijo/i/tten
	V

meininkki/i
tunturi/i

paivukko/o
soppiiva/a
kulkkiija/a
	tA

meininkki/i/tä
tunturi/i/ta
paivuko/i/ta
soppiiv/ii/ta
kulkkiijo/i/ta

	2.3. Kokkoontumanominit
	n

valkkee/n
kauhee/n
kurkkii/n
assii/n
	Tten

valkke/i/tten

kauhe/i/tten
kurkki/i/tten
assi/i/tten
	tA

valkkee/ta
kauhee/ta
kurkkii/ta
assii/ta
	tA

valkke/i/ta
kauhe/i/ta

kurkki/i/ta
assi/i/ta

	3. Konsonanttirankaiset
	
	
	
	

	3.1. Kaksitavvuiset
	n

piene/n
käðe/n
hirre/n
lapse/n
miehe/n
	N

pien/ii/n

käss/ii/n
hirss/ii/n
laps/ii/n
mieh/ii/n
	tA

pien/tä
kät/tä
hirt/tä
las/ta

mies/tä
	i

pien/i/i

käss/i/i
hirss/i/i
laps/i/i
mieh/i/i

	3.2. Usseempitavvuiset


	n

tyttäre/n
elläime/n
tyvene/n
lämpimä/n
rakkhauðe/n
neljene/n
tuhane/n
	Tten

tyttär/ii/tten
elläim/ii/tten
tyven/ii/tten
lämpim/ii/tten
rakkhauks/ii/tten
neljenss/ii/tten
tunhanss/ii/tten
	tA

tytär/tä
elläin/tä
tyven/tä
lämmin/tä
rakkhaut/ta
neljet/tä
tuhat/ta
	tA

tyttär/ii/tä
elläim/ii/tä
tyven/ii/tä

lämpim/ii/tä

rakkhauks/ii/ta
neljenss/ii/tä
tuhanss/ii//ta

	3.3. Kokkoontumanominit
	n

opphaa/n
rukhii/n
tyyrhii/n
voimakkhaa/n
vuothee/n
siikatthee/n
	Tten

oppha/i/tten
rukhi/i/tten
tyyrhi/i/tten
voimakkha/i/ttten
vuothe/i/tten
siikatthei/i/tten
	tA

opas/ta
ruvis/ta
tyyris/tä
voimakas/ta

vuoðet/ta
siikatet/ta
	tA

oppha/i/ta
rukhi/i/ta
tyyrhi/i/tä
voimakkha/i/ta
vuothe/i/ta
siikatthe/i/ta

	4. Ekstrakonsonantti-

rankaiset
	
	
	
	

	4.1. veres-nominit
	n

verekse/n
kokkoukse/n
	Teten

veres/ten
kokkous/ten
	tA

veres/tä
kokkous/ta
	I

vereks/i/i
kokkouks/i/i

	4.2. –inen-nominit
	vihrise/n
kainulaise/n
	Vihris/ten
kainulais/ten
	vihris/tä
kainulais/ta
	vihriss/i/i
kainulaiss/i/i


Näjemä ette pluraalin genetiivissä

• lisäthään kaksitavvuisissa rangoissa pelkkä n, ja sen eðelä oon pluraalin i,
• ekstrakonsonanttirankaishiin rankhon lisäthään ten heti konsonanttirangan pörhään ilman mithään pluraalin i:tä,

• kaikkhiin muihiin rankhoin lisäthään tten, jonka eðelä oon pluraalin i.

Graadivaihettelusta näjemä, ette kaksitavvuisissa sanoissa pluraalin genetiivin ranka oon kaikista ylimäisimässä graadissa eli II-graadissa. usseempitavvuisissa sanoissa taas I-gradissa. Poikkeema oon ordinaalit (niin ko neljenssiitten) ja sana tuhat : tuhanssiitten.

Pluraalin partitiivissa

• kaikissa kaksitavvuisissa rangoissa ja ekstrakonsonanttirangoissa pluraalin rankhaan lisäthään i eli pluraalin rangan i pitenee, tahi sitten, jos rangan vokaali + pluraalin i > Vi, se ei partitiivilla ole mithään suffiksii,
• kaikissa muissa rankatyypiissä suffiksina oon tA, joka lisäthään pluraalin i:n pörhään.

Näjemä kans, ette pluraalin genetiivissä ja partitiivissa oon ns. ”kahðen vokaalin pakko”, joka meinaa sitä, ette jos rangan vokaali kattoo pluraalin i:n eðestä, se pluraalin i pitenee eli niitä kirjoitethaan kaksi. Eli pluraalin rangassa oon joko Vi tahi ii. Esim. (Vi) joukko/i/n, assi/i/n, rakkha/i/tten mutta pien/ii/n, tyven/ii/tten, rakkhauks/ii/tten. Tämöistä ”kahðen vokaalin pakko” -säänttöö ei ole muissa kaasuksissa.

Pluraalin illatiivin suffiksit oon hVin, hiin ja shiin. Se haamustethaan kohta samhaan laihiin ko singulaarinki illatiivi. Mikä siinä oon erikoista, oon se, ette illatiivin suffiksi ja pluraalin suffiksi oon sulanheet yhtheen. Eli pluraalin suffiksi on illatiivin suffiksin sisälä.

Pluraalin illatiivin haamustuksen saatama selvittäät kans näin:

• Kokkoontumarankhoin lisäämä tavalisheen pluraalin rankhaan shiin, niin ko valkkee : valkke/i/ssa : valkhe/i/shiin, opas : oppha/i/ssa : oppha/i/shiin.
• Yksitavuisissa rangoissa otethaan vain yksinkertaisesti sama pluraalin ranka ko muissaki pluraalin haamuissa ja lisäthään siiheen hiin. Niin ko yö : yö/i/tten : yö/i/hiin, maa : ma/i/tten : ma/i/hiin, tuorestai : tuoresta/i/tten : tuoresta/i/hiin.

• Muissa rangoissa haamustus oon: sama pluraalin ranka ko genetiivissäki, lisäthään h pluraalirangan Vi:n eli ii:n etheen ja n sen pörhään. Suffiksit oon siis hVin  ja hiin. Häyðymä vain muistaat, ette graadivaihettelussa oon erroo genetiivin ja illatiivin välisä. Ko genetiivissä oon kaksitavvuisissa II:I:0-sanoissa II-graadi, se illatiivissa oon I-graadi. Ko taas usseempitavvuisissa II:I-sanoissa oon pluraalin genetiivissä I-graadi, se pluraalin illatiivissa oon II-graadi. Siis näin: (2-tavvuissii) aika : aikko/i/n : aik/hoin, pappi : pappi/i/n : papp/hiin, pieni : pien/ii/n : pien/hiin, vuosi . vuoss/ii/n: vuos/hiin, (usseempitavvuissii) paivukko : paivuko/i/tten : paivukk/hoin, tytär :  tyttär/ii/tten, tyttär/hiin,  elläin : elläim/ii/tten : elläim/hiin, rakkhaus : rakkhauks/ii/tten, rakkhauks/hiin.

Panema tähään vielä tabelin, josta näjemä, kunka singulaarin illatiivi oon verrattuna pluraalin illatiivhiin, ja kunka pluraalin illatiivi oon verrattuna pluraalin genetiivhiin.

Tabeli V.5: Singulaarin illatiivi vs. pluraalin illatiivi vs. pluraalin genetiivi

	Taivutustyyppi
	Sg. nominatiivi
	Sg. illatiivi
	Pl. illatiivi
	Pl.genetiivi

	1. Yksitavvuiset ja Vi-nominit
	maa
yö

tuorestai
	hVVn

maa/haan

yö/höön

tuorestai/hiin 
	hiin

ma/i/hiin

yö/i/hiin

tuoresta/i/hiin
	tten

ma/i/tten

yö/i/tten

tuoresta/i/tten

	2. Vokaalirankaiset
	
	
	
	

	2.1. Kaksitavvuiset
	aika

mettä
joki

pappi

joukko
	hVVn

aik/haan

mett/hään

jok/heen

papp/hiin

joukk/hoon
	hVin ~ hiin

aik/hoin

mett/hiin

jok/hiin

papp/hiin

joukk/hoin
	n

aikko/i/n

mett/ii/n

jokk/ii/n

pappi/i/n

joukko/i/n

	2.2. Usseempitavvuiset
	meininki
tunturi
paivukko
soppiiva
kulkkiija
	hVVn

meinink/hiin

tuntur/hiin

paivukk/hoon

soppiiv/haan

kulkkiij/haan
	hVin ~ hiin
meinink/hiin

tuntur/hiin

paivukk/hoin

soppiiv/hiin

kulkkiij/hoin
	tten

meiningi/i/tten

tunturi/i/tten

paivuko/i/tten

soppiiv/ii/tten

kulkkiijo/i/tten

	2.3. Kokkoontumanominit
	valkkee
kauhee
kurkkii
assii
	Sheen

valkkee/sheen

kauhee/sheen

kurkkii/sheen

assii/sheen
	shiin

valkke/i/shiin
kauhe/i/shiin
kurkki/i/shiin
ass/ii/shiin
	tten

valkke/i/tten

kauhe/i/tten

kurkki/i/tten

assi/i/tten

	3. Konsonanttirankaiset
	
	
	
	

	3.1. Kaksitavvuiset
	pieni

käsi
hirsi
lapsi
mies
	Heen

pien/heen

kät/heen

hirt/heen

laps/heen

mieh/heen
	hiin

pien/hiin

käs/hiin

hirs/hiin

laps/hiin
mieh/hiin
	n

pien/ii/n

käss/ii/n

hirss/ii/n

laps/ii/n

mieh/ii/n

	3.2. Usseempitavvuiset


	tytär
elläin
tyven
lämmin
rakkhaus
neljes
tuhanes
	heen (~ hään)

tyttär/heen

elläim/heen

tyven/heen

lämpim/hään

rakkhaut/heen

neljent/heen

tuhant/heen
	hiin

tyttär/hiin

elläim/hiin

tyven/hiin

lämpim/hään

rakkhauks/hiin

neljenshiin

tuhans/hiin
	tten

tyttär/ii/tten

elläim/ii/tten

tyven/ii/tten

lämpim/ii/tten

rakkhauks/ii/tten

neljenss/ii/tten

tunhanss/ii/tten

	3.3. Kokkoontumanominit
	opas
ruvis
tyyris
voimakas
vuoðet
siikatet
	Sheen

opphaa/sheen

rukhii/sheen

tyyrii/sheen

voimakkhaa/sheen

vuothee/sheen

siikatthee/sheen
	shiin

oppha/i/shiin

rukhi/i/shiin

tyyri/i/shiin

voimakkha/i/shiin

vuothe/i/shiin

siikatthe/i/shiin
	tten

oppha/i/tten

rukh/ii/tten

tyyrh/ii/tten

voimakkha/i/ttten

vuothe/i/tten

siikatthei/i/tten

	4. Ekstrakonsonantti-

rankaiset
	
	
	
	

	4.1. veres-nominit
	veres
kokkous
	Heen

vereks/heen

kokkouks/heen
	hiin

veres/tä
kokkous/ta
	ten

veres/ten

kokkous/ten

	4.2. –inen-nominit
	vihrinen
kainulainen
	vihris/heen

kainulais/heen
	vihris/hiin

kainulais/hiin
	vihris/ten

kainulais/ten


7.
Pronominiita

Pronominit oon sannoi, jokka essiinythään jonku toisen sanan sijasta. Sen sannoo jo itte sanaki: se tullee latinan sanoista pro nomini eli meinaa ”nominin sijasta”. Net refereerathaan johoonki toisheen sannaan eli assiiisheen, joka johoonki laihiin essiinttyy muvvala kontekstissa.


Tässä oppimateriaalissa pronominit jaethaan, sen jälkhiin ette minkä sanaklassin sanhaan net refereerathaan, kolmheen joukhoon: 

• varsinaishiin pronominhiin, jokka refereerathaan substantiivhiin,

• proadjektiivhiin, jokka refereerathaan  adjektiivhiin ja 

• proadverbhiin, jokka refereerathaan adverbhiin.


Ussein oon niin, ette samasta juuresta oon olemassa sekä pronomini, proadjektiivi ette proadverbi. Varsinki näin oon, ko on kysymys ns. demonstratiivisista pro-sanoista. Niin ko

pronomini
proadjektiivi
proadverbi

se 
semmoinen
sielä

tämä
tämmöinen
täälä

Kattoma tässä vähän eri pronominiklaassii ja niitten haamui.

7.1.
Persoonapronominit
Persoonapronominit oon semmoiset pronominit, jokka refereerathaan johoonki ihmisheen eli persoonhaan. Niilä oon niin ko muilaki nominiilla kaksi lukkuu, singulaari ja pluraali. Lisäksi niilä oon, samhaan laihiin ko verbiin finiittihaamuila, kolme eri persoonaa, ensimäinen, toinen ja kolmas. Ensimäinen persoona refereeraa itte puhhuujhaan eli puhhuujhiin eli kirjoittaajhaan eli kirjoittaajhiin, toinen siiheen eli niihiin, joile puhuthaan eli kirjoitethaan ja kolmas johoonkuhuun eli joihiinkuihiin, joka eli jokka ei suorhaan ole kommunikattiikontekstissa myötä.


Kainun kielen persoonapronominit oon: (singulaari 1., 2., 3. persoona) mie, sie, hän/se, (pluraali 1., 2., 3. persoona:) met, tet, het/net. Näjemä, ette 3. persoonissa oon kaksi varianttii, singulaarissa hän ja se, pluraalissa het ja net. Kumppaa variantii koskaki käytethään, se oon kohta jokhaisen itte mahðolinen päättäät. Yksi sääntö vain oon varma: ko oon kysymys referaatista, eli siteerathaan jonkun sannoi, se silloin häyttyy käyttäät varianttiita hän ja het. Niin ko

Pekka sanoi, ette nyt hän kylä lähtee. Ja niin se sitte lähti.

Persoonapronominit taivuthaan kohta samhaan laihiin kaasuksissa ko muutki nominit: taivutussuffiksit oon samat. Yksi isompi ero oon: persoonapronominiila oon pluraalissa erikoinen akkusatiivihaamu, jota käytethään vain ko se seissoo objektina syntaktissa. Niin ko

Pekka kohðatteli meiðät tielä.

Seuraavasta tabelista näjemä, kunka eri persoonapronominit taivuthaan.

Tabeli VII.1: Persoonapronomiitten taivutus

	
	Singulaari
	Pluraali

	
	1. pers.
	2. pers.
	3. pers.
	1. pers.
	2. pers.
	3. pers.

	Nominatiivi
	Mie
	sie
	hän/se
	met
	tet
	het/net

	Genetiivi
	minun
	sinun
	hänen/sen
	meiðän
	teiðän
	heiðän/niitten

	Akkusatiivi
	(minun)
	(sinun)
	(hänen/sen)
	meiðät
	teiðät
	heiðät/net

	Partitiivi
	minnuu
	sinnuu
	häntä/sitä
	meitä
	teitä
	heitä/niitä

	Essiivi
	minuna
	sinuna
	hänenä/sinä
	meinä
	teinä
	heinä/niinä

	Translat.
	minuksi
	sinuksi
	häneksi/siksi
	meiksi
	teiksi
	heiksi/niiksi

	Inessiivi
	minussa
	sinussa
	hänessä/siinä
	meissä
	teissä
	heissä/niissä

	Elatiivi
	minusta
	sinusta
	hänestä/siitä
	meistä
	teistä
	heistä/niistä

	Illatiivi
	minhuun
	sinhuun
	hänheen/siiheen
	meihiin
	teihiin
	heihiin/niihiin

	Adessiivi
	minula
	sinula
	hänelä/sillä
	meilä
	teilä
	heilä/niilä

	Ablatiivi
	minulta
	sinulta
	häneltä/siltä
	meiltä
	teiltä
	heiltä/niiltä

	Allatiivi
	minule
	sinule
	hänele/sille
	meile
	teile
	heile/niile

	Abessiivi
	(minutta)
	(sinutta)
	(hänettä/–)
	(meittä)
	(teittä)
	(heittä)


Singulaarin 1. ja 2. persoonissa oon genetiivissä ja partitiivissa käytössä kans lyhykäisempi haamu: minun ~ mun, minnuu ~ mua, sinun ~ sun, sinnuu ~  sun. Jos käytethään semmoista kielivarianttii, jossa ð kokonhansa puðotethaan pois, se pluraalin genetiivi ja akkusatiivi lyhethään haamhuin (gen.)  meän, teän, (akk.)  meät, teät.
7.2.
Demonstratiivipronominit
Demonstratiivipronominit oon pronominiita, jokka niin ko ”demonstreerathaan” jotaki, eli niilä viitathaan johoonki kontekstissa olleevhaan eli sen ulkopuolela olleevhaan assiisheen eli ihmisheen.


Demonstratiivipronominiila oon kaks lukkuu: singulaari ja pluraali, ja net taivuthaan kans kaasuksissa niin ko persoonapronominitki.


Demonstratiivipronominiila ei ole ollenkhaan mithään eri perssooniita, mutta niitä oon muutoin  kolmee lajjii:

• tämä ja  nämät eli semmoiset, jokka viitathaan johoonki, joka oon puhhuujan likelä, joko ihan konkreettisesti eli sitten ajatuksissa,

• tuo ja nuot eli semmoiset, jokka ei kyllä ole juuri niin likelä, mutta jokka kuitenki oon semmoisessa kontekstissa, ette net oon puhhuujan eli kirjoittaajan näkyvissä, ainaki ajatuksissa ja 

• se ja net oon semmoissii pronominiita, jokka käytethään ylheensä silloin, ko assiista eli ihmisestä jo oon puhuttu eli assii eli ihminen oon jo tuttu.

Niin ko

Tämä tässä oon meiðän huonet, mutta tuo tuola rannassa oon minun sisaren. Se oon uuðempi ko meiðän huonet.

Demonstratiivipronominit taivuthaan kaasuksissa juuri niin ko persoonapronominitki. Seusraavasta tabelistä näjemä, kunka net taivuthaan.

Tabeli VI.2: Demonstratiivipronominiitten taivutus
	
	Singulaari
	Pluraali

	Nominatiivi
	Tämä
	tuo
	Se
	nämät
	nuot
	net

	Genetiivi
	tämän
	tuon
	Sen
	näitten
	nuoitten
	niitten

	Partitiivi
	Tätä
	tuota
	Sitä
	näitä
	nuoita
	niitä

	Essiivi
	Tänä
	tuona
	Sinä
	näinä
	nuoina
	niinä

	Translatiivi
	Täksi
	tuoksi
	Siksi
	näiksi
	nuoiksi
	niiksi

	Inessiivi
	Tässä
	tuossa
	Siinä
	näissä
	nuoissa
	niissä

	Elatiivi
	Tästä
	tuosta
	Siitä
	näistä
	nuoista
	niistä

	Illatiivi
	tähään
	tuohoon
	siiheen
	näihiin
	nuoihiin
	niihiin

	Adessiivi
	Tällä
	tuola
	Sillä
	näilä
	nuoila
	niilä

	Ablatiivi
	Tältä
	tuolta
	Siltä
	näiltä
	nuoilta
	niiltä

	Allatiivi
	Tälle
	tuole
	Sille
	näile
	nuoile
	niile


Näjemä, ette demonstratiivipronominit se ja net oon juuri identtiset persoonapronominiitteen se ja net kans.


Abessiivihaamui ei demonstratiivipronominiila ollenkhaan olekhaan.

7.3.
Kysymyspronominit
Niin ko laiðala Syntaktikaavat: totteema, kysymys ja käsky muistelhaan, se kainun kielessä kysymyssyntakti voiðhaan tehðä joko kO-enkliitin avula eli sitte kysymyssanala. Kumppaa strategiita käytethään, riippuu siitä, ette minkälaista vastausta oðotethaan.


Kysymyssanat oon ussein kysymyspronominiita, vaikka kysymysadverbiitaki tietenki oon olemassa. Ussein kans kysymyspronominiitten ja kysymysadverbiin haamu oon identtinen. Esim.

Miksi sie minnuu luulet?

Miksi sie et tullukhaan, vaikka lupaisit?

Ensimäisessä esimerkissä oon kysymyspronominin mikä translatiivihaamu, toisessa oon kysymysadverbi miksi.

Kainun kielen kysymyspronominit oon kuka ja mikä. Näistä kuka refereeraa ihmisheen, mikä muihiin assiishiin. Niilä oon niinko muilaki nominiilla kaasustaivutus. Lukuki niilä oon, mutta pluraalin haamut oon usseimitten identtiset singulaarin haamuin kans.


Kattoma seuraavassa tabelissa kysymyspronominiita kuka ja mikä ja niitten haamui.

Tabeli VII.3: Kysymyspronominiitten kuka ja mikä taivutus

	
	kuka
	mikä

	
	singulaari
	Pluraali
	singulaari
	pluraali

	nominatiivi
	kuka
	Kukka
	mikä
	mikkä

	genetiivi
	kenen
	Kenen
	minkä
	minkä

	partitiivi
	ketä
	Keitä
	mitä
	mitä

	essiivi
	kenenä
	Kenenä
	minä
	minä

	translatiivi
	keneksi
	Keneksi
	miksi
	miksi

	inessiivi
	kenessä
	Kenessä
	missä
	missä

	elatiivi
	kenestä
	Kenestä
	mistä
	mistä

	illatiivi
	kenheen
	Kenheen
	mihiin
	mihiin

	adessiivi
	kenelä
	Kenelä
	millä
	millä

	ablatiivi
	keneltä
	Keneltä
	miltä
	miltä

	allatiivi
	kenele
	Kenele
	mille
	mille


Näjemä, ette pluraalin haamut oon identtiset singulaarin haamuin kans kohta kaikissa kaasuksissa. Tyhä nominatiivissa oon molemilla kysymyspronominiila oma haamu: kukka pro kuka ja mikkä pro mikä. kuka-pronominila oon oma pluraalihaamu kans partitiivissa: keitä pro ketä.

Kainun kieli oon siitä soma, ette jokhaisella kysymyspronominihaamula oon vastaava kielttäävä kvanttoripronomini eli pronomini, jolla vastathaan, jos vastaus kysymyksheen oon kielttäävä.


Niin ko

Kuka assuu Alattiossa?
Ei kukhaan.
Missä aikamasiini oon?
Ei mishään.
Ketä sie rakastat? 
En kethään.
Mitä sie pölkkäät??
En mithään.

Kenheen sie luotat.
En kenheenkhään

Miksi sie aijot ravhaana? 
En miksikhään.
Näitten kvanttoriitten haamut kattoma kaikki läpi, ko käsittelemä kvattoriita muutoinki.

Kainun kielessä oon vielä lisäksi dualinen kysymyspronomini kumpi ’hvem/hvilken av to’. Silläki oon täysi taivutuspradigma ja se taippuu samhaan laihiin ko adjektiiviitten komparatiivihaamut: (sg.) kumpi : kumma/n : kumppa/a : kumph/aan : kumpana, (pl) kumma/t : kumpp/i/in : kumpp/i/i : kump/hiin : kump/i/na jne. Sillä siis kysythään, ko pitäis valita toinen kahđesta. Esim.

Kumpi halluu lähteet myötä, sie vain Maija?

Kumman sie valittet, Maikon vain Pekan?

Kummat kengät oon mukavammat, punaiset vain siniset?

7.4.
Relatiivipronominit

Relatiivipronomini oon semmoinen pronomini, jolla aloitethaan relatiivisyntakti. Relatiivisyntakti oon tasan sivvusyntakti ja se seissoo yhđen-laisena attribuuttina eli defineerauksena eli määräyksenä jolleki valtasyntaktin osale eli fraasile. Se ei siis ole mikhään ittenäinen fraasi, mutta toisen fraasin osa. Sitä valtasyntaktin ossaa, mitä relatiivisyntakti defineeraa, pruukathaan käskeet korrelaatiksi. Esim.

Oletko sie kuulu [siitä Vesisaaren papista, joka oon kirjoittannu nämät artikkelit]?

Mie olen tieđän [kaikki, mitä mie tarvittenki tiettäät].

(Esimerkiissä hakaparenteesissa [] oon koko se fraasi, missä relatiivisyntakti oon osana, ja relatiivisyntaktin korrelaatti on kursiveerattu.)

Relatiivipronomini seissoo relatiivisyktissa samassa haamussa, ko se substatiivi seisois, jota se on korvaamassa. Esim.

Tuvassa ođotti Pekka, jota [part. sing.] vaimot olthiin lähtenheet hakemhaan.

Vrt.

Tuvassa ođotti Pekka. Vaimot olthiin lähtenheet hakemhaan Pekkaa [part. sing.].

Het nähthiin aikakartan, missä [part. sing.] oli koko Raisinvankka.

Vrt.

Het nähthiin aikakartan. Aikakartassa [iness. sing.] oli koko Raisinvankka.

Relatiivipronominiita oon kainun kielessä kaksi: joka ja mikä. Näistä mikä taippuu justhiin samhaan laihiin ko ylipuolela kohđassa 7.3. käsitelty kysymyspronomini mikä. joka-sanalla oon täyđelinen paradigma: sillä oon pluraalissaki täysi taivutusparadigma eli kaikki omat pluraalihaamut.

Tabeli VII:4: Relatiivipronominiitten haamut

	
	joka
	mikä

	
	singulaari
	Pluraali
	singulaari
	pluraali

	nominatiivi
	joka
	Jokka
	mikä
	mikkä

	Genetiivi
	jonka
	Joitten
	minkä
	minkä

	Partitiivi
	jota
	Joita
	mitä
	mitä

	Essiivi
	jona
	Joina
	minä
	minä

	translatiivi
	joksi
	Joiksi
	miksi
	miksi

	Inessiivi
	jossa
	Joissa
	missä
	missä

	Elatiivi
	josta
	Joista
	mistä
	mistä

	Illatiivi
	johoon
	Joihiin
	mihiin
	mihiin

	Adessiivi
	jolla
	Joila
	millä
	millä

	Ablatiivi
	jolta
	Joilta
	miltä
	miltä

	Allatiivi
	jolle
	Joile
	mille
	mille


Kainun kielessä ei ole selvää reekelii siiheen, ette kumppaa pronominii, joka eli mikä, koskaki pitäis käyttäät. Seuraavat prinsipit kuitenki saattaa relatiivipronominiitten käytöle anttaat:

1. Silloin ko pronominin korrelaattina oon ihmistä merkitteevä sana (substantiivi tahi pronomini), käytethään tasan pronominii joka. Esim.

Oonko se [tuo vanhaa mies, joka makkaa tuossa sängyssä]?

[Ylisaamelaiset, joila oli kesäsijat Naavuonossa,] olthiin villissä uskossa.

2. Ko korrelaattina oon elläintä, kalluu, paikkaa tahi jotaki assiita merkitteevä substantiivi, silloin saattaa itte valita, halluuko käyttäät joka- vain mikä-pronominii. Esim.

Het kirjoitethiin alle [semmoisen dokumentin, jossa/missä het luvathiin olla alamaiset kuninkhaalle].

Naakima ensistä [yhđen klasin alle, josta/mistä kajastaa vähän näkköö].
Kirjoittaisit ylös [niitä muisteluksii, joita/mitä ihmiset nyt muistelhaan]. 

3. Ko korrelaattina oon semmoinen pronomini tahi muu prosana, jolla refereetathaan johonki kalhuun, paikkhaan tahi assiisheen, silloin häyttyy tasan käyttäät pronomiinii mikä. Esim.
Tekkeekö ihminen vain [sitä, mitä histooria tahtoo häneltä]?

Mutta [tääläki, missä aina oon kylmää,] oon hyvä elläät.

Se asui [tässä, missä Jounin Jouni nyt assuu].

Matti vastais taas [sen saman, mitä hän oli vastanut muileki].

Oon kans olemassa relatiivisyntaktiita, jokka seisothaan ennen ommaa korrelaattii, ja semmoissiiki relatiivisyntaktiita, joilta kokonhansa vailuu korrelaatti. Silloin käytethään ihmishiin refereeraavana pronominina pronominnii kuka (katto taivutus ylipuolelta kohđasta 7.3. kysymyspronominiitten kohđalta), muutoin tasan pronominnii mikä. Esim.

[Kuka jääpi tähän, se] jääkhöön, [kuka mennee kävelehän methään, se] menkhöön sinne. 

(Arvoitus:) [Mitä hän löyttää, sen] ottaa hän ja tappaa; mutta [mitä hän ei löyđä], ottaa hän myötä. (Vastaus: ”Täitä.”)

8.
Lukusannoi

Kainun kielessä, niin ko muissaki kielissä, oon kahðen laissii lukusannoi, kardinaaliita ja ordinaariita. Kardinaalit oon tavalissii pohjalukusannoi, ordinaalit muistelhan, ette kunka mones joku oon jossakin orrningissa. 


Ordinaarit deriveerathaan kardinaaliista, ja net kuuluthaan siis derivattiiopin puolela. esim. ordinaarista: (kolme →) (sg.nom.) kolmas : (sg.gen.) kolmane/n, (sg.part.) kolma/tta, (pl.part.) kolmanssii/ta, (pl.gen.) kolmanssii/tten. (Ordinaariitten taivutuksesta katto kans tabelit laiðoila Kaasukset ja Pluraalinen nominitaivutus. Kainun kielen pohjakardinaalit oon: (1-10) yksi, kaksi, kolme, nelje, viisi, kuusi, seittemen, kahðeksen, yhðeksen, kymmenen. Net taivuthaan – niin ko ordinaaritki –  samala laila luvussa ja kaasuksissa ko muutki nominit. Pluraalihaamut kuitenkhaan ei ole tavalissii muuta ko sanoista kymmenen (10), sata (100) ja tuhat (1000). (Katto pohjakardinaaliitten taivutuksesta seuraavalla laiðala olleeva tabeli.)


Luvut 11–19 haamustethaan näin: pohjakardinaali + toista. Niin ko (11) yksitoista, (12) kaksitoista, (13) kolmetoista . . .(19) yhðeksentoista. Nämät luvut taivutethaan siiheen laihiin, ette vain pohjakardinaali taippuu, toista pyssyy samana. Niin ko kahðessatoista, kolmessatoista . .  yhðeksessätoista.


Luvut 20, 30, 40 jne. haamustethaan: pohjakardinaali + kymmentä. Niin ko kaksikymmentä, kolmekymmentä, neljekymmentä . . . yhðeksenkymmentä. Nämät luvut taivutethaan siiheen laihiin, ette molemat osat taivuthaan. Niin ko kahðessakymmenessä, kolmessakymmenessä . . . ykðeksessäkymmenesssä.

Ko tehðhään lukkui niin ko 23, 35 eli 78, se panhaan vain lukkui pöräkkäin. Niin ko (23) kaksikymmentä kolme, (35) kolmekymmentä viisi, (78) seittemenkymmentä kahðeksen. Näissäki sitte molemat osat taivuthaan: kahðessakymmenessä kolmessa, seittemessäkymmenessä kahðeksessa.

100 oon kainun kielelä sata. Luvut 200, 300, 400 . . . 900 haamustethaan näin: pohjakardinaali + sattaa. Niin ko (200) kaksi sattaa, (300) kolme sattaa, (400) nelje sattaa, (900) yhðeksen sattaa. Ko 100-lukkui häyttyy taivuttaat, se taas molemat osat taivuthaan. Niin ko kahðessa saðassa, kolmessa saðassa, nelje/ssä saðassa, yhðeksessä saðassa.

Luku tuhat (1000) taippuu vähän samhaan laihiin ko ordinaarit. Eli sillä oon seuraavat rangat: (sg.nom.) tuhat, (sg.gen.) tuhane/n, (sg.part.) tuhat/ta, (pl.nom.) tuhane/t, (pl. gen.) tuhanss/ii/tten, (pl.part.) tuhanss/ii/ta. (Sanan tuhat taipumisesta katto kans laiðat Kaasukset ja Pluraalinen nominitaivutus.)

Tabeli VIII.1: Pohjakardinaaliitten taivutus

	nom.
	Yksi
	kaksi
	kolme
	nelje
	viisi
	kuusi
	seittemen
	kahðeksen
	yhðeksen 
	kymmenen

	gen.
	Yhðen
	kahðen
	kolmen
	neljen
	viiðen
	kuuðen
	seittemen
	kahðeksen
	yhðeksen
	kymmenen

	part.
	Yhtä
	kahta
	kolmee
	neljee
	viittä
	kuutta
	seittemee
	kahðeksee
	yhðeksee
	kymmentä

	ess.
	Yhtenä
	kahtena
	kolmena
	neljenä
	viitenä
	kuutena
	seittemenä
	kahðeksena
	yhðeksenä
	kymmenenä

	transl.
	yhðeksi
	kahðeksi
	kolmeksi
	neljeksi
	viiðeksi
	kuuðeksi
	seittemeksi
	kahðekseksi
	yhðekseksi
	kymmeneksi

	iness.
	yhðessä
	kahðessa
	kolmessa
	neljessä
	viiðessä
	kuuðessa
	seittemessä
	kahðeksessa
	yhðeksessä
	kymmenessä

	elat.
	yhðestä
	kahðesta
	kolmesta
	neljestä
	viiðestä
	kuuðesta
	seittemestä
	kahðeksesta
	yhðeksestä
	kymmenestä

	illat.
	yhtheen
	kahtheen
	kolmheen
	neljheen
	viitheen
	kuutheen
	seittemheen
	kahðeksheen
	yhðeksheen
	kymmenheen

	adess.
	Yhðelä
	kahðela
	kolmela
	neljelä
	viiðelä
	kuuðela
	seittemellä
	kahðeksella
	yhðeksellä
	kymmenellä

	abl.
	yhðeltä
	kahðelta
	kolmelta
	neljeltä
	viiðeltä
	kuuðelta
	seittemeltä
	kahðekselta
	yhðekseltä
	kymmeneltä

	allat.
	Yhðele
	kahðele
	kolmele
	neljele
	viiðele
	kuuðele
	seittemelle
	kahðekselle
	yhðekselle
	kymmenelle


Hopusti ko puhuthaan, se pohjakardinaalit helposti lyhethään. Eli räknäthään tähään laihiin: yks kaks kolme nelje viis kuus seittemen kahðeksen yhðeksen kymmenen ykstoista kakstoista jne.

Vuosilukkui haamustethaan seuraavhaan laihiin:

Vuona (eli v.)1200 = vuona kaksitoistasattaa; 1200-luvula = kahðentoistasaðan-luvula,

Vuona (eli v.)1760 = vuona seittementoistasattaa kuusikymmentä; 1760-luvula = seittementoistasaðan kuuðenkymmenen -luvula.

Vuona 2023 = vuona kaksi tuhatta kaksikymmentä kolme; 2020-luvula = kahðen tuhanen kahðenkymmenen -luvula.


Eli näjemä, ette vuona-sanan pörässä lukusanat ei taivu, mutta ko muistelhaan, millä luvula jotaki tapattui eli tapattuu, se lukusanan kaikki taippuuvat osat oon genetiivissä.

Oon kans toinen tapa haamustaat vuosilukkui. Saatama kans sannoot (v. 1854) vuona tuhat kahðeksensattaa viisikymmentä neljä ja (1800-luvula) tuhanen kahðeksensaðan luvula. itte saatta valita, kumman halluu käyttäät.


Kardinaalit oon siinä kohta ko adjektiivitki, ette net kaikissa muissa kaasuksisaa ko nominatiivissa kongrueerathaan samhaan laihiin valtasanan eðessä. (Kongruenssista katto laita Kongruenssi.) Valtasanasta oon tärkkee huomata, ette ko kardinaali oon singulaarissa, se valtasanaki oon singulaarissa. Niin ko

Kaikki viisi tytärtä käythiin ensistä kahðessa kaupungissa, ja sitte het lähðethiin vielä viitheen muuhuun kaupunkhiin.
9.
Sannoin derivattiista
Kainun kieli oon tyypilinen derivattiikieli. Se merkittee, ette sannoin rankhoin saattaa lisätä uussii derivattiimorfeemiita, joila tehđään uussii sannoi. Tästä oon jo vähän puhuttu kapittelissa 2.3.1. Morfeemiitten oorninki (katto tätä).


Derivattiisuffiksiilla saatethaan muuttaa sanan sanaklassii tahi sitte niilä saatethaan tyhä modifiseerata sannaa niin, ette sen merkitys vähäsen muuttuu. Dervattiilla saatetaan kans muuttaa sanan, eriliikaisesti verbin, syntaktissii ominaisuuksii. 


Esim. sanaklassin muuttamisesta:

katto/ot > katto/minen
 (verbistä oon tehty substantiivi eli tevonnimi)

opetta/at > opettaa/ja (verbistä oon tehty substantiivi, tässä tekkiijännimi)

raita > raiđa/linen (substantiivista adjektiivi)

synti > synt/inen (substantiivista adjetiivi)

Ruotti > ruotta/lainen (paikannimestä nationaliteettii meinaava sana, joka saattaa funkeerata sekä substantiivina ette adjektiivina)

norja/lainen > norjalais/ta/at (nominista oon tehty verbi)

tarkka > tarka/sti (adjektiivista oon tehty adverbi)

tosi > tođe/sti (substantiivista adverbi)

Esim. sanan merkityksen modifiseeramisesta:

katto/ot > katt/el/a, katto/skel/la (verbistä oon tehty toinen verbi; sekä ele ette skele oon kontinuatiivissii derivattiisuffiksiita, eli meinathaan, ette kattothaan piđemän aijan).

kylä > kylä/nen (substantiivi kylänen oon deminutiivi, eli meinaa sammaa ko pikku kylä).

Esim. verbin syntaktisen käytön muuttamisesta:

oppi/it > ope/tta/at (intransitiiviverbistä oon tehty transitiiviverbi).

Niin ko jo esimerkistä oppi/it > ope/tta/at > ope/ttaa/ja näjemä, derivattiisuffiksiita saattaa sanhan lisätä usseemppiiki pörätysten.

Osa derivattiisuffiksiista oon semmoissii, ette niilä ei ennää saata hamustaat uussii sannoi, ja sanoma, ette net oon epäproduktiivissii. Esimerkiksi oon kainun kielessä paljon adjektiiviita, joissa näyttää olleevan suffiksi ee, niin ko sanoissa valkk/ee, pimm/ee, aukk/ee, hirv/ee, kevv/ee, kipp/ee, komm/ee, levv/ee jne. Suffiksilla ee ei kuitenkhaan ennää haamusteta uussii adjektiiviita, ja se ei sitte ole produktiivinen. Tässä käsittelemmä tyhä produktiivissii derivattisuffiksiita eli semmoissii, joila vielä saatethaan haamustaat uussii sannoi. Tämmöistä deriveerausta käskethään kans syntaktiseksi derivattiiksi.


Käsittelemmä tässä eriksheen derivattiisuffiksit, joilä tehđään adjektiiviita, substantiiviita, verbiitä ja adverbiitä.

9.1. Adjektiiviitten derivattii

9.1.1.
Komparattii

Komparattii pruukathaan ushein käsitellä adjektiiviitten taivutuksen yhteyđessä, osana morfologiita. Jos kuitenki kattoma suffiksiitten järjestystä, se varsin näjemä, ette komparattiisuffiksit oon derivattisuffiksiitten paikala eli komparattiisuffiksiitten pörhään saattaa vielä lisätä jonkun muun derivattiisuffiksin. Esim.

huono > (komp.) huono/mpi > huono/m/uus

Taivutussuffiksiitten pörhään ei derivattiisuffiksii saata lisätä.


Lisäksi komparattiisuffiksilla haamustetut sanat taivutethaan samala tavala ko muutki adjektiivit eli net oon adjektiiviita samhaan laihiin ko muutki adjektiivit.


Komparattii oon täysin produktiivinen derivattiikaava, ja sillä voi haamustaat komparattiiadjektiiviita kaikista adjektiiviista ja osasta substantiiviitaki.

9.1.1.1.
Komparatiivi
Komparatiivi haamustethaan siiheen laihiin, ette otethaan sanan vokaaliranka ja lisäthään siiheen nominatiivissa mpi , muissa kaasuksissa mp(p)A : m(m)A. (Katto kapitteli 6.2. Nominiitten taivutustyypiistä ja rangoista). Komparatiivin suffiksin eđelä graadi oon sama ko genetiivin suffiksin eđelä eli ylheensä sanarangan kaikkiin mataliin graadi. Ko sanassa oon tyhä kaksi tavvuu ja se loppuu vokaalhiin a tahi ä, se rangan vokaali muuttuu e:ksi. Komparatiivin A + pluraalin i oon aina i.

Tähään laihiin:

2-tavvuiset A-rangat
paha > pahe/mpi : pahe/ma/n : pahe/mppa/a : pahe/mpp/i/i(ta)

tarkka > tarke/mpi : tarke/ma/n : tarke/mppa/a : tarke/mpp/i/i(ta)

märkä > märe/mpi : märe/mä/n : märe/mppä/ä : märe/mpp/i/i(tä)

Usseempitavvuiset A-rangat

pullee/va > pulleeva/mpi : pulleeva/mma/n : pulleeva/mppa/a : pulleevampp/i/i(ta)

harmaaja > harmaaja/mpi : harmaaja/mma/n : harmaaja/mppa/a : harmaaja/mpp/i/i(ta)
jännittäävä > jännittäävä/mpi : jännittäävä/mä/n : jännittäävä/mppä/ä : jännittäävä/mpp/i/i(tä)

mahđoton : mahđottoma/n > mahđottoma/mpi : mahđottoma/ma/n : mahđottoma/mppa/a : mahđottoma/mpp/i/i(ta)

kärsimätön : kärsimättömä/n > kärsimättömä/mpi : kärsimättömä/mmä/n : kärsimättömä/mppä/ä : kärsimättömä/mpp/i/i(tä)

lämmin : lämpimä/n > lämpimä/mpi : lämpimä/mmä/n : lämpimä/mppä/ä : lämpimä/mpp/i/i(tä)

e-rangat

pieni : piene/n > piene/mpi : piene/mä/n : piene/mppä/ä : piene/mpp/i/i(tä)
uusi : uuđe/n > uuđe/mpi : uuđe/ma/n : uuđe/mppa/a : uuđe/mpp/i/i(ta)

täysi : täyđe/n > täyđe/mpi : täyđe/mä/n : täyđe/mppä/ä : täyđe/mpp/i/i(tä)

punainen : punaise/n > punaise/mpi : punaise/mma/n > punaise/mppa/a > punaise/mpp/i/i(ta)

tavalinen : tavalise/n > tavalise/mpi : tavalise/ma/n : tavalise/mppa/a : tavalise/mpp/i/i(ta)

i-, O- ja U-rangat

villi : villi/n > villi/mpi : villi/mä/n : villi/mppä/ä : villi/mpp/i/i(tä)

iso : iso/n > iso/mpi : iso/ma/n : iso/mppa/a : iso/mpp/i/i(ta)

outo : ouđo/n > ouđo/mpi : ouđo/ma/n : ouđo/mppa/a : ouđo/mpp/i/i(ta)

paksu : paksu/n > paksu/mpi : paksu/ma/n : paksu/mppa/a : paksu/mmp/i/i(ta)

VV-rangat

oikkee : oikkee/n > oikkee/mpi : oikkee/ma/n > oikkee/mppa/a : oikee/mpp/i/i(ta)

pimmee : pimmee/n > pimmee/mpi : pimmee/mä/n : pimmee/mppä/ä : pimmee/mpp/i/i(tä)

rikas : rikkhaa/n > rikkhaa/mpi : rikkhaa/ma/n : rikkhaa/mppa/a : rikkhaa/mpp/i/i(ta)

tyyris : tyyrhii/n > tyyrhii/mpi : tyyrhii/mä/n : tyyrhii/mppä/ä : tyyrhii/mpp/i/i(tä)

tervet : tervhee/n > tervhee/mpi : tervhee/mä/n : tervhee/mppä/ä : tervhee/mpp/i/i(tä)

Oon joitaki sannoi, joila oon epäreekelimäinen haamustus. Näitä oon kuitenki

hyvä : hyvä/n > parempi : parema/n : pare/mppa/a : pare/mpp/i/i(ta)

pitkä : pitkä/n > piđe/mpi : piđe/mä/n : piđe/mppä/ä : piđe/mpp/i/i(tä)

vanhaa : vanhaa/n > vanhe/mpi : vanhe/ma/n : vanhe/mppa/a : vanhe/mpp/i/i(ta)

Huomata kannattaa kans adjektiivi vasen, joka taippuu samhaan laihiin ko komparatiivihaamut:

vasen : vasema/n : vasemppa/a : vasempp/i/i(ta)

Lisäksi oon vielä yksi pronominiki, jota saattaa pittäät komparatiivihaamuna, näjet kysymyspronomini kumpi : kumma/n : kumppaa : kumppii (tästä katto kohta 7.3. Kysymyspronominit).
9.1.1.2.
Superlatiivi

Superlatiivin suffiksi oon nominatiivissa (i)in, muissa kaasuksissa (i)im(m)A : (i)imp(p)A. Se lisäthään sanan korkkeimangraadisheen vokaalirankhaan. Vokaalirangasta e ja A (= a ja ä) kađothaan superlatiivin i:n eđestä, VV lyhenee V:ksi, i, O ja U säilythään. Huomaa, ette superlatiivissa kans oon ”pitkän vokaalin pakko”, eli jos rangan vokaali kattoo superlatiivin suffiksin eđestä, silloin superlatiivin suffiksissa oon pitkä ii. Superlatiivin singulaarin partitiivin haamustuksessa käytethään konsonanttirankkaa, joka oon identtinen singulaarin nominatiivin kans. Muutoin superlatiivihaamui taivutethaan samhaan laihiin ko komparatiiviitaki. Tähään laihiin:

2-tavvuiset A-rangat
paha : paha/n > pahh/iin : pahh/iima/n : pahh/iin/ta : pahh/iimpp/i/i(ta)

tarkka : tarka/n >tarkk/iin : tarkk/ii/ma/n : tarkk/iin/ta : tarkk/iimpp/i/i(ta)

märkä : märä/n > märkk/iin : märkk/iimä/n : märkk/iin/tä : märkk/iimpp/i/i(tä)

Usseempitavvuiset A-rangat

pulleeva > pulleev/iin : pulleev/iimma/n : pulleev/iimppa/a : pulleev/iimpp/i/i(ta)

harmaaja > harmaaj/iin : harmaaj/iimma/n : harmaaj/iin/ta : harmaaj/iimpp/i/i(ta)
jännittäävä > jännittääv/iin : jännittääv/iimä/n : jännittääv/iin/tä : jännittääv/iimpp/i/i(tä)

mahđoton : mahđottoma/n > mahđottomm/iin : mahđottomm/iima/n : mahđottomm/iin/ta : mahđottomm/iimpp/i/i(ta)

kärsimätön : kärsimättömä/n > kärsimättöm/iin : kärsimättöm/iimmä/n : kärsimättöm/iin/tä : kärsimättöm/iimpp/i/i(tä)

lämmin : lämpimä/n > lämpim/iin : lämpim/iimmä/n : lämpim/ii/mppä/ä : lämpim/iimpp/i/i(tä)

e-rangat

pieni : piene/n > pien/iin : pien/iimä/n : pien/iin/tä : pien/iimpp/i/i(tä)
uusi : uuđe/n > uuss/iin : uuss/iima/n : uu/ssiin/ta : uuss/iimpp/i/i(ta)

täysi : täyđe/n > täyss/iin : täyss/iimä/n : täyss/iin/tä : täyss/iimpp/i/i(tä)

punainen : punaise/n > punaiss/iin : punaiss/iima/n > punaiss/iin/ta > punaiss/iimpp/i/i(ta)

tavalinen : tavalise/n > tavaliss/iin : tavaliss/iima/n : tavaliss/iin/ta : tavaliss/iimpp/i/i(ta)

i-, O- ja U-rangat

villi : villi/n > villi/in : villi/imä/n : villi/in/tä : villi/impp/i/i(tä)

iso : iso/n >isso/in : isso/ima/n : isso/in/ta : isso/impp/i/i(ta)

outo : ouđo/n > outto/in : outto/ima/n : outto/in/ta : outto/impp/i/i(ta)

paksu : paksu/n > paksu/in : paksu/ima/n : paksu/in/ta : paksu/immp/i/i(ta)

VV-rangat

oikkee : oikkee/n > oikke/in : oikke/ima/n > oikke/in/ta : oike/impp/i/i(ta)

pimmee : pimmee/n > pimme/in : pimme/imä/n : pimme/in/tä : pimme/impp/i/i(tä)

rikas : rikkhaa/n > rikkha/in : rikkha/ima/n : rikkha/in/ta : rikkha/impp/i/i(ta)

tyyris : tyyrhii/n > tyyrhi/in : tyyrhi/imä/n : tyyrhi/in/tä : tyyrhi/impp/i/i(tä)

tervet : tervhee/n > tervhe/in : tervhe/imä/n : tervhe/in/tä : tervhe/impp/i/i(tä)

Kuitenki seuraavilla adjektiiviila oon epäreekelimäinen superlatiivi:

hyvä : hyvä/n > paras : parhaa/n : paras/ta : parha/i/ta (~ parhain : parhaima/n : parhain/ta : parhaimpp/i/i(ta))pitkä : pitkä/n > piss/iin : piss/iimä/n : piss/iin/tä : pissiimpp/i/i(tä) vanhaa : vanhaa/n > vanh/iin : vanhiima/n : vanhiin/ta : vanh/iimpp/i/i(ta)

9.1.1.3.
Komparatiivin ja superlatiivin taivutustabeli
Monet komparatiiviadjektiiviitten ja superlatiiviadjektiiviitten taivutushaamuista oon harvinaissii käytössä, mutta tässä oon kuitenki taivutustabeli, jota saattaa käyttäät, jos niitä häyttyy taivuttaat.

Tabeli IX.1: Komparatiivin ja superlatiivin taivutus

	
	Kaasus
	Positiivi
	Komparatiivi
	Superlatiivi

	S
	nominat.
	paha
	pahempi
	Pahhiin

	i
	genet.
	pahan
	paheman
	pahhiiman

	n
	part.
	pahhaa
	pahemppaa
	Pahhiinta

	g
	essiivi
	pahana
	pahempana
	pahhiimpana

	.
	illat.
	pahhaan
	pahemphaan
	pahhiimphaan

	P
	nominat.
	pahat
	pahemat
	pahhiimat

	l
	genet.
	pahhoin
	pahemiitten
	pahhiimiitten


	u
	part.
	pahhoi
	pahemppii(ta)
	pahhiimppii(ta)

	r
	essiivi
	pahoina
	pahempina
	pahhiimpina

	.
	illat.
	pahhoin
	pahemphiin
	pahhiimphiin

	S

i

n

g

.
	nominat.
	harmaaja
	harmaajampi
	harmaajiin

	
	genet.
	harmaajan
	harmaajamman
	harmaajiimman

	
	part.
	harmaajaa
	harmaajamppaa
	harmaajiinta

	
	essiivi
	harmaajana
	harmaajampana
	harmaajiimpana

	
	illat.
	harmaajhaan
	harmaajamphaan
	harmaajiimphaan

	P

l

u

r

.
	nominat.
	harmaajat
	harmaajammat
	harmaajiimmat

	
	genet.
	harmaajiitten
	harmaajamiitten
	harmaajiimiitten

	
	part.
	harmaajoita
	harmaajamppii(ta)
	harmaajiimppii(ta)

	
	essiivi
	harmaajoina
	harmaajampina
	harmaajiimpina

	
	illat.
	harmaajhaan
	harmaajamphiin
	harmaajiimphiin


9.1.1.4.
Komparatiivin ja superlatiivin käyttö

Komparatiivi- ja superlatiivihaamui käytethään samhaan laihiin ko muitaki adjektiiviita, ja net tietenki kans etumäärityksenä kongrueerathaan valtasanan kans niin ko muutki adjektiivit. Esim.

Taivas oli kirkkhaampi ko koskhaan ennen.

Muorin pannukakot oon parhaat.

Liisa ja Maija oon kaikkiin viishaimat tyttäret koko koulussa.

Ojena, ole siivo, minule tuon piđemän kepin.

Ko verrathaan kahta toinen toisheen, se kainun kielessä käytethään komparatiivii eikä superlatiivii niin ko ruiđan kielessä. Esim.

Kumpi oon kaunhiimpi, Liisa vain Maija?

Näistä kahđesta tyttärestä Anna-Riitta oon vaaleempi.

Faari ja muori paistethiin pannukakkoi.  Niistä muorin paistamat oon makkeemat.

Huomaa kans, ette komparatiivin kans käytethään sammaa konjunktiita ko ko positiivinki kans. Esim.

Liisa oon viishaampi ko Maija.

Nämät kakot tässä oon makkeemat ko nuot tuossa.

Vrt.

Liisa oon yhtä viisas ko Maija.

Nämät kakot tässä oon yhtä makkeet ko nuot tuossa.

Superlatiivin kans saattaa käyttäät vahvistuksena kaikki-sanan pluraalin genetiivihaamuu kaikkiin. Esim.

Liisa oon kaikkiin viishain ja kaunhiin.

Sana vasen taippuu ko komparatiivi. Sanoma näin:

Oikkeela käđelä (puolela) oli Talosvankka, vasemalla käđelä (puolela) Yykeänmuotka.

9.1.2.
Ordinaarit

Ordinaarit eli järjestysluvut deriveerathaan kardinaaliista eli pohjalukusanoista. Ordinaarit oon syntaktisesti adjektiiviita, ja sillä niitten haamustus käsitelhään tässä eikä lukusannoin alla.


Ordinaariitten derivattiisuffiksit oon nominatiivissa s, vokaalirangassa nte : (n)ne, konsonanttirangassa (singulaarin partitiivissa) t ja pluraalirangassa ns : nss. Nämät suffiksit lisäthään kardinaalin alimangraadisheen vokaalirankhaan tahi siiheen rankhaan, joka saađhaan, ko singulaarin genetiivistä otethaan pois genetiivin n. Poikkeema oon kolme > kolmas, jossa rangan e:n sijassa oon a. Ordinaariita haamustethaan siis tähään laihiin:

kolme : kolme/n > kolma/s : kolma/ne/n : kolma/t/ta : kolma/nt/heen : kolma/nss/i/ita

viisi : viiđe/n > viiđe/s : viiđe/ne/n : viiđe/t/tä : viiđe/nt/heen : viiđe/nss/i/itä

kahđeksen : kahđekse/n > kahđekse/s : kahđekse/t/ta : kahđekse/nt/heen : kahđekse/nss/i/ita

sata : sađa/n > sađa/s : sađa/ne/n : sađa/t/ta : sađa/nt/heen : sađa/nss/i/ita

tuhat : tuhane/n > tuhane/s : tuhane/nne/n : tuhanet/ta : tuhane/nt/heen : tuhane/nss/i/ita

Ko ordinaarissa oon usseempi osa, se kaikkhiin häyttyy liittäät ordinaarin derivattiisuffiksi. Esim. 25. oon kahđeskymmenes viiđes, 156. oon sađas viiđeskymmenes kuuđes jne. Net häyttyy kans kaikki taivuttaat, eli net kongueerathaan toinen toisen kans. Esim.

Pekka kuoli kolmaskymmenes oktooperikuuta vuona yhđeksentoista sattaa yhđeksenkymmentä yksi.

Pekale piđethiin piđot kahđeskymmenes kolmas novemperikuuta yhđeksentoista sattaa kahđeksenkymmentä kaksi.

Mie pääsin moolhiin kahđeksentenakymmenentenä seittementenä.

Huomaa kuitenki, ette luvuissa 11–19 essiintyvä toista (kaksitoista, viisitoista jne.) pyssyy aina samana; se oon jo ittessänsä toinen-sanan partittivi.


1. ja 2. saatethaan sannoot kahđela tavala: 1. = ensimäinen tahi yhđes, 2. = toinen tahi kahđes.Haamut yhđes ja kahđes essiinythään tavalisesti tyhä yhđistetyissä ordanaareissa, niin ko (11.) yhđestoista, (12.) kahđestoista, (20.) kahđeskymmenes. Muutoin käytämä sannoi ensimäinen  ja toinen. Esim.

Pekka oli syntyny ensimäinen päivä toisessa kuussa (eli fepruaarikuussa).

Pronominista moni tehđään kans yhđenlainen ordinaari, jolla saatethaan kyssyy järjestystä: moni : mone/n > mone/s : mone/ne/n : monet/ta : mone/nt/heen : mone/nss/i/ita. Esim.

Kunka mones sie olit moolissa? Kunka monenet tet olitta moolissa?

Ordinaariita ei niin ushein tarvitte taivuttaat, eriliikaisesti pluraalihaamut oon harvinaissii. Seuraavasta tabelista saattaa kuitenki kattoot, jos niitä joskus jouttuu taivuttamhaan.

Tabeli IX.2: Ordinaarit

	Kunka mones?
	sg. nominat.
	sg. gen.
	sg. part.
	pl. partit.

	1. 
	ensimäinen/

yhđes
	ensimäisen/

yhđenen
	ensimäistä/

yhđettä
	ensimäissii/

yhđenssii(tä)

	2. 
	toinen/

kahđes
	toisen/

kahđenen
	toista/

kahđetta
	toissii/

kahđenssii(ta)

	3.
	kolmas
	kolmanen
	kolmatta
	kolmanssii(ta)

	6.
	kuuđes
	kuuđenen
	kuuđetta
	kuuđenssii(ta)

	7.
	seittemes
	seittemennen
	seittemettä
	seittemenssii(tä)

	10.
	kymmenes
	kymmenennen
	kymmenettä
	kymmenenssii(tä)

	15.
	viiđestoista
	viiđenentoista
	viiđettätoista
	viiđenssiitoista

	20.
	kahđeskymmenes
	kahđenenkymmenennen
	kahđettakymmenettä
	kahđenssiikymmenenssii(tä)

	100.
	sađas 
	sađanen
	sađatta
	sađanssii(ta)

	1000.
	tuhanes
	tuhanennen
	tuhanetta
	tuhanssii(ta)

	1 000 000
	miljoonas
	miljoonannen
	miljoonatta
	miljoonanssii(ta)


� Sisäiset lokaalikaasukset eli s-kaasukset oon inessiivi (-ssA), elatiivi (-stA) ja illatiivi (-hVVn, -sheen, -shiin), ulkoiset lokaalikaasuskset eli l-kaasusket oon adessiivi (-[l]lA), ablatiivi (-ltA) ja allatiivi ([l]lle]).


� Sitä oon kans semmoissii modaalisii syntaktiita, joissa oon genetiivisubjekti, niin ko Sinun kannattaa oppiit kainun kieltä, ja syntaktiita, joissa oon tyyppii Heile oon paha tiettäät tottuutta olleeva modaalikonstruktii. Näistä tyypiistä vailuu ussein subjekti, ja sillä niitten subjekti kaasus saattaa vaihetella. Luulen mie.


�  Vinopriimu / meinaa tässä aina morfeemirajjaa.


�  Tässä saattaa valita, halluuko pluraalin partitiivissa käyttäät i/itA-partitiivii vain i/i-partitiivii.


�  Tässäki saattaa valita, halluuko pluraalin partitiivissa käyttäät i/itA-partitiivii vain i/i-partitiivii.


�  Ko oon usseempitavvuinen ranka, se silloin saattaa valita, halluuko superlatiivin suffiksiksi iin : iima : iimppa tahi in : ima : imppa. Esim. sanasta pulleeva saattaa kans haamustaa superlatiivithaamut pulleev/in : pulleev/imma/n : pulleev/in/ta : pulleev/impp/i/i(ta) ja punainen-sanasta punais/in : punais/imma/n : punais/in/ta : punais/impp/i/i(ta). Tämä saattaa ushein tunttuu parhaimaltaki varinatilta. Tässä oon kuitenki reekelin helpottamiseksi ehđotettu kaikista adjektiivityypiistä pitkävokaalinen superlatiivihaamu.


�  Näissä haamuissa saattaa pluraalin genetiivissä käyttäät kans yksi-i:lista haamuu pahhiimitten, mikä kohta kuulostaa paremaltaki. Mie olen kuitenki tässä loogisuuđen takia ehđottannu kaksi-i:lista haamuu, niin ko muutoinki pluraalin genetiivin haamustuksessa.





